አነጋጋሪዉ የክልል ፍርድ ቤቶች ስልጣን በፌደራል ጉዳዮች ላይ! – ZAGGOLE – ዛጎል\nአሁን አሁን የክልል ፍርድ ቤቶች በፌደራል ጉዳይ ላይ ያላቸዉን የዉክልና ስልጣን አስመልከቶ አዲስ የክርክር ምዕራፍ እየተነሳ ይመስላል፡፡ እስካሁን ይህ ጉዳይ\nአነጋጋሪ ሳይሆን ቢቆይም ከቅርብ ጊዜ ወዲህ በፌደራል ከፍተኛ ፍርድ ቤትበሚታዩ ጉዳዮች በተለይም ከሽብረተኝነት ክስ ጋር በተገናኘ ጉዳዩ ተደገጋግሞ እየተነሳ ይገኛል፡፡ ከተነሱ ጉዳዮች ፌደራል ከፍተኛ ፍርድ ቤት ልደታ ምድብ 4ኛ\n2ኛ. የኦፌኮ ም/ሊቀመንበር አቶ በቀለ ገርባ ጨምሮ 22 ተከሳሾች የተከሰስንበት ወንጀል ተፈፀመ የተባለዉ በኦሮሚያ ክልል በመሆኑ ጉዳያችን ሊታይ የሚገባዉ በኦሮሚያ ጠቅላይ ፍርድ ቤት ነዉ በማለት የፍርድ ቤቱ ስልጣን\nላይ መቃወሚያ አንስተዉ ነበር፡፡ ችሎቱም ሃምሌ 19-2008 ዓ.ም በሰጠዉ ብይን የፀረ-ሽብር አዋጅ ቁጥር 652/2001 አንቀጽ 31 የሽብር ክሶችን የማየት ስልጣን የፌደራል ፍርድ ቤት መሆኑን በመጥቀስ መቃወሚያቸዉን ዉድቅ\n3ኛ. በተመሳሳይ በእነ ብርሃኑ ሙሉ እና ነጋ የኔዉ መዝገብ ክስ የቀረበባቸዉ ተከሳሾች ወንጀሉን ፈፀምን የተባለዉ በአማራ ክልል በመሆኑ በወ/መ/ስ/ስ/ህ/ቁ 99 እና 100 መሰረት ክሱ ሊታይ የሚገባዉ ድርጊቱ ተፈጸመበት በተባለ ቦታ ሊሆን ይገባል የሚል መቃወሚያ አቅርበዋል፡፡ ፍርድ ቤቱም ፍርድ ቤቶች በወንጀለኛ መቅጫ ሥነ-ሥርዓት ህጉ ስልጣን የተሰጣቸዉ አገሪቱ በአሃዳዊ ሥርዓት ሥር በነበረችበት ጊዜ ስለሆነ አሁን ላለዉ ፌደራላዊ ሥርዓት ተፈጻሚነት የለዉም፤ በሕገ መንግስቱ አንቀፅ 78 በፌደራል ጉዳይ ለክልል ፍርድ ቤቶች ተሰጥቶ የነበረዉ የዉክልና ስልጣን የሚቆየዉ የሕዝብ ተወካዮች ምክር ቤት\nየፌደራል ፍርድ ቤቶችን በክልሎች እስኪያቋቁም በመሆኑና በአዋጅ ቁጥር 322/95 መሰረት በአፋር፣ደቡብ ሕዝቦች፣ ሶማሌ፣ ቤኒሻንጉልና ጋምቤላ ክልሎች ስለተቋቋሙ የአማራ ክልል ጠቅላይ ፍርድ ቤትም የዉክልና ስልጣኑን\nስላጣ የተከሳሾች መቃወሚያ ተቀባይነት የለዉም በማለት ጥቅምት 23-2010 ዓ.ም በዋለዉ ችሎት በአብላጫ ወስኗል፡፡\nፍርድ ቤቶች በሕግ ያላቸዉ የመዳኘት ስልጣን አንድም ከሕገ መንግስት ወይም ሕግ አዉጭዉ በሚያወጣቸዉ ሕጎች ሊወሰን ይችላል፡፡ በአገራችን የፌደራሉ ሆነ የክልሉ ፍርድ ቤቶች በኢፌዲሪ ሕገ መንግስት አንቀፅ 78(2) እዉቅና\nተሰጥቷቸዉ የተቋቋሙ ናቸዉ፡፡ የክልል ፍርድ ቤቶችም በሕዝብ ተወካዮች ምክር ቤት የፌደራል ከፍተኛ ፍርድ ቤት እስካልተቋቋመ ድረስ የፌደራል ጉዳዮች ስልጣን በግልፅ እንደተሰጣቸዉ በግልፅ ተቀምጧል፡፡\nየፌደራል ሥርዓት የሚከተሉ አብዛኞቹ አገሮች የፌደራልና የክልል ፍርድ ቤቶችን በማቋቋም የሁለትዮሽ የፍርድ ቤት አወቃቀር ስርዓት ይከተላሉ፡፡ በክልሎችም የፌደራልን ጉዳይ የሚመለከቱ ፍርድ ቤቶች የሚሰረቱበትን ስርዓት አብረዉ\nይዘረጋሉ፡፡ ጥያቄዉ የሚሆነዉ በክልሎች ለምን የፌደራል ፍርድ ቤቶች ማቋቋም አስፈለገ የሚለዉ ነዉ፡፡\nበመስኩ ያጠኑ ልሒቃኖች የፌደራሉን ፍርድ ቤት በክልል እንዲያቋቋም የሚያደርገዉ ትልቁ ገፊ ምክንያት ስጋት ነዉ ይላሉ፡፡ ትልቁ ስጋትም ክልሎች የፌደራሉን ጉዳይ ወይም ፖሊሲ እንደራሳቸዉ አድርገዉ ላያስፈጽሙት ይችላሉ\nየሚለዉ እንደሆነ ይገልጹና፤ ይሄ ጥርጣሬ ደግሞ የክልል ፍርድ ቤቶች አቅም ላይ ሙሉ እምነት ካለመኖርም ይመነጫል ይላሉ፡፡ በተጨማሪም የፌደራሉን ህግ ከክልል ክልል በተለያዬ ሁኔታ ሊተረጎም ስለሚችል ወጥነት ያለዉ የሕግ አተረጓጎም እንዳይኖር ሊያደርግ ስለሚችል የፌደራል ፍርድ ቤቶች በክልል መቋቋማቸዉ አጠያያቂ እንዳልሆነ ይገልፃሉ፡፡\nየሕገ-መንግስቱ አንቀፅ 78(2) አማርኛዉ ድንጋጌ በግልፅ እንዳስቀመጠዉ የፌደራል ፍርድ ቤቶች በክልል እስካልተቋቋሙ ድረስ በፌደራል ጉዳይ የክልል\nፍርድ ቤቶች ስልጣን እንዳላቸዉ ነዉ፡፡ የክልል ፍርድ ቤቶች በፌደራል ጉዳይ ያላቸዉን ስልጣን የሚያጡት በክልሉ ፌደራል ፍርድ ቤት ሲቋቋም ብቻ ነዉ፡፡ በዚህ ድንጋጌ መርሁ የፌደራል ጉዳይ በክልል ፍርድ ቤቶች በዉክልና እንደሚታይ\nሲሆን በልዩ ሁኔታ አስፈላጊ ሆኖ እስካልተገኘ ድረስ የክልል ፍርድ ቤቶች የፀና ስልጣን የሚኖራቸዉ ይሆናል፡፡ አሁን በቅርብ እየታዬ ባለዉ ሁኔታ የፌደራል ፍርድ ቤቶች የክልል ፍርድ ቤቶች በፌደራል ጉዳይ በሕገ መንግስቱ የተሰጣቸዉን የመዳኘት ስልጣን እየተቀበሉት አይመስልም፡፡\nለክልል ፍርድ ቤቶች ዉክልናዉን የሰጠዉ ሕገ መንግስት እንጅ የፌደራሉ ፍርድ ቤት አይደለም፡፡ በዚህም ምክንያት የፌደራሉ ፍርድ ቤት የእኔን ጉዳይ ለማየት የተወከልክና በፈለግሁት ጊዜ ጉዳዬን ማየት እችላለሁ ለማለት የሕግ መሰረት የለዉም፡፡ ምክንያቱም ይህ ዉክልና ተራ ከዉል የሚመጣ ዉክልና ሳይሆን ከሕግ የሚመነጭ ዉክልና ነዉ፡፡ በሕግ የተሰጠ ዉክልና ደግሞ ሊነሳ የሚገባዉ\nአንድም ሕጉን በማሻሻል አልያም በሕጉ የተቀመጠዉ ሁኔታ ሲሟላ ነዉ፡፡ ክልሎች በፌደራል ጉዳይ ያላቸዉን ስልጣንም በፌደራል ፍርድ ቤቶች ስልጣን ሊነጠቁ አይችሉም፡፡ ስልጣናቸዉ ሊወሰድባቸዉ የሚችለዉ ወይ የዉክልና\nስልጣን የሰጣቸዉን የሕገ መንግስት ድንጋጌ በማሻሻል ወይም በሕገ መንግስት የተቀመጠዉን ሁኔታ የፌደራል ፍርድ ቤቶች በክልሎች ሲቋቋሙ ብቻ ነዉ፡፡ እስካሁን ባለዉ ሁኔታም በፌደራል ከፍተኛ ፍርድ ቤት ማደረጃ አዋጅ ቁጥር\n322/1995 መሰረት ከፍተኛ ፍርድ ቤት የተቋቋመላቸዉ\nአፋር፣ቤንሻንጉል፣ጋምቤላ፣ሶማሌ እና ደቡብ ብሔር ብሔረሰቦችና ሕዝቦች ክልል ብቻ ናቸዉ፡፡ በሌሎቹ ከፍተኛ ፍርድ ቤት ባልተቋቋመባቸዉ የአማራ፣ ኦሮሚያ፣ሐረሪና ትግራይ ክልል የፌደራል ጉዳዮች የክልል የፍርድ ቤቶች\nእስካሁን የፀና ስልጣን እንዳላቸዉ ነዉ፡፡ በአምስቱ ክልሎች የፌደራል ከፍተኛ ፍርድ ቤት መቋቋምም ከሕግ መርህ ሆነ ከምክንያታዊ መመዘኛ አንጻር ሌሎች ክልሎች ያላቸዉን ስልጣን ሊያሳጣ የሚችል አይደለም፡፡\nየፌደራል ከፍተኛ ፍርድ ቤት ልደታ ምድብ 4ኛ ወንጀል ችሎት የአማራ ክልል ጠቅላይ ፍርድ ቤት በሕገ መንግስቱ የተሰጠዉን የዉክልና ስልጣኑ ተነስቷል በማለት ሲወስን የወ/መ/ስ/ስ/ህ/ቁ 99 እና 100 አሁን ባለዉ የፌደራል\nስርዓት የፍርድ ቤቶችን ስልጣን ለመወሰን ስልጣን እንደሌለዉ ጠቅሷል፡፡ ይህ የወንጀለኛ መቅጫ ስነ-ስርዓትህ ሕግ አገሪቱ አሃዳዊ የመንግስት ሥርዓት ስርትዳደር በነበረበት ወቅት የወጣ ሕግ ቢሆንም አሁንም ሁሉም የወንጀል\nክርክሮች የሚመሩበት ስነ-ስርዓት ሕግ ሆኖ ቀጥሏል፡፡የወንጀል ክስ የሚታይበትን ፍርድ ቤት የሚወስነዉ የሕግ ክፍልም አሁን ባለዉ ሁኔታ እየተሰራበት ያለ ሲሆን ካለዉ የፌደራል ሥርዓት ጋርም የሚጋጭ ነገር የለዉም፡፡\nወንጀል በተፈፀመበት ቦታ ክስ መታየቱም ከየትኛዉም ሕግ ጋር የሚጋጭ አይደለም፡፡ ክልሎች የፌደራልን ጉዳይ እየተመለከቱ የሚገኙት በሕገ-መንግስት ድንጋጌ ተሰጣቸዉ ስልጣን እንጅ በዚህ የስነ-ስርዓት ሕግ አይደለም፡፡ ክልሎች\nበፌደራል ጉዳዮች ላይ ያልተሻረ እስካሁን የፀና የማየት መብት እስካላቸዉ ድረስ የስነ-ስርዓት ሕጉ ስጋት አይሆንም፡፡\nበአንድ ጉዳይ በስረ-ነገር ደረጃ እኩል ስልጣን ያለቸዉ የፌደራልና የክልል ፍርድ ቤቶች ከየትኛዉ ፍርድ ቤት ክርክሩ ይቅረብ የሚለዉን የሚመልሰዉ ስለ ግዛት ክልል የተቀመጠዉ የስነ-ስርዓት ሕጉ በመሆኑ ካልተሻረ በስተቀር ተፈፃሚ ከመሆን የሚገድበዉ ነገር አይኖርም፡፡ በአማራ ክልል ጠቅላይ ፍርድ ቤት ጎንደር ክላስተር ምድብ ችሎት እየታዬ የሚገኘዉ የኮሎኔል ደመቀ ጉዳይ ለዚህ ማሳያ ነዉ፡፡ ኮሎኔል ደመቀ በግልጽ ክስ የቀረበበት የፀረ-ሽብርተኛ አዋጅ ቁጥር\n652/2001 ተላልፏል በሚል ሲሆን የአማራ ክልል ጠቅላይ ፍርድ ቤት ክሱን እየተመለከተ ያለዉ የወ/መ/ስ/ስ/ህ/ቁ 99 እና 100 መሰረት በማድረግ ነዉ፡፡ ይህ የስነ-ስርዓት ሕግ ድንጋጌም ለኮሎኔል ደመቀ ጉዳይ ሲሆን ተፈፃሚ የሚሆን\nለሌሎች ተከሳሾች ሲሆን ደግሞ የሚታለፍ አይደለም፡፡\nየፌደራል ፍርድ ቤቶች የግዛት ክልል ስልጣን ተቃዉሞ ሲቀርብላቸዉ አብዛኛዉን ጊዜ መቃወሚያዉን ዉድቅ የሚያደርጉት የፀረ-ሽብርተኛ አዋጅ ቁጥር 652/2001 አንቀጽ 31 በመጥቀስ ነዉ፡፡ በዚህ ድንጋጌ የሽብርተኝነት ወንጀል የፌደራል ከፍተኛ እና ጠቅላይ ፍርድ ቤት ስልጣን እንደሆነ ይናገራል፡፡ በአዋጁ የሽብርተኛነት ጉዳይ የፌደራል ከፍተኛ እና ጠቅላይ ፍርድ ቤት ስልጣን ስለመሆኑ\nቢገልፅም በግልፅ የሽብርተኝነት ጉዳይ በክልሉ ባሉ አቻ ፍርድ ቤቶች በዉክልና ሊታይ እንደማይችል ያስቀመጠዉ ገድብ የለም፡፡ ይህ የፀረ-ሽብር አዋጅ ሲተረጎም ሆነ ስለፍርድ ቤት ስልጣን የሚገልጸዉ ድንጋጌ ሊተረጎም እና\nሊፈፀምም የሚገባዉ ከሕገ መንግስቱ አንቀፅ 78(2) ጋር በማጣመር ነዉ፡፡ በዚሕ የሕገ መንግስት ድንጋጌም የክልል ፍርድ ቤቶች የፌደራል ፍርድ ቤት ባለ,ልተቋቋመበት ሁኔታ ስልጣን ያላቸዉ ስለመሆኑ ስለሚገልጽ በተመሳሳይ\nየሽብርተኝነት ወንጀሎችንም ለማየት ስልጣን አላቸዉ፡፡ ፀረ-ሽብርተኛ አዋጁንም በመጥቀስ የሽብረተኝነት ወንጀሎች የሚታዩት በፌደራል ፍርድ ቤቶች ብቻ ነዉ ለማለት አይቻልም፡፡\nየፌደራል ጉዳዮች ሕግን፣ተከራካሪ ወገንን እና ቦታን መሰረት አድርገዉ ሊመሰረቱ እንደሚችል በፌደራል ፍርድ ቤት ማቋቋሚያ አዋጅ ቁጥር 25/88 አንቀፅ 3 ተገልፀዋል፡፡ እነዚህ ጉዳዮች አንድም ፌደራል ክፍተኛ ፍርድ ቤቱ በተደራጄበት ቦታ (አዲስ አበባ፣ድሬደዋ እንዲሁም የፈደራል ፍርድ ከፍተኛ ፍርድ ቤት በተደራጄባቸዉ አምስት ክልልሎች) እንዲሁም በሌላ ሁኔታ የፌደራል ፍርድ ቤት ባልተደራጀባቸዉ ግን በዉክልና ጉዳዩን መመልከት በሚችሉ ክልል ፍርድ\nቤቶች ሊቀርቡ ይችላሉ፡፡ በጉዳዩ ላይ የፌደራል ፍርድ ቤቶች ጉዳዩ የፌደራል ጉዳይ በመሆኑ ስልጣን ሲኖራቸዉ የዉክልና ስልጣን ያላቸዉ የክልል ፍርድ ቤቶችም ደግሞ ከሕገ-መንግስት የመነጨ ጉዳዩን የመዳኘት ሰልጣን አላቸዉ፡፡\nሁለቱም ፍርድ ቤቶች እኩል በጉዳዩ ላይ ከሕግ የመነጨ ስልጣን ያለቸዉ ከሆነ በስረ-ነገር ስልጣን (material jurisdiction) ደረጃ ተመሳሳይ ወይም እኩል\nበአንድ ጉዳይ ላይ በስረ-ነገር ስልጣን ደረጃ እኩል ወይም ተመሳሳይ ስልጣን ያላቸዉ ፍርድ ቤቶች ካሉ ደግሞ ጉዳዩ ሊፈታ የሚችለዉ ወይም ክርክሩ ሊታይ የሚገባዉ የግዛት ክልል ስልጣን (Local jurisdiction) መሰረት ባደረገ\nመልኩ ነዉ፡፡ የግዛት ክልል ስልጣን የሚባለዉ በወንጀል ጉዳይ ወንጀሉ በተፈፀመበት ወይም የወንጀሉ ዉጤት በተገለጸበት ስፍራ ለመሆኑ እና ጉዳዩ ሊታይ የሚገባዉም በዚህ ስፍራ በሚገኝ ፍርድ ቤት ለመሆኑ ከወ/መ/ስ/ስ/ህ/\nቁ 99 እና ከታዮቹ ድንጋጌ መረዳት የሚቻል ነዉ፡፡ በዚሁ በስነ-ሥርዓት ሕግ ቁጥር 107 መሰረት ክሱን የሚያቀርበዉ ዓቃቤ ሕግ ነገሩ የሚታይበትን ፍርድ ቤት ሊመራ እንደሚችል ቢያስቀምጥም የከሳሹ ምርጫ ተቃወሞ ሊቀርብለት\nአይገባም ማለት አይቻልም፡፡ ተከሳሹ ክስ የቀረበበት ሁኔታ መብቴን ይጎዳል ካለ መቃወሚያ ከማቅረብ የሚያግደዉ ነገር አይኖርም፡፡\nየግዛት ክልል ስልጣን ተቃዉሞ የሚቀርበዉ ጉዳዩ የቀረበለት ፍርድ ቤት በስረ- ነገር ደረጃ ስልጣን ኖሮት በግዛት ክልል ስልጣን ደረጃ ግን ድርጊቱ ከተፈፀመበት ወይም ዉጤቱ ከታወቀበት ቦታ ዉጪ ከሚገኝ ፍርድ ቤት መታየት\nሲጀምር ነዉ፡፡ ሕጉ ድርጊቱ ተፈፀመ ወይም ዉጤቱ ታወቀ በተባለበት ቦታ ክስ እንዲቀርብ ሲያስቀምጥ በዋናነት መሰረት ያደረገዉ በጉዳዩ ላይ አፋጣኝ እና ፍትሐዊ ዉሳኔ ከመስጠት አንፃር ነዉ፡፡ የአንድ ክርክር አፋጣኝነት የሚገለፀዉም ክርክሩን በአጭር ጊዜ ከማጠናቀቅ አንፃር ሲሆን ፍትሐዊነቱ የሚገለጸዉ ደግሞ ሁለቱም ወገኖች የመደመጥ፣ማስረጃ የማቅረብ መብታቸዉ በእኩልነት\nየፍርድ ቤቶች የግዛት ስልጣን ካልተከበረ የተከሳሾች መብት ስጋት ዉስጥ ይወድቃል፡፡በወንጀል ክርክር ሂደት አንድ ክርክር ፍትሐዊ የሚባለዉ ከዉጤቱ ሳይሆን ገና ከሂደቱ ጀምሮ በመሆኑ ተከሳሹ በክርክር ሂደት ከአቆያየቱ ጀምሮ\nየመደመጥ መብቱን ባስከበረ መልኩ ጠብቆ ከተጓዘ ነዉ፡፡ ፍርድ ቤቶችም በግዛት ስልጣን ላይ ተቃዉሞ ሲነሳ ከተከሳሽ መብት አንፃርም ጉዳዩን ሊያዩት ይገባል፡፡ የወንጀል ክስ የቀረበበት አንድ ተከሳሽ ድርጊቱ ተፈፀመ በተባለበት\nአካባቢ ነዋሪ ከሆነ እና ክርክሩን በማረፊያ ቤት ሆኖ የሚከታተል ከሆነ በዚያዉ አካባቢ መሆኑ በቅርብ በቤተሰብና በወዳጅ የመጎብኘት ሕገ መንግስታዊ መብቱ\nይጠብቅለታል፡፡ በተጨማሪም መከላከያ ማስረጃዉን ለማቅረብ እና እዉነቱን ለማስረዳት ምቹ እና ቀላል ሁኔታም ይፈጠርለታል፡፡ አንድ ሰዉ ከቀዬዉ በራቀ ቁጥር ከቦታዉ ርቀት አንፃር የመረጃ ልዉዉጡ ቀልጣፋና ቀላል ስለማይሆን\nበተከሰሰበት ጉዳይ ማስረጃ ከማሰባሰብ ጀምሮ የሚኖረዉ ሚና ዝቅተኛ ስለሚሆን ተጎጅ ይሆናል፡፡ አንድ ሰዉ ፍትሕ የማግኘት ሕገ መንግስታዊ መብቱን ሊጠቀምበት የሚችለዉ ምቹ ሁኔታ ሲፈጥረለት ነዉ፡፡ ምቹ ሁኔታ በሌለበት ሁኔታ\nከቦታዉ ርቆ ታስሮ እንዲሁም ከሳሹ አካል ካለዉ የመደራረደር አቅም ግዝፈት አንፃርም ግምት ዉስጥ ሳይገባ የግዛት ክልል ስልጣንን መወሰን ፍትሐዊ አይሆንም፡፡\nየግዛት ክልል ስልጣን መቃወሚያ ሲወሰን የተከሳሾችን መብትና ፍላጎት ብቻ ሳይሆን አገሪቱ የቆመችበትን የፌደራል ስርዓት በጠበቀ መልኩ ሊሆን ይገባዋል፡፡ በሕገ መንግስቱ እያንዳንዱ ክልል በህግ የተሰጠዉን ስልጣን ከሕግ\nዉጪ ማንኛዉም የፌደራል መንግስት ሆነ የመንግስት አካል ሊጥስበት እንደማይገባ የሕግ ድጋፍ አለዉ፡፡ የክልል ፍርድ ቤቶችም በግልፅ በሕግ የተሰጣቸዉን ስልጣን ሊነጠቁ የሚገባ አይደለም፡፡ የግዛት ክልል ስልጣን እያለዉ ስልጣኑን ተጠቅሞ እንዳያይ የሚያደርግ አሰራር ካለ በተዘዋዋሪ\nየክልሎችን ራስ ገዝነት እና ስልጣን መንጠቅ ወይም ስልጣናቸዉን ማምከን ይሆናል፡፡ የፌደራል ፍርድ ቤቶች የግዛት ክልል ስልጣን ተቃዉሞ ሲነሳባቸዉ ክልሎች ያላቸዉን ስልጣን ስራ ላይ እንዲያዉሉ ጉዳዩ ድርጊቱ ተፈፀመ\nበተባለበት አቻ ፍርድ ቤት እንዲቀርብ መደረግ ይኖርበቸዋል እንጅ ከሕገ-መንግስት ለክልል ፍርድ ቤቶች የተሰጠዉን መብት በአንድ ብይን ሊነጥቁ አይገባም፡፡ የክልል ፍርድ ቤቶች በሕገ መንግስቱ የተሰጣቸዉን የዳኝነት ስልጣን\nእንዳይጠቀሙ የሚደረግ ከሆነም የፌደራል ሥርዓቱ በራሱ አደጋ ዉስጥ ይወድቃል፡፡\nፍርድ ቤቶች በቅድሚያ ሊያተርፉት የሚገባ የሕዝብ አመኔታ ሊሆን ይገባል። እንደዜጋ በፍርድ ቤቶች ተዳኝቼ ፍትሕ አገኛለሁ የሚል የሕበረተሰብ ክፍል መፍጠር ካልተቻለ የፍትሕ ስርዓቱ በራሱ ለዜጎች ስጋት ይሆናል፡፡ ፍርድ ቤቶችም\nከፍትሕ ተቋምነት የአንድ ቡድን ፍላጎት ማስፈፀሚያ መሳሪያ ይሆናሉ፡፡ ለዚህም ነዉ ፍርድ ቤቶች የሚሰጧቸዉ ዉሳኔዎች ገለልተኝነታቸዉን ባስጠበቀ ሊሆን የሚገባዉ፡፡\nክልሎች የፌደራል ጉዳይን እንደራሳቸዉ አድርገዉ ላያስፈጽሙ ይችላሉ የሚለዉ ስጋት የፌደራልን ጉዳይ በክልል የሚመለከት የፌደራል ፍርድ ቤት ለማቋቋም\nገፊ ምክንያት እንደሆነ አይተናል፡፡ የፌደራል መንግስቱም ከፖለቲካ ጋር የተያያዙ ጉዳዮችም በክልሎች እንዲታዩበት የማይፈልገዉም ለዚህ ይመስላል፡፡ በተደጋጋሚ እንደታዘብነዉ ከፖለቲካ ጉዳዮች ጋር በተየያዙ የሚታዩ ጉዳዮች ክልሎች የዉክልና ስልጣናቸዉን ተጠቅመዉ እንዲመለከቱ ከማድረግ ይልቅ ጉዳዮችን ከክልል ፍርድ ቤቶች ስር የማራቅ ስራ ተለምዷል፡፡ ይህ የተለምዶ\nአሰራር የተከሳሹን መብት በፅኑ የሚጎዳ እና የክልሎችን ሕጋዊ ስልጣን የሚወስድ ከመሆኑ በተጨማሪ የገለልተኛነት ጥያቄ እንዲነሳ የሚያደርግ ነዉ፤እያስነሳም ነዉ፡፡ የፌደራል ፍርድ ቤቶችም ከጉዳዩ የተለዬ ጥቅም እንዳላቸዉ በሚያስመስል መልኩ በግልጽ የተሰጠዉን የክልሎች የግዛት\nስልጣን አለማክበር ደረጃም ደርሰዋል፡፡ ይህ ደግሞ ተከሳሾች በፌደራል ፍርድ ቤቱ ላይ ያላቸዉን እምነት እንዲሸረሽረዉም አድርጓል፡፡\nበተለዬ መልኩ የሽብርተኛ ወንጀል ተከሳሾች የፌደራሉ ፍርድ ቤት በተደጋጋሚ እየደረሰባቸዉ ስላለዉ የመብት ጥሰት፣ቶርቸር እና ያለመደመጥ መብታቸዉን እያስከበረዉ እንዳልሆነ ከመግለጽ እና በችሎትም ዳኞችንም ሃይለ ቃል እስከ መናገር ፍትሕ እናገኛለንም ብለዉ ከማያምኑበት ደረጃ ደርሰዋል፡፡ በተደጋጋሚም እነዚህ ተከሳሾች ከምንንኖርበት እና ድርጊቱ ተፈጸመ ከተባለበት ክልል በሚገኝ ፍርድ ቤት ጉዳያችን ሊታይ ይገባል በማለት የፍርድ ቤት የግዛት\nስልጣን ጥያቄ ሲያነሱ የነበሩ ናቸዉ፡፡ አሁን ግን የፍርድ ቤቶችን የግዛት ክልል ስልጣን ጉዳይ ወደ ገለልተኛ እና ያለተፅዕኖ ከመዳኘት መብት ጋር ተገናኝቶ ከፍ\nብሎ እተነሳ ነዉ፡፡ ጉዳዩም የግዛት ስልጣን ብቻ ሳይሆን ክሱን ወደ ሌላ ፍርድ ቤት የማዛወር (change of venue) መልክ እንዲይዝም እያደረገዉ ይመስላል፡፡ የዚህም መነሻ የክልል ፍርድ ቤቶች ስልጣን በፌደራል ፍርድ ቤቶች\nመነጠቅ ያመጠዉ መዘዝ ነዉ፡፡\nስልጣን ጥያቄ ዉጤቱ ትክክለኛ ፍትሕ እንዳይሰጥ ከማድረግ አልፎ የክልሎችን ስልጣን በመጋፋት ለፌደራል ስርዓቱ አደጋ የሚሆን እና ገለልተኛ ያልሆነ የፍትሕ ስርዓት እንዳይኖር የሚያደረግ ነዉ፡፡ ለዚህም የፌደራል ፍርድ ቤቶች የክልል\nፍርድ ቤቶች እኩል የስረ-ነገር ስልጣን ያላቸዉንና በግዛት ክልል ደረጃ ክልሎች ቀዳሚ ስልጣን ያላቸዉን ጉዳይ ሊመለከቱ አይገባም፡፡ ክልሎች በሕግ የተሰጣቸዉ ስልጣን ፀንቶ ባለበት ሁኔታ ከስልጣናቸዉ ማግለል አንድምታዉ\nለአንድ ወገን መሳሪያ ከመሆን ያለፈ ዓላማ አለዉ ለማለት የሚቻል ስላልሆነ እና ተከሳሾችም በቅርብ ማስረጃ አቅርበዉ የተፋጠነ እና ፍትሐዊ የሆነ ዉሳኔ እንዳያገኙ ምክንያት ስለሚሆን ጉዳዩ መፍትሔ የሚያሻዉ ነዉ፡፡ ፍርድ ቤቶች\nሕግና መርህን ካለማክበር ተመልሰዉ ቀልብ ካልገዙ የቁልቁለቱን መንገድ ፈጣን ያደረግዋል ፤ ከዛሬ ነገ ይሻል ይሆናል የምንለዉ የፍትሕ ሥርዓትም አይኖርም፡፡\n(በቃሉ ፈረደ) – satenaw (“የአማራ ክልል ዳኞች እና ዓቃቢያነ ህጎች ድምፅ” ገፅ ላይ የተወሰደ ጠቃሚ ትንታኔ)\nPrevious Post: የብሔራዊ ደኅንነት ምክር ቤት ውሳኔዎች ሕጋዊነታቸውና ሕገ መንግሥታዊነታቸው ሲፈተሹ\nNext Post: የኢትዮጵያ ኦርቶዶክስ ተዋኅዶ ቤተክርስቲያን ሁለት ወገኖችን የማቀራረብ ጥረት\nመኖሩ ጭምር በአብዛኛው ሕዝብ ዘንድ ሊባል በሚችል መልኩ በቅርቡ የታወቀውና የተለያዩ ውሳኔዎች ያሳለፈው ብሔራዊ የደኅንነት ምክር ቤት በብዙ ሰዎች ዘንድ...


የስንፈተ ወሲብ – ከ10 በላይ ምክንያቶችና ከ10 በላይ መፍትሄዎች!! | ዘ-ሐበሻ ድረ ገጽ: የዕለቱ ዜናዎችና ጥናታዊ ጽሁፎች\nየስንፈተ ወሲብ – ከ10 በላይ ምክንያቶችና ከ10 በላይ መፍትሄዎች!!\nSeptember 17, 2015 | Filed under: News Feature,ጤና | Posted by: ዘ-ሐበሻ\nይህ ጽሁፍ በዘ-ሐበሻ ጋዜጣ ላይ ታትሞ ወጥቷል::\nበአንድም ይሁን በሌላ ምክንያት የሚፈጠር ችግርን በግልፅ ተነጋግሮ፣ መፍታትን ባህሉ ባደረገ ማህበረሰብ ውስጥ የስንፈተ ወሲብ ችግር የትዳር አደጋ የመሆኑ ጉዳይ ብዙም አሳሳቢ ላይሆን ይችላል፡፡\nሀገራችንን ጨምሮ በአፍሪካና በኤዢያ በትዳር ተጣማሪዎች መካከል በግልፅ የመነጋገር ባህል የዳበረ እንዳልሆነ በስነ ማህበረሰብ ሙያተኞች የተጠኑ ጥናቶች ያረጋግጣሉ፡፡ ስንፈተ ወሲብ ፆታና ዕድሜ ሳይለይ ይከሰታል፡፡ አደጋ የሚሆነው ችግሩ መከሰቱ ሳይሆን፣ ጥንዶች በተፈጠረው ችግር ዙሪያ በግልፅ ተወያይተው መፍትሄ ለማፈላለግ ዝግጁ አለመሆናቸው ነው፡፡\nበፍቅረኞችም ሆነ በባለትዳሮች መካከል የሚፈፀም ወሲብ፣ ለሁለቱም የእርካታ (የደስታ) ምንጭ መሆኑ ሲቀር ‹‹ለምን?›› ብለን መጠየቅም ሆነ ርዕሰ ጉዳዩን በጠረጴዛ ዙሪያ አምጥቶ አለመነጋገር ብዙዎቻችን አንደፍርም፡፡ ፈቃደኝነቱም የለንም፡፡ ችግሩ እየተባባሰ ሲመጣ፣ ግንኙነቱ በፍቅረኝነት ደረጃ ላይ ያለ ከሆነ በቃሽኝ (በቃኸኝ) በሚል ይቋረጣል፡፡ ትዳር ከሆነም የፍቺ ጥያቄ ማቅረብ በሀገራችን የተለመደና በየጊዜው ቁጥሩ እየጨመረ የመጣ ክስተት ሆኗል፡፡ የሚገርመው ግን በፍቅረኞች (በትዳር) ደረጃ የተመሰረተው ግንኙነት፣ በአንድ ጀንበር ለማፍረስ ሲወሰን እውነተኛው ምክንያት ከመጋረጃ ጀርባ የተደበቀ ነው፤፤ ፍቺ የጠየቀችው ሴቷ ከሆነች ‹‹ይሰክራል፣ ይደበድበኛል፣ ገንዘብ ይደብቀኛል፣ ከእኔ ሌላ ሴት ወዷል ወዘተ…›› በሚል የውሸት ጭንብል ትሸፍነዋለች፡፡ የትዳር ይፍረስ ጠያቂው ወንዱ ከሆነ ደግሞ ‹‹ትጨቀጭቀኛለች፣ ገንዘብ ታባክናለች፣ ከእኔ ይልቅ የምትሰማው ወላጆቿን ነው ወዘተ…›› በማለት ለግንኙነቱ መሻከር ቁልፍ ምክንያት የሆነውን ችግር ወደ ጎን ሲገፋው ይስተዋላል፡፡ ‹‹ችግሩን የደበቀ መድሃኒት አያገኝም›› እንደሚባለው፣ የስንፈተ ወሲብ ጉዳይን በሀገራችን ባህል ለውይይት የማይቀርብ አጀንዳ በመሆኑ፣ የብዙ ትዳሮችን መፍረስ ከመጋረጃ ጀርባ ያለ አብይ ምክንያት ሆኖ ዛሬም ድረስ ቀጥሏል፡፡\nበዘርፉ ጥናት ያካሄዱ ሙያተኞች ስንፈተ ወሲብ መፍትሄ ያለው የስነ ልቦና፣ የአካላዊና የአዕምሯዊ ጤና ችግሮች ውጤት ነው ይላሉ፡፡ በዛሬው ዝግጅት የስንፈተ ወሲብ ችግር ምንነትን፣ መንስኤን፣ አጋላጭ ምክንያቶችን፣ በሀገራችንና በዓለም ላይ ያሉ አማራጭ መፍትሄዎችን እንደዚሁም ከርዕሰ ጉዳዩ ጋር በተያያዘ፣ መታወቅ አለባቸው በምንላቸው ሐሳቦች ዙሪያ፣ ሙያዊ ማብራሪያ እንደሚከተለው እናቀርባለን፡፡\nጥያቄ፡- ስለስንፈተ ወሲብ ችግር ምንነት፣ የተወሰነ አጠቃላይ ሐሳብ ብናነሳና ውይይታችንን በዚሁ ብንጀምረው ጥሩ ይመስለኛል?\nዶ/ር፡- ስንፈተ ወሲብ የሚለውን ቃል፣ ጠበብ ባለው ዐውዱ ሲታይ፣ የወንድም ሆነ የሴት ብልት አለመነቃቃትንና ለግንኙነት ዝግጁ ካለመሆን ጋር የቀጥታ ቁርኝት ያለው ነው፡፡ ነገር ግን ስንፈተ ወሲብ ብልት ለግንኙነት ዝግጁ አለመሆን ማለት ብቻ አይደለም፡፡ ከዚህም ሰፋ ያለ ትርጓሜ ያለው ነው፡፡ የስንፈተ ወሲብ ችግር በሁለት መንገድ የሚከሰት ነው፡፡ የመጀመሪያው ተፈጥሯዊ በሆነ የአፈጣጠር ችግር ማለትም በክሮሞዞን፣ የሴትነትና የወንድነት መገለጫ በሆኑት የኦቫሪና የቴስትሮን አፈጣጠር ችግር ምክንያት የሚፈጠር ሲሆን፣ ሁለተኛው ከውልደት በኋላ በዕድገት ሂደት በአካላዊ፣ በአዕምሯዊ፣ በስነ ልቦናዊና በአካባቢያዊ ምክንያቶች የሚፈጠር የስንፈተ ወሲብ ችግር ነው፡፡ በዚህ ወቅት የሚፈጠረው ችግር ለግብረ ስጋ ግንኙነት ፈፅሞ ዝግጁ አለመሆንን፣ ጭራሹኑ ስሜት ማጣትን፣ ፍላጎት አለመኖርን፣ የመጨረሻው እርካታ ላይ አለመድረስን፣ የሌላኘውን ስሜት ሳይጠብቁ ፈጥኖ መርካትን፣ ለግንኙነት ዝግጁ ያለመሆንን ሁሉ ያጠቃልላል፡፡\nጥያቄ፡- በተፈጥሮም ሆነ ከውልደት በኋላ የሚከሰተው የስንፈተ ወሲብ ችግር፣ በወንዶችም ሆነ በሴቶች ተመሳሳይ ነው ማለት ይቻላል?\nዶ/ር፡- በወንዶችና በሴቶች ላይ የሚከሰተው የስንፈተ ወሲብ ችግር አንድና ተመሳሳይ ነው ማለት ግን አይደለም፡፡ ለምሳሌ በተፈጥሮ ሴት ሁና የተፈጠረች ቢሆንም፣ ወንድ የመሆንና ሴትን ለማግባት የመፈለግ በሌላም በኩል በአንድ ሰው ላይ የሴትነትና የወንድነት ብልቶች በአንድ ላይ በመፈጠር ምክንያት የስሜት መሳከር በሁለቱም ፆታዎች፣ በተመሳሳይ መልኩ የሚከሰትበት አጋጣሚ እንዳለ መገንዘብ ተገቢ ይሆናል፡፡\nከውልደት በኋላ ከሚፈጠር የወሲብ ችግሮች አንፃር ሲታይ፣ በግብረ ስጋ ግንኙነት ጭራሹኑ ስሜትም ሆነ ፍላጎት ማጣት ብዙውን ጊዜ በሁለቱም ፆታዎች ላይ ይከሰታል፡፡ በአንፃሩ ደግሞ የወሲብ አካል አለመነቃቃት (ዝግጁ ያለመሆን) ችግር በስፋት በወንዶች ላይ የሚታይ ሲሆን፣ ከሚፈፀመው የወሲብ ግንኙነት እርካታ (ደስታን) ማጣትና የመጨረሻው እርካታ ላይ አለመድረስ ሁለቱም ፆታዎች ይጋሩታል፡፡\nሴቶችም ቀደም ሲል ከነበራቸው ጥሩ ያልሆነ የወሲብ ግንኙነት ምክንያት ወሲብ ለመፈፀም ይፈራሉ ወይም ከነጭራሹ ግንኙነቱን ሊጠሉት ይችላሉ፡፡ በተጨማሪም በፍቅር ከማይመርጡት ሰው ጋር ትዳር የመሰረቱ ሴቶች ወሲብ የደስታ ምንጭ ሳይሆን እንደ አንድ ስራ ይመለከቱታል፡፡ በመሆኑም ከግንኙነቱ እርካታን አይጠብቁም፡፡ ይህ ሁኔታ በወቅቱ ካልተፈታ ወደ ስር የሰደደ ስነ ልቦናዊ ችግርነት መሸጋገሩ አይቀርም፡፡\nጥያቄ፡- የችግሩ መንስኤ ምንድነው ይላሉ?\nዶ/ር፡- የስንፈተ ወሲብ መከሰቻ ምክንያቶች እነዚህና እነዚያ ብቻ ናቸው የሚባልበት አይደለም፡፡ የችግሩ መንስኤ ከወሲብ መፈፀሚያ አካላት ለውጦች እስከ ስነ ልቦናዊ ቀውሶች ድረስ የሚዘልቅ ነው፡፡ ለዚህም ነው የስንፈተ ወሲብ ችግር መምጫ ምክንያቶች አንድና አንድ የሚባሉ ሳይሆን ድርብርብ ናቸው የሚባለው፡፡\nአንዱና ዋናው ምክንያት፣ አካላዊ የጤና ችግሮች ማለትም በአደጋ ምክንያት ወገብ አካባቢ መሰበርና እሱን ተከትሎ የሚከሰት የነርቭ ስርዓት መቃወስ፣ የኩላሊት፣ የጉበት፣ የስኳር፣ የደም ግፊት፣ የካንሰርና የልብ በሽታዎች በተጨማሪም በወንዶች የዘር ፍሬ ማመንጫና በሴቶች የእንቁላል ማኳቻ አካባቢ የሚፈጠሩ የተለያዩ አካላዊ በሽታዎች፣ የደም ስር ችግሮችና የኮሌስትሮል መጠን መጨመር ለስንፈተ ወሲብ ችግር መከሰት መንስኤ ይሆናሉ፡፡ ሌላው መንስኤ የስነ ልቦና መዛባት (መቃወስ) ነው፡፡ ስነ ልቦናዊ መዛባቱ በውጥረት፣ በጭንቀት፣ በድብርት፣ በጫና ውስጥ በመውደቅ፣ በፍርሃትና ከአይናፋርነት ጋር የተያያዙ ሊሆኑ ይችላሉ፡፡ ከስነ ልቦና ምክንያቶች ቀጥሎ ለስንፈተ ወሲብ ችግር መከሰት፣ ከአዕምሮ ጀምሮ እስከ ታችኛው ቅርንጫፍ የነርቭ ስርዓት ድረስ ያለው አካባቢ በከፊል አልያም ሙሉ በሙሉ በሚባል ደረጃ፣ የነርቭ ስርዓት ጤና መቃወስ ካለ ለችግሩ መከሰት በቂ ምክንያት ይሆናል፡፡ ከዚህ በተጨማሪ የወንድ ብልት ለግብረ ሥጋ ግንኙነት ዝግጁ መሆን የሚችለው፣ የታችኛው የወንድ ብልት ክፍል በደም ሲሞላ ነው፡፡ ነገር ግን የደም ስሮች በተለያየ ምክንያት ችግር ውስጥ ሲወድቁ በቂ የደም መጠን ወደ ወንዱ ብልት አይደርስም፡፡ ካልደረሰ ደግሞ የወንድ ብልት ተነቃቅቶ ለወሲብ ዝግጁ የሚሀንበት ዕድል የለም ማለት ነው፡፡\nቴስቴስትሮን የተባለው ስሜት ቀስቃሽ ሆርመን፣ በተለያዩ ችግሮች ምክንያት ሥራውን በአግባቡ መስራት ሳይችል ሲቀር፣ በብልት አካባቢ በሚሰራ ቀዶ ህክምና ሳቢያ እዚያ አካባቢ ያሉ ነርቮችና ደም ስሮች ሲጎዱ እንዲሁም ለረጅም ጊዜ ባይስክል መንዳት ለስንፈተ ወሲብ ችግር ያጋልጣል፡፡ በሌላኛው ገፅ ደግሞ ሌሎች ህመሞችን ለመፈወስ ተብለው የሚሰጡ መድሃኒቶች ለአብነት የደም ግፊት፣ ለአዕምሮ ህመም፣ ለጨጓራ፣ ለሽንት መሽናት፣ የኮሌስትሮልን መጠን ዝቅ ለማድረግ የሚወስዱትና ለሌሎች የጤና ችግሮች የምንወስዳቸው መድሃኒቶች፣ ለስንፈተ ወሲብ ችግር መከሰት መንስኤም የመሆን ዕድል አላቸው፡፡ በተለይም ከ25 በመቶ በላይ የሚሆነው የወንዶች የስንፈተ ወሲብ ችግር ምክንያቶች፣ ለሌሎች ህመሞች ተብለው ከሚሰጡ መድሃኒቶች ጋር ይቆራኛል፡፡ ከ10 እስከ 20 በመቶ የሚሆነው ምክንያት ስነ ልቦናዊ ሲሆን፣ ከ40 እስከ 80 በመቶ የሚሆነው የስንፈተ ወሲብ ችግር ከአካላዊ ጤና ጋር የተያያዘ በቂ ምክንያቶች አሉት፡፡\nከላይ በስንፈተ ወሲብ መከሰት በምክንያትነት ከተዘረዘሩት ውጭ በመጠኑ የበዛ አልኮል መውሰድ፣ ሲጋራ ማጨስና ለመዝናኛ ተብለው የሚወሰዱ ሱስ የማስያዝ አቅም ያላቸው መድሃኒቶች ሁለቱንም ፆታዎች ለስንፈተ ወሲብ ችግር ያጋልጣቸዋል፡፡ ሌላውና ለስንፈተ ወሲብ መፈጠር እንደ አንድ ምክንያት መገለፅ ያለበት፣ ሰውነትን በከፊል ወይም ሙሉ በሙሉ ሽባ የሚያደርገው ፓርኪንሰን የተባለው በሽታ ነው፡፡\nጥያቄ፡- የስንፈተ ወሲብ ችግር በሀገራችንና በዓለም አቀፍ ደረጃ በምን ሁኔታ ላይ የሚገኝ ነው?\nዶ/ር፡- ችግሩ ከጊዜ ወደ ጊዜ አድማሱንና መጠኑን በማስፋት ላይ እንደሆነ መረጃዎች ይጠቁማሉ፡፡ በአሜሪካ ማቹሲስተስ ሆስፒታል የተደረገው ጥናት እንዳመላከተው፣ ከ40 እስከ 70 ዓመት ዕድሜ ያላቸው ሰዎች 52 በመቶ፣ በድህነት ውስጥ ያሉ 14 በመቶ፣ ትዳር የፈቱ 14 በመቶና የግንዛቤ ችግር ያለባቸው ሰዎች 13 በመቶ ለችግሩ የመጋለጥ ዕድል ይኖራቸዋል፡፡ በቦስትሰን የተካሄደ ሌላ ጥናት እንዳመለከተው ደግሞ 30 ሚሊየን የሚሆኑ የስንፈተ ወሲብ ችግር ያለባቸው ወንዶች በአሜሪካ ብቻ ይኖራሉ፡፡ በጥናቱ ውስጥ ከተካተቱና ዕድሜያቸው 70 ዓመት ከሞላቸው ወንዶች ደግሞ 70 በመቶ የሚሆኑት የስንፈተ ወሲብ ችግር እንዳለባቸው ተረጋግጧል፡፡\nየስንፈተ ወሲብ ችግር በሀገራችን በምን ደረጃ ላይ እንዳለ የሚያመለክት ጥናት ማግኘት ባለመቻሉ፣ የችግሩን ስፋት በአግባቡ መገንዘብ አልተቻለም፡፡ ነገር ግን ጤና ተቋማትን መሰረት አድርገው የሚወጡ መረጃዎች እንደሚጠቁሙት ከሆነ የስንፈተ ወሲብ ችግር በአገራችን ከጊዜ ወደ ጊዜ እየሰፋ በመሄድ ላይ ነው፡፡ ለምሳሌ በየዓመቱ ግልፅ ምክንያት ሳይቀመጥላቸው የሚፈርሱ ትዳሮች እየጨመሩ እንደሆነ የሚያሳዩ መረጃዎች አሉ፡፡ በኤዢያ፣ በላቲን አሜሪካ፣ በደቡብ አፍሪካና በሌሎች የአፍሪካ ሀገሮች ትዳርን የሚያናጉ ምክንያቶችን ለማወቅ በተጠኑ ጥናቶች ከ65 በመቶ በላይ የሚሆነው ምክንያት አንደኛው ወገን ሌላኛውን በወሲብ ግንኙነት ወቅት መርዳት ካለመቻሉ (ካለማስደሰቱ) ጋር የተያያዘ ሆኖ ተገኝቷል፡፡ በሀገራችን በግልፅ የወጣ ምክንያት ሳይኖራቸው የሚፈርሱም ሆነ በግጭት የሚናጡ ትዳሮች ሁሉም ባይሆኑ አብዛኞቹ ምክንያታቸው የስንፈተ ወሲብ ችግር እንደሆነ ይገመታል፡፡\nየስንፈተ ወሲብ ችግር የስነ ልቦና፣ የአዕምሮና የአካላዊ ጤና ችግር ብቻ ሳይሆን፣ ከግለሰቡ እስከ ቤተሰባዊ ሕይወት ድረስ የሚዘልቅ ማህበራዊ ችግርም ጭምር ነው፡፡ አንደኛው ወገን በስንፈተ ወሲብ ችግር ውስጥ አለ ማለት ሌላኛው ወገንም ተጠቂ ከመሆን የሚያመልጥ አይሆንም፡፡ እንዲህ ያለው ሁኔታ ደግሞ የትዳር መፍረስንና የልጆችን መበተን ያመጣል፡፡ ልጆቹን የሚረዳቸው ቤተሰብ ከሌላ ለረሃብና ለእርዛት ይጋለጣሉ፡፡ ይህ ከሆነ ደግሞ በስንፈተ ወሲብ ችግር ሳቢያ ከፈረሱ ትዳሮች የተገኙ ልጆች የማህበረሰቡ ችግር ወደ መሆን ተሸጋገሩ ማለት ነው፡፡\nጥያቄ፡- ችግሩ ያለበት ሰው ከሚያሳያቸው ምልክቶች ዋና ዋና የሚባሉትን ቢገልፁልኝ?\nዶ/ር፡- ወንዶችም ሆኑ ሴቶች የስንፈተ ወሲብ ችግር ሲከሰትባቸው፣ በጋራ ወይም በተናጠል ከሚያሳዩዋቸው ምልክቶች ዋና ዋና ተብለው የሚታወቁት ቀጥሎ የምገልፃቸው ናቸው፡፡\n– የወሲብ ፍላጎት ማጣት (ለሁለቱም)\n– የወሲብ መፈፀሚያ አካላት ለወሲብ ዝግጁ አለመሆን (በወንዶች)\n– ለግንኙነት ዝግጁ የሚያደርግ ፍሳሽ በበቂ መጠን አለመመንጨት፣ የሚደረገውን የወሲብ ግንኙነት ደረቅና ህመም የበዛበት ያደርገዋል (ለሴቶች)\n– የመጨረሻው የእርካታ ደረጃ ላይ አለመድረስ የሚሉት ዋና ዋናዎቹ የስንፈተ ወሲብ ምልክቶች ናቸው ተብሎ ይወሰዳል፡፡\nጥያቄ፡- አንዳንድ ሰዎች የስንፈተ ወሲብ ችግርን ፈጥኖ እርካታ ላይ ከመድረስ በተጨማሪም ከወንዶች ብልት ማነስና ከሴቶች ብልት መስፋት ጋር ሲያያይዙት ይታያል፣ ይህ አስተሳሰብ ሳይንሳዊ መሰረት አለው ማለት ይቻላል?\nዶ/ር፡- የተጠቀሱ ጉዳዮች ከስንፈተ ወሲብ ጋር የሚያያዙ አይደሉም፡፡ በእርግጥ ፈጥኖ የዘር ፍሬን የማፍሰስ ችግር ያለባቸው በርካታ ቁጥር ያላቸው ወንዶች እንዳሉ ግልፅ ነው፡፡ የዚህ ምክንያቱ ለወሲብ ጉጉ መሆን፣ ዘር ፍሬዬ ፈጥኖ ሊፈስብኝ ነው ብሎ መጨነቅና ተጣማሪዬና በወሲብ ማርካት አልችልም በሚል ስሜት ዝግጁ አለመሆን ጋር የተያያዙ ችግሮች ሊሆኑ ይችላሉ፡፡ እንዲህ ያሉ ሰዎች የስነ ልቦና ሙያተኛ ምክር ከተደረገላቸው በቀላሉ ከችግራቸው የሚላቀቁበት ዕድል ሰፊ ነው፡፡ ፈጥኖ የዘር ፍቼን ማፍሰስ ከላይ ከዘረዘርናቸው ምክንያቶች ሌላጋር የሚተሳሰሩበት ሁኔታም እንዳለ መገንዘብ ይገባል፡፡ በሌላም በኩል የወንድ ብልት ማነስም ሆነ የሴት ብልት የመስፋት ጉዳይ፣ ለስንፈተ ወሲብ ችግሮች ጋር የሚያስተሳስረው ምንም አይነት ምክንያት እንደሌለው በመገንዘብ አጠረብኝ ብሎ መጨነቅን ማስወገድ ጠቃሚ ይሆናል፡፡ ሰፋብኝ ብሎ ከመሸማቅም ራስን ነፃ አድርጎ በነፃነት ስሜትን ሰጥቶ፣ ስሜትን ለመቀበል ዝግጁ መሆን አስፈላጊ ይሆናል፡፡\nጥያቄ፡- ችግሩን ለይቶ ለማወቅ ተግባራዊ የሚደረጉ ምርመራዎች የትኞቹ ናቸው?\nዶ/ር፡- ትልቁና የመጀመሪያው ምርመራ ሐኪሙ ከበሽተኛው ጋር ስለ ህመሙ አጠቃላይ ሁኔታ በቂ መረጃ ለማግኘት የሚያደርገው ጥልቅ ውይይት ነው፡፡ በውይይቱ የተገኘውን መሰረት በማድረግ የደም፣ የሽንት፣ የሆርሞንና ተያያዥነት ያላቸው ምርመራዎች ይካሄዳሉ፡፡ ከዚህ በተጨማሪም በኤምአርአይ እና በሌሎችም ቴክኖሎጂ አመጣሽ መሳሪያዎች፣ የስንፈተ ወሲብ ችግሩን በትክክል መኖሩን እንዲሁም የችግሩን ስፋትና አይነት በትክክል ለይቶ ለማወቅ የሚያስችል ምርመራ እናደርጋለን፡፡\nጥያቄ፡- ለመሆኑ የስንፈተ ወሲብ ችግርን በዘላቂነት ለመፍታት የሚያስችሉ ሳይንሳዊ መፍትሄዎች ካሉ ቢገልፁልኝ?\nዶ/ር፡- የመጀመሪያው አማራጭ መፍትሄ በስነ ልቦና ባለሙያ በተጋገዝ ጭንቀትን፣ ፍርሃትን፣ ውጥረትን፣ ድብርትን፣ ስጋትንና ቀድሞ ተሸናፊ የመሆን ስነ ልቦናዊ ችግሮችን ማስወገድ ይቻላል፡፡ ለዚህ ችግር መፍትሄ የሚሰጡ ሳይኮሎጂካል ቴራፒዎች አሉ፡፡ ስለሆነም የስነ ልቦና ባለሙያዎችን ምክር ተቀብሎ በመተግበር፣ ህክምናውን በአግባቡ መፈፀም ከተቻለ በአጭር ጊዜ ውስጥ አስተማማኝ መፍትሄ ማግኘት ይቻላል፡፡ በዚህ ሂደት ደስተኛ የመሆንና በራስ የመተማመን መንፈስም በዚያው መጠን ይዳብራል፡፡ ነፃነት ያለው፣ ከስጋትና ከጭንቀት የፀዳ ግንኙነት በመፈፀም የመጨረሻው እርካታ ላይ የሚደርስበትን ምቹ ሁኔታ ይፈጥራል፡፡ የተፈጠረውን ምቹ ሁኔታ ጠብቆ ለመዝለቅም የሁለቱን ጥንዶች በአግባቡ ለመደጋገፍ የሚያስችል የቅንነት ባህልን እንዲገነቡ ያስፈልጋል፡፡ ከስነ ልቦናዊ መፍትሄዎች ባሻገር ለስንፈተ ወሲብ ችግር መከሰት ምክንያት ናቸው ብለን ያነሳናቸውን በሽታዎች፣ ለምሳሌ ስኳርንና ደም ግፊትን በአግባቡ በቁጥጥር ስር ማዋል እንዲሁም ሌሎችን የውስጥ ጤና ችግሮችን ጊዜ ሳይወስዱ መታከም ተገቢ ይሆናል፡፡ ለሌሎች በሽታዎች ተብለው የሚሰጡ መድሃኒቶችን በተቻለ አቅም ማስወገድ ይገባል፡፡ በሌላም በኩል የስንፈተ ወሲብ ችግርን በጊዜያዊነት ቢሆን መፍትሄ ለመስጠት የሚችሉ መድሃኒቶች አሉ፡፡ ለምሳሌ ሲልደናፊል (በንግድ ስያሜው ቪያግራም)፣ ቮርድናፍና ታላፌን የሚባሉት በዓለም ላይ የሚታወቁ ናቸው፡፡ ከእነዚህ ውስጥ ሲልደናፊል (በንግድ ስያሜው ቪያግራም) የሚባለው መድሃኒት በሀገራችንም ይገኛል፡፡ ይህ መድሃኒት በዋጋው ተመጣጣን የሚባል ነው፡፡ እዚህ ላይ ማንኛውም ሰው መገንዘብ ያለበት፣ መድሃኒቱ መወሰድ ያለበት ሌሎች ስነ ልቦናዊ ችግሮችን ለማስወገድና መፍትሄ ማምጣት ሳይቻል ሲቀር ብቻ ይሆናል፡፡\nሌላው አማራጭ ህክምና፣ በሆርሞን እጥረት የተነሳ የስንፈተ ወሲብ ችግር ለአጋጠማቸው ሰዎች፣ የሆርሞን መተኪያ ህክምና ይሰጣቸዋል፡፡ ይህ የህክምና ዘዴ በሀገራችንም የሚሰጥ ነው፡፡ ከላይ በገለጽናቸው አማራጭ ህክናዎች መፍትሄ ላላገኙ ሰዎች፣ ምንም እንኳን የህክምና ዘዴዎች በሀገራችን ባይገቡና ጥቅም ላይ ባይውሉም በሌላው ዓለም የሚሰራባቸው ሌሎች ተጨማሪ መፍትሄዎች አሉ፡፡\n– ቫኪዩም ዲቫይስ የሚባል ዘዴ አለ፤ ይህ ዘዴ የወንድ ብልት እንዲቆም በማድረግና ቫኪዩም ዲቨይሱን ብልት ላይ በመግጠም ወዲያውኑ ውጤታማ ግብረ ሥጋ ግንኙነት መፈፀም ያስችላል፡፡\n– ብልት በበቂ መጠን ወሲብ መፈፀም እንዲችል የተነቃቃና ለወሲብ የተዘጋጀ፣ የወንድ ብልት ላይ የሚወጉ መድሃኒቶች በዓለም ገበያ ላይ አሉ፡፡\n– ውጤታቸው አስተማማኝነቱ የሚያጠራጥር በመሆኑ፣ የጎንዮሽ ጉዳታቸው ጠንካራ ስለሆና አንዳንድ ጊዜ ተመልሶ የማይተኛ የብልት መቆምን የሚያመጡ በመሆናቸው፣ አማራጭ ካልጠፋ በስተቀር ጥቅም ላይ አይውሉም እንጂ በሽንት ቧንቧ ወደ ውስጥ የሚጨመሩ የስንፈተ ወሲብ ችግር መድሃኒቶች በሌሎች የዓለም ሀገሮች በስፋት ይሸጣሉ፡፡\n– በቀዶ ህክምና ብልትን በመሰንጠቅ፣ ሰው ሰራሽ በሆነ መንገድ ማቆሚያ በማስገባት፣ ውጤታማ ወሲብ መፈፀም የሚያስችል ዘዴ ነው፡፡\n– የስንፈተ ወሲብ ችግሩ ዋነኛ መንስኤ በደም ስር ላይ የተከሰተ የጎላ ጉዳት መሆኑ በምርመራ ከተረጋገጠ፣ ደም ስሮቹን በማይክሮ ሰርጀሪ የማስተካከልና ጤናማ የሚያደርግ የህክምና ዘዴም በሌላው ዓለም ወደ ተግባር ከተሸጋገረ ከርሟል፡፡\nጥያቄ፡- አንዳንድ ሰዎች ያለ ሐኪም ትዕዛዝ ቪያግራምንም ሆነ ሌሎች መድሃኒቶችን በራሳቸው ሲወስዱ ይስተዋላል፣ እንዲህ ያለው ተግባር ችግር አያስከትልም?\nዶ/ር፡- ቪያግራም ማንኛውም ሰው የሚወሰደው መድሃኒት አይደለም፡፡ መድሃኒቱ የስኳር፣ የደም ግፊት፣ የልብና የኩላሊት በሽታዎችን ያባብሳል፡፡ እንደዚሁም የደም ስሮችን በማጥበብ ስትሮክንና ደም ማነስን ያመጣለ፡፡ እነዚህ የጤና ችግሮች ያሉባቸው ሰዎች በምንም ምክንያት ቪያግራን መውሰድ የለባቸውም፡፡ ስለሆነም በምንም መንገድ ቢሆን ቪያግራም ያለ ሐኪም ትዕዛዝ መወሰድ የለበትም፡፡ መድሃኒቱ በሐኪም ትዕዛዝ ቢሆንም ለረጅም ጊዜ ከተወሰደ ሱስ የመሆን ዕድሉ ከፍተኛ ነው፡፡ ሱስ ከሆነ መድሃኒቱ ካልተወሰደ በስተቀር ወሲባዊ ግንኙነት መፈፀም የማይቻልበት ደረጃ ላይ ያደርሳል፡፡ ሌሎችም መድሃኒቶች ተመሳሳይ የሆነ የጎንዮሽ ጉዳት ስላላቸው በተቻለ አቅም አግባብ ያለው ጥንቃቄ ማድረግ ያስፈልጋል፡፡\nጥያቄ፡- ለማጠቃለያ ማንሳት የሚፈልጉት ሐሳብ ካለ ያንሱትና እንሰነባበት?\nዶ/ር፡- የስንፈተ ወሲብ ችግር ሊታከምና ሊድን የሚችል የጤና ችግር መሆኑን ሁሉም ሰው ቢገነዘብ ጠቃሚ ይሆናል ብዬ አምናለሁ፡፡ ሁለቱ ተጣማሪች የተሰማቸውን ጥሩ ያልሆነ ስሜት ከደመባበቅና ወደ ተባባሰ የስነ ልቦና ችግር ከማምራት ይልቅ በግልፅ መነጋገር ይኖርባቸዋል፡፡ መፍትሄ ባለው ችግር ግንኙነታቸውን ጤናማ ወዳልሆነ አቅጣጫ መምራት አይኖርባቸውም፡፡ ስለሆነም በተፈጠረው ችግር ዙሪያ መደማመጥና መከባበር በሰፈነበት አግባብ፣ የመነጋገር ልምድን ማዳበር ይጠበቅባቸዋል፡፡ የስንፈተ ወሲብ ችግር ከተከሰተ በኋላ ማከም ብቻ ሳይሆን ችግሩን አስቀድሞ መከላከል የሚያስችሉ ዘዴዎችም እንዳሉ መታወቅ ይኖርበታል፡፡ ለአብነት ጭንቀትን፣ ድብርት፣ መረበሽንና ፍርሃትን መቀነስ ከተቻለም ጭራሹኑ ማስወገድ ይገባል፡፡ በተጨማሪም አልኮልን አዘውሮ ከመውሰድ መታቀብ፣ ጫት መቃምና ሲጋራ ማጨስን በተቻለ መጠን ማስወገድ ያስፈልጋል፡፡ በተፈጥሮ የተከሰተ የስንፈተ ወሲብ ችግር መኖን አለመኖሩን ለማረጋገጥ፣ ልጆች 18 ዓመት ሳይሞላቸው ቢመረመሩና ችግሩ ካለ ቢታከሙ ጠቃሚ ይሆናል፡፡\n5 Responses to የስንፈተ ወሲብ – ከ10 በላይ ምክንያቶችና ከ10 በላይ መፍትሄዎች!!\nThank you for your best information.\nAdvice the Doctor to change the male sex by Operation Ex:–to cut the old one and\nto instal the new one by operation\nዶ/ር :ጥሩና ገላጭ ማብራሪያ ነው: በግል ግን በስልክ ማናገር ይቻል ይሆን?\nስልክ ማግኘት ቢቻል ጥሩ ነው


ማይክሮሶፍት ኮርፖሬሽን የኢሜል ገበያ እንዲወስድ ጉግልን ይለምናል | Martech Zone\nየኮርፖሬት ኢሜል ገበያን ለመውሰድ ማይክሮሶፍት ጎግልን ይለምናል\nሐሙስ, ሰኔ 25, 2009 እሁድ, ጥቅምት ጥቅምት 4, 2015 Douglas Karr\nእንደ ብዙዎቻችሁ በኩባንያዬ ከማይክሮሶፍት አውትሎክ ጋር ለመስራት ተገድጃለሁ ፡፡ የኮርፖሬት ደንበኞቻችን እነዚያን ኢሜይሎች እንዲያነቡ ለማድረግ ቀላል HTML እና ምስሎችን በመጠቀም ኢሜሎችን ለመንደፍና ለመላክም ተገድጃለሁ ፡፡ ከ Outlook 2007 ጋር እ.ኤ.አ. ማይክሮሶፍት ለኤችቲኤምኤል የድር ደረጃዎችን ጥሏል እና ወደ ማይክሮሶፍት ዎርድ ሞተር ኢሜል በማቅረብ ወደ 2000 መደበኛ ደረጃቸው ተመለሰ ፡፡\nአውትሉክ አሁን የ 2010 እትማቸው የማይክሮሶፍት ዎርድ አተረጓጎም ሞተርን መጠቀሙን እንደሚቀጥል ገልጧል ፡፡ ከአስር ዓመታት በኋላ ያለ ምንም ማሻሻያ ማሻሻያ ማድረግ የምችለው ብቸኛው ነገር ማይክሮሶፍት ከአሁን በኋላ የኮርፖሬት ኢሜል ገበያ ባለቤት መሆን አይፈልግም የሚል ነው ፡፡ ማይክሮሶፍት በይነተገናኝ ቅጾችን ፣ ፍላሽን አልፎ ተርፎም ከብርሃን ብርሃን ውህደት ጋር መልዕክቶችን በማድረስ ረገድ ንግድዎን መርዳት አይፈልግም ፡፡ ማይክሮሶፍት ጎግል ይህንን ገበያ እንዲመራው መፈለግ አለበት ፡፡\nእኔ እንደማስበው ጉግል ከጎግል ሞገድ ጋር ወረራውን እያዘጋጀ ነው. ጉግል ዌቭ እንደ ማስታወቂያ ከተለቀቀ በእውነተኛ ጊዜ ትብብር ፣ በማጋራት እና ለብጁ ውህደት ጠንካራ ኤ.ፒ.አይ.ዎች የኮርፖሬት ግንኙነትን ይከፍታል ፡፡ በአሳሽ ላይ የተመሠረተ ስለሆነ ቅጾችን እና ፍላሽንም እንደሚያቀርብ እርግጠኛ ነኝ።\nይህ የ Outlook… እና Exchange እንዲሁ መጥፋት ሊሆን ይችላል። ጉግል ኢሜልን ማሻሻል እና የኮርፖሬት ግንኙነቶችን የሚያስተካክሉ ባህሪያትን ማከል ከቻለ ገበያው ምላሽ ይሰጣል ፡፡ ኮርፖሬሽኖች በ Outlook ላይ ዋስ ማድረግ ከጀመሩ ለማይክሮሶፍት ልውውጥም ብዙም ፍላጎት የለም ፡፡\nበዚህ አዲስ ማስታወቂያ ማይክሮሶፍት ላይ እየጨመረ የመጣ አመፅ አለ Twitter በትዊተር ላይ የመዘምራን ቡድንን ይቀላቀሉ! ወይም አያድርጉ… ምናልባት አንድ የተሻለ ነገር ጥግ ጥግ እየጠበቀ ነው!\nላለፉት ሁለት አስርት ዓመታት የመገናኛ ስትራቴጂያቸውን በተሟላ አቅም ለማሻሻል እና ለማሳደግ ቴክኖሎጂን ለመጠቀም ከኩባንያዎች ጋር እሰራ ነበር ፡፡ ማይክሮሶፍት የኮርፖሬት ኢሜል ገበያው በባለቤትነት እያለ ፈጠራን ወደዚያ ገበያ ለማሽከርከር ያደረገው ጥረት አነስተኛ መሆኑ ለእኔ አስገራሚ ነው ፡፡\nየኢሜል ግብይት ማህበራዊ አውታረመረቦች እንዳሉት evol በፍጥነት መለወጥ አለበት ፣ እና ደረጃውን የጠበቀ ማይክሮሶፍት መሆን አለበት ፡፡ እነሱ ካላደረጉ እኔ ጉግል እንደሚያደርገው እርግጠኛ ነኝ ፡፡\nመለያዎች: የኮርፖሬት ኢሜልየዴስክቶፕ ደንበኛኢሜይልኢሜል ኢሜልኢሜል መስጠትgoogle gmailየማይክሮሶፍት እይታትርእይትየአተያይ ኢሜልአመለካከት html\nየእርስዎ ኦርጋኒክ ፍለጋ እምቅ ምንድነው?\nከእርስዎ ጋር በመስመር ላይ ንግድ ለማካሄድ ምን ያህል ቀላል ነው?\nጁን 25, 2009 በ 12: 47 PM\nጉግል ከማይክሮሶፍት የላቀ ከሆነ በእውነቱ ‘ትልልቅ’ ኩባንያዎች የኢሜል መድረካቸውን እንደሚቀይሩ እርግጠኛ አይደለሁም ፡፡ እኔ እላለሁ ፣ ምክንያቱም አዎ ፣ ማይክሮሶፍት አብዛኛው የኮርፖሬት ኢሜል ባለቤት ቢሆንም ፣ አሁንም ‘ትልልቅ’ ኩባንያዎች አንድ ነገር ካደረጉ በኋላ እሱን ለመቀልበስ ከባድ ነው ፡፡\nጁን 25, 2009 በ 5: 32 PM\nጥሩ ነጥብ! በጋዜጣው ውስጥ ስሠራ ፣ የሎተስ ማስታወሻዎችን እንጠቀም ነበር ፡፡ ምክንያቱ ግን በደንብ የተዋሃደ ዶሚኖ ላይ ቀላል የስራ ፍሰት መፍትሄዎችን ማዘጋጀት ስለምንችል ነበር ፡፡ እኔ እንደማስበው የራስ-ሰር እና የውህደት ችሎታ ቁልፍ ነው - ጉግል ገንዘብ የሚቆጥብ መድረክ ማቅረብ ከቻለ የፎርቲው 500 ኩባንያዎች መሰደድ ይጀምራሉ ፡፡


ሕይወት አምራቾች እና አቅራቢዎች ውስጥ ማሽን አጠቃቀም ከመመሥረት ተንከባላይ ቻይና ቀዝቃዛ | Zhongtuo\nየቤት ፍሬም ማሽኖችን\nብረት በር ማሽን\nየመደርደሪያ ቅኖች እና ፓነል ማሽን\nመያዣ ቤት ማሽን\nሀይዌይ ይጠብቅላችኋል ማሽን\nሕይወት ውስጥ ማሽን አጠቃቀም ከመመሥረት ቀዝቃዛ የሚጠቀለል\nቀዝቃዛ የሚጠቀለል ከመመሥረት ማሽኖች ቃል ጋር ሲመጣ, አብዛኞቹ ሰዎች የሚያውቁት አይደሉም. ቤቶች ግንባታ ስንመጣ ግን, በእያንዳንዱ ቀን እኛ መተው አይችልም. ለማሳየት ምሳሌ ለማግኘት Brazile ፕሮጀክት ውሰድ እንዴት imporant ቅዝቃዜ የሚጠቀለል ከመመሥረት ማሽኖች ናቸው.\nብራዚል 8.547.400 ካሬ ኪ.ሜ (ደቡብ አሜሪካ አካባቢ 46%) አንድ ጠቅላላ የመሬት ስፋት ያለው, በዓለም ውስጥ አምስተኛ ደረጃ አመዳደብ; 202 ሚሊዮን ህዝብ ጋር, ይህ በላቲን አሜሪካ ውስጥ አጣጥለውት አገር ናት. በብራዚል የብረት ማዕድን ክምችት በዓለም ውስጥ አምስተኛ ደረጃ, እና የብረት ኦር በዓለም ሁለተኛው ትልቁ ላኪ ነው. ማዕድንን ያለው ምርት ጠንካራ የኢንዱስትሪ እምቅ ጋር ብቻ አውስትራሊያ ወደ ሁለተኛው ነው. እንደ የዩራኒየም, ማንጋኒዝ እና ኒኬል እንደ ማዕድናት እንዲሁም የሚችሉ ግዙፍ አክሲዮኖች አላቸው. ፍሬሽዋተር ሃብቶች አቀፍ ጨዋማ ሀብቶች ገደማ 12% ለ መለያ. ብራዚል በዓለም ትልቁ የቡና አምራች እና ላኪ ነው እና የ «ቡና መንግሥት" በመባል ይታወቃል. ብራዚል ደግሞ በዓለም ትልቁ የስኳር አምራች እና ላኪ, ሁለተኛው ትልቁ አኩሪ አምራች እና ላኪ, እና ሦስተኛ ትልቁ የበቆሎ አምራች ነው. የበቆሎ ወደውጭ በዓለም ላይ ከፍተኛ አምስት እና የበሬ ዶሮ በዓለም ትልቁ ላኪ መካከል እንዲያሳርፍ.\nግን አብዛኞቹ የቻይና cognition ውስጥ, ብራዚል መድኃኒቶች, ተደጋጋሚ ዝርፊያ, እና እጅግ ብልሹ መንግስት በጎርፍ አገር ናት.\nመስከረም 2, 2018 ምሽት ላይ, እሳት ሪዮ ውስጥ የብራዚል ብሔራዊ ሙዚየም ውስጥ ተፈጠረ; ሌሊት የዘለቀ መሆኑን እሳት 20 ሚሊዮን ስብስቦች አጠፋ. የመጀመሪያ እሳት ምክንያት ሙዚየም ወጪዎች ዘረጋ ነበር ዘንድ ነበረ: ወደ ሕንፃ በጥገና ላይ ነበረ, እና ሙዚየም ተቀጣጣይ ኬሚካሎች የያዘ ነገር ግን እሳት ጥበቃ ሥርዓት አልነበረውም. ነገር ግን እንዲያውም, ይህ 200 ዓመት ዕድሜ ፖርቱጋልኛ ታሪካዊ ሕንፃ ጥፋት በትክክል የሀገሪቱ መሾምና ውድቀት ግልጽ የግርጌ ነው; የፖለቲካ አለመረጋጋት, የኢኮኖሚ ድክመት, ብራዚል ጠንካራ ሀብት ነው; ነገር ግን ማስወገድ አይችሉም አልነበረም በ " መካከለኛ ገቢ ወጥመድ ", ሁልጊዜ ቁልቁል ይሄዳሉ አገሮች እንኳ በዓለም አቀፍ የኢኮኖሚ እስኪታዩ ውስጥ አንድ ናሙና.\nእርግጥ ነው, ከላይ ያለውን መረጃ ከዚህ ጽሑፍ ጋር ምንም ግንኙነት የለውም. ዛሬ, በአካባቢው አነስተኛ ማሳደሪያ (ወይም የቱሪስት ሪዞርት) ፕሮጀክት በማሳየት, ነብርም እናየው እና ብራዚል ውስጥ ብርሃን ብረት ያለውን ማመልከቻ ይመልከቱ.\nለጥፍ ጊዜ: ከህዳር-07-2018\nCangzhou Zhongtuo ጥቅል ኃላፊነቱ የተወሰነ በማሽን Co., ጨለማውንም ፈጠርሁ;\nፒፓ መስራት ማሽን\nጥ: ጢሞ, አንዳንድ የፕላስቲክ እዳሪ ቧንቧ ለመግዛት ሁሉ ወጡ; ዓይነቶች በመመልከት በኋላ ራሴን ሊጎዳ ጀመሩ. እኔ ሱቅ ትቶ አንዳንድ ምርምር ለማድረግ ወሰንን. እኔ አንድ የፕላስቲክ ቧንቧ ያስፈልግዎታል ይህም በርካታ ፕሮጀክቶች አሉን ....\nምሽት ዝማኔ: ትራንስ ተራራ መተላለፊያ r ...\nዋና ሹም ብትሄድ: በእውነት ታማኝ ነው ማን ጉዳይ ቢሆን ምክር ወይም የዘፈቀደ እርምጃዎች ጋር ማቅረብ ይሆናል. ሊበራል የካቢኔ የሚጠጉ 600,000 በአካውንቲንግ ማከል ነበር ይህም ትራንስ ተራራ መተላለፊያ መስመር ማስፋፊያ, ዳግም ተቀባይነት አድርጓል ...\nHg50 ቲዩብ መስመር\nየእኛን ሞካሪዎች አንዳንድ በቅርቡ ለማሾር ባንዣበበበት ያለው TCR የላቀ Pro SL1 ወሰደ ጊዜ, ቅናሾች ሁሉ አንድ የእሽቅድምድም thoroughbred ከ የሚፈልጉት አንድ ከልብ አስደናቂ ማሽን ሆኖ ራሱን አረጋግጧል. ነገር ግን ምን expe ይችላሉ ...\nሕንድ እና ደቡብ ውስጥ oversea መጋዘኖችን ...\nእኛ, ZHONGTUO ሮል ፈጠርሁ; በማሽን በተለይ ሕንድ እና ደቡብ አሜሪካ ውስጥ, ከ 60 አገሮች እና አካባቢዎች የእኛን ምርቶች ተሽጠዋል. እኛ ጥቅል ማድረግ ዘንድ ማሽን ፈጠርሁ ጋር ችሎታ እና እርግጠኞች ነን ...\nቀዝቃዛ የሚጠቀለል ከመመሥረት ማሽኖች ቃል ጋር ሲመጣ, አብዛኞቹ ሰዎች የሚያውቁት አይደሉም. ቤቶች ግንባታ ስንመጣ ግን, በእያንዳንዱ ቀን እኛ መተው አይችልም. አንድ ምሳሌ t ለ Brazile ፕሮጀክት ውሰድ ...\nመመሪያ - የሙቅ ምርቶች - Sitemap - AMP ተንቀሳቃሽ\nበማሽን ፈጠርሁ ሜታል የመርከብ ወለል , ሮሊንግ መከለያ በር ሮል ፈጠርሁ; በማሽን ማድረግ , Stud Track Machine, የጣሪያ ሉህ የሰድር የፈጀ ማሽን , ደረጃ የሰድር የፈጀ ማሽን , Hg50 ቲዩብ መስመር;


ስምዎን በፌስቡክ ላይ እንዴት መለወጥ እንደሚችሉ\nፌስቡክ ላይ ስምዎን እንዴት እንደሚቀይሩ\nፌስቡክ ላይ አንድን ሰው ስትፈልግ መጀመሪያ የምትፈልገው ስሙን ነው፣ እና ሰዎች ህጋዊ ስማቸውን በፕሮፋይላቸው ላይ መመደብ የተለመደ ቢሆንም፣ አንዳንድ ሰዎች ፕሮፋይላቸውን ቢዝነስ ወይም ቢዝነስን ለማንፀባረቅ ሲሉ ሌላ ስም የሚሰጧቸውም አሉ። የመድረክ ስምም እንዲሁ. እርስዎም የፌስቡክ መገለጫዎን እንደገና መሰየም ከፈለጉ ይህ አጋዥ ስልጠና ለእርስዎ ነው።\nበፌስቡክ ላይ ስምዎን እንዴት መቀየር እንደሚችሉ እንይ -\n1 ደረጃ. በኮምፒተርዎ ላይ የድር አሳሹን ይክፈቱ እና ወደ ፌስቡክ ይሂዱ።\nደረጃ 2. ምስክርነቶችዎን ተጠቅመው ይግቡ እና አሁን የመነሻ ገጹን ያያሉ።\nደረጃ 3. በመነሻ ገጹ በላይኛው ቀኝ ጥግ ላይ የ'ቀስት ቁልፍ' አዶን ጠቅ ያድርጉ።\nደረጃ 4. ከተቆልቋይ ምናሌ ውስጥ 'ቅንጅቶች እና ግላዊነት' የሚለውን አማራጭ ጠቅ ያድርጉ።\nእንዲሁ አንብቡ አፕል IPhone 9 ን ለምን ዘለው?\nደረጃ 5. በቅንብሮች መስኮት ውስጥ 'ቅንጅቶች' አማራጭ ላይ ጠቅ ያድርጉ።\nደረጃ 6. በአዲሱ የቅንብሮች ምናሌ ውስጥ በግራ በኩል ባለው መቃን ላይ ባለው አጠቃላይ ትር ውስጥ መሆንዎን ያረጋግጡ።\nደረጃ 7. በአጠቃላይ ትር ውስጥ ከስምዎ ቀጥሎ ያለውን 'አርትዕ' የሚለውን ቁልፍ ጠቅ ያድርጉ።\nአሁን እንደፍላጎትህ ስምህን መቀየር ትችላለህ ነገር ግን በስሙ ላይ የሚደረጉ ለውጦች አንዴ ከተረጋገጠ ለ60 ቀናት ሊታረሙ እንደማይችሉ ያስታውሱ። ስለዚህ ስምዎን ከቀየሩ እና ካረጋገጡ ለሚቀጥሉት 60 ቀናት መልሰው ወይም ሌላ ነገር መቀየር አይችሉም። እባክዎን በደንብ ያስቡበት እና ለውጡን ሲያስተካክሉ ብቻ ይወስኑ።\nኦፊሴላዊውን የፌስቡክ መተግበሪያ በመጠቀም ፌስቡክን ከአሳሽዎ ወይም ከስማርትፎኖችዎ መጠቀም ይችላሉ። ከዚህ በታች ያሉትን ሊንኮች በመጠቀም ተመሳሳይ ማውረድ ይችላሉ።\nቀዳሚ አንድሮይድ ገንቢዎች በ GitHub የሚሰሩ 5 ዋና ዋና ስህተቶች\nቀጣይ በትክክል Disney+ ምንድን ነው?


Cyber Ethiopia WARKA :: View topic - ለዋርካ ዝግጂት ክፍሎች!\nHome (New!) | About us | Contact us ለዋርካ ዝግጂት ክፍሎች !\nPosted: Mon Dec 19, 2005 5:31 pm Post subject: ለዋርካ ዝግጂት ክፍሎች !\nበቅድሚያ ሠላምታዬ በያላችሁበት ይድረሳችሁ !\nበብዙ ዘመን ዋርካ ደምበኝነቴ የምታወቀዉ ዳሞት ( ዋኖስ )\nነኝ :: ዛሬ አንድ ነገርን አሰብሁ :: በዋርካችን ዉስጥ ብዙ አያሌ ትምሕርታዊ ፅሁፎች ተፅፈዋል :: በእነኝህ ፅሁፎች ዉስጥ ምናልባት የፀኃፍቱ የቴክንክ ማነስም ይሁን የ ፕሮግራሙ ችግር አላዉቅም የአማርኛ ሥርዐተ -ነጥቦችን በአግባቡ ቦታ ና ሁናቴ ስንጠቀም አይታይም :: ለምሳሌ የአማርኛ ነጠላ ሠረዙን በእንግሊዝኛው (,) ኮማ ሲንጠቀም እንስተዋላለን ::\nበተለይ ድርብ -ሠረዙንማ ዐይቼዉም አላቅም ::ቅቅ ምናለበት ይህ ድረ -ገፅ ቋሚ ሥለሆነ ለወደፊት አማርኛን በእንግድነት ማለትም በአዲስ ቋንቋነት የሚቀበሉት ተተኮ ትዉልዷቻችን ሙሉ የቋንቋው ትምኅርት ይዳረስላቸዉ ዘንድ ... የተላለፍላቸዉም ዘንድ ለሥርዐተ -ነጥቦቹ ቦታ የምንሠጥበት ሁናቴ ቢመቻች ::\n1. ነጠላ -ሠረዝ 2. ድርብ -ሠረዝ 3. ሥላቅ እንዲሁም ሌላ ካሉን ::\nካሉ ደግሞ እንዴት እንደማገኛቸዉ ብትጠቁሙኝ ምስጋናዬ ወደር የለዉም ::\nከዳሞት This message expresses the views and opinions of the author and not necessarily\nPosted: Mon Dec 19, 2005 5:50 pm Post subject: ዋኖስ ሙት እኔ ካንተ አልደብቅህም ! ባውቅ ኖሮ እነግርህ ነበር ይልቅ ሥላቅ ምን ማለት ነው ??????\nእንደው ማፈሪያ አትበለኝና ነጠላ ስረዝና ድርብ ስረዝ ምን ላይ ነው ይምንጠቀመው ???\nመቼም አታሳፍረኝም አክባሪህ ነኝ ሞኒካ This message expresses the views and opinions of the author and not necessarily\nPosted: Mon Dec 19, 2005 5:57 pm Post subject: ውድ ሞኒካ እንደምን ከርመሽልኛል , ለጥያቄሽ ሙሉ መልስ መስጠት ባልችልም ልሞክር ::\nነጠላ ሰረዝ ማለት ሁለት ነጥብ (: ላይ የሀይፈን ምልክት (-) ያለበት ማለት ነው :: ጥቅሙም በእንግሊዘኛው እንደ ኮማ ሀሳብን ለመዘርዘር ይረዳል ::\nድርብ ሰረዝ ደግሞ ከሁለት ነጥቦች ላይና ታች የሀይፈኑ ምልክት ሲኖረው አገልግሎቱ ከ semi colon ጋር የሚመሳሰል ይመስለኛል :: አይ የዛሬ ልጆች በቃ እኮ ይህን የፈረንጅ አፍ በልጅነታቹ ትለምዱና አማርኛችንን ረሳችሁ ከተሳሳትኩ ልታረም :: በነገራችን ላይ ዋኖስ ኃሳብህን እኔም እደግፋለሁ ::_________________ኢትዮጵያ እጆቿን ወደ እግዚአብሄር ትዘረጋለች!!!\nPosted: Mon Dec 19, 2005 6:38 pm Post subject: ቅቅ ቅቅ ምን ላድርግ ብለሕ ነው አማርኛችን እኮ ጥልቅ -ባሕር ነዉ ::\nብዙ ነገሮች ዐሉን :: ግና ተደበቁብን ብዙዎቻችን ይህን ምልክት , (ካማ ) እንደነጠላ ሰረዝ ሥንጠቀም ስለማይ ነዉ :: ለምሳሌ ከአሁኑ ፅሁፍሕ ላይም አለች "ካማ ". ቅቅ ቦታዋ ነው ? ጥያቄ ምልክትን ተካኅባት :: ቅቅቅ በእዉነት ከሆነ ሥለ ሥርዐተ -ነጥቦቻችን አንድም ሠዉ ጥንቃቄ አድርጎ ሲፅፍ አላይም :: አያሳዝንም !\nአይገርምም ! እናም እስኪ የሚያስተካክልልን ሠዉ ካለ በትዕግስት እንጠብቅ :: ይህም አንድ ፈጠራ ነውና !!\nበቴክኒኩ ጉዳይ እነ <U>ፎርጌት -ዚስ </U> እንዲሁም እነ <U>አበባው </U>ሊረዱኝ ይችላሉ ብዬ አስባለዉ ::\nበትጥቅማቸዉ በኩል አስፈላጊ ከሆነ በሠፊዉ እመለሳለሁ ::\nመልካም ፈጠራ ለቴክኒካዉያን !\nPosted: Mon Dec 19, 2005 8:40 pm Post subject: ሰላም እንደኔ እንደኔ : ጥያቄው ተገቢ ነው :: እስከማውቀው ግን : ይሄን የምንጽፍበትን (ገጹ ውስጥ የተገጠመውን ፕሮግራም ) የሰሩት ሰዎች ብቻ ናቸው ያንን ማስተካከል የሚችሉት ::\nእስከዛ መጠበቅ የለብኝም ለሚል ደግሞ (ለስነ -ጽሑፍ አምድ ደንበኞችና ለመሳሰሉት ) አንድ አማራጭ አለ :: ይኸውም፡ የራሱን አማርኛ መጻፊያ «ኪቦርድ» መጠቀም ነው። ያንን ለያዘ ሁለት ነጥብ - ፡ ነጠላ ሰረዝ - ፣ ወይም ፥ ድርብ ሰረዝ - ፤ እንዲሁም አራት ነጥብ - ። በትክክል መጠቀም ይችላል። ልክ ሌላ ገጽ ላይ ወይም ሌላ ፕሮግራም ላይ እንደሚሰራው ይሰራል። ከአክብሮት ጋር !!!!\nግ .ማ . በነገራችን ላይ : ግጥምም ሳትጽፍ እንዲህ በቀጭኑ የምትጽፈው ሆን ብለህ ነው ?_________________ተመለስኩ ማለት ነው? This message expresses the views and opinions of the author and not necessarily\nPosted: Mon Dec 19, 2005 8:48 pm Post subject: ክንዴ መጣሕ የኔ ብርብራ !\nክንዴ መጣሕ የኔ ብርብራ ! አይሳንሽ !! ልበልሕ ይሆን !!\nእንዴት እንዴት እስኪ ሠፋ ያለ ማብራሪያ ሥጥበት ስሞትልሕ !! አልገባሕ አለኝ :: ቅቅ ሥላቁንስ ለምን ተዉከዉ ? ደግሞ በስተፊርማሕ ቦታ የፃፍካት አኃፅሮት አልገባሕ አለችኝ :: መጠይቁስ ለእኔ ነዉ ?\nለአፋጣኝ ምላሽሕ ምስጋናዬን በቁና ብያለሁ !!\nPosted: Mon Dec 19, 2005 9:20 pm Post subject: (ስላቅን አላገኘሁትም )\nበአፋጣኝ ባልመልስስ ? ምስጋናው ይቀንሳል ? እንግዲህ : በረዥሙ ልንዳው ::\nከዋርካ ውጪ (ለምሳሌ፦ MS Word, emails, ....) አማርኛ ለመጻፍ የምትጠቀምበት ሶፍትዌር እንዳለ አምናለሁ፤ ይሄ ሶፍትዌር unicode compatible እንደሆነም አምናለሁ፤ እነዚህ ሁለት ነጥቦች ካልተሟሉ ካሉቱ ነጻ (ከፈከግህም ባለገንዘብ ) ሶፍትዌሮች አንዱን በመጫን እንዲሟሉ አድርግ። ከዚህ በኋላ እኔ ያደረግሁትን ልንገርህማ ! እዚሁ ላይ post a reply አልኩት። አሁን ወደመጻፊያው ገጽ ወሰደኝ። ከዚያ የዋርካዋን መጻፊያ ወደ እንግሊዘኛ ቀየርኩት፤ (አስፈላጊ አይደለም፡ ግን እንጊለዘኛ ማስገባት ስፈልግ ሁለቴ መቀየር እንዳይኖርብኝ ነው )\nከዚያ የዚያንኛውን (እኔ ኮምፒውተር ላይ የተጫነውን ) ቋንቋ ከእንግሊዘኛ ወደ አማርኛ ቀየርኩት። በቃ፡ እንደልብ ይሀው እጽፋለሁ። ሲያስፈልግ ስርዐተ ነጥቦችን እጠቀማለሁ። ለምሳሌ፦ እኔ ያለኝ comma ስጫን ነጠላ ሰረዝ ያደርግልኛል። እዚህ ጋር ግን፡ የዋርካ ገጽ ላይ የተገጠመው applet እነዚህን characters ስለማያውቃቸው የጥያቄ ምልክት ነው የሚያሳየኝ በመሃል ስፈልግ ስፈልግ ወደእንግሊዘኛ እለውጠዋለሁ። የዋርካ ገጽ ላይ ያለውን መጀመሪያ እንግሊዘኛ ላይ ስላደረግሁት፡ መቀየር አያስፈልገኝም ስለዚህ ቋንቋ የማቀያይረው እኔ ኮምፒውተር ላይ ባለው ፕሮግራም ብቻ ነው ማለት ነው። መጻፊያው ገጽ ላይ በጥያቄ ምልክት ቢያልፋቸውም ቅሉ፡ ኮዱ ግን ዩኒኮስ እስከሆነ ድረስ፡ በኋላ ዩኒኮድ ፎንት ተጠቅሞ ለሚያየው በትክክል ይታያል ማለት ነው። እኔ በአብዛኛው የምጠቀመው፡ http://keyboards.geez.org ያገኘሁትን ነው። ዩኒኮድ እስከሆነ ድረስ ግን፡ ማንኛውም መጻፊያ መስራት እንዳለበት አምናለሁ። manualዎቹ ላይ እያንዳንዱ ዝርዝር አለልህ። መልካም እድል ----------\nግርጌ ፊርማ ላይ የጠየቅኩህ፦ እኔ ኮምፒውተር ላይ፡ ያንተ ጽሁፎች ሁሌም የግጥም መልክ ነው ያላቸው። ስድ ንባብ ስትጽፍም አንዱ መስመር በደንብ (እንደሌሎቻችን ) ሳይሞላ ነው ወደሚቀጥለው የሚወርደው። እና ያ ሆን ብለህ እንደሆነ ማወቅ ፈልጌ ነበር ? አንዴ ለምሳሌ፡ የሆነ ረዘም ያለ ነገር ጽፈህ፡ ገና ሳየው ከገጹ ብዙ ሲትረፈረፍ ጊዜ አፒታይቴ ተዘጋ _________________ተመለስኩ ማለት ነው? This message expresses the views and opinions of the author and not necessarily\nPosted: Mon Dec 19, 2005 9:33 pm Post subject: ቅቅቅቅቅቅቅቅቅቅቅቅቅቅቅ ቅቅቅቅቅቅቅቅቅቅቅቅቅቅቅቅ እጂግ ከጄት ለፈጠነ መልስሕ በጣም አደንቃለሁ ::\nበመቀጠል ግን ሆን ብዬ ነው በዳብል ስፔስ ና በግጥም መልክ የምፅፈዉ :: ቅቅቅ ከረዘመ እንዳልከዉ የሥነ -ፅሁፍ ፍላጎቴን ማለትም "አፕታይት " ነዉ ያልከው ይዘጋኛል :: ቅቅቅ ዕናም በቀጣይ ግን አፕታይት ዘጊ ያልሆነ ዝጂግት ለማድረግ እሞክራለሁ ቅቅቅ :: ለእንሽርሽሪት የሚያመች !!\nሥላቋን ደግሞ አምጣት እንጂ !! አይሳንሕም መቼም !! <U>ሥላቋን </U>?\nPosted: Tue Dec 20, 2005 9:56 am Post subject: ጌታ የኔ ቆንጆ ተባረክ ለፈጣን መልስህ !\nጌታዬ ነጠላ ሰረዝና ድርብ ሰረዝማ ምን እንደሚመስል ካላወቅኩኝ የአማርኛ አስተማሪዬ ቲቸር ........ እንዲሁም አያቴ መምህሬ ጸጥአርጋችው ይወቅሱኛል ባይሆን ምን ላይ ነው ነጠላ ሰረዝና ድርብ ሰረዝ የምናስገባው ነበር ጥያቄዬ ግጥም ላይ ይሆን ??\nነጠላ ሰረዝ ኮማ ከሆነ ጌታ , ሞኒካ , ዋኖስ ወዘተ ....ላይ ነው የሚገባው ድርብ ሰረዝ ምን ላይ ነው ?????\nዋናው ነገር ሥላቅ ማለት ምን ማለት ነው ??? ይሄንን አንተም አታውቀውም አይደል ጌታ የምትወድህ ሞኒካ ነኝ ጌታ እንደጻፈ(ች)ው:\tውድ ሞኒካ እንደምን ከርመሽልኛል , ለጥያቄሽ ሙሉ መልስ መስጠት ባልችልም ልሞክር ::\nድርብ ሰረዝ ደግሞ ከሁለት ነጥቦች ላይና ታች የሀይፈኑ ምልክት ሲኖረው አገልግሎቱ ከ semi colon ጋር የሚመሳሰል ይመስለኛል :: አይ የዛሬ ልጆች በቃ እኮ ይህን የፈረንጅ አፍ በልጅነታቹ ትለምዱና አማርኛችንን ረሳችሁ ከተሳሳትኩ ልታረም :: በነገራችን ላይ ዋኖስ ኃሳብህን እኔም እደግፋለሁ ::\tThis message expresses the views and opinions of the author and not necessarily\nmeggiJoined: 13 May 2005Posts: 10Location: ethiopia\nPosted: Tue Dec 20, 2005 1:35 pm Post subject: ...ለዋኖስ ከወገቤ ዝቅ ብዬ ሰላምታዬን አቀርባለሁ ልጅ ዋኖስ !!!! ለካ ብዙ ነገር አምልጦኛል :: ዋርካ ፎረምን እኮ አጥለቀለከው በዚህ እውቀት ባክህ :: የዋርካ ቻት መዘጋት ታዲያ የልጅ ዋሮስን ትምህርት በፎረም ማስፋፋት ሆነ አትለኝም ? Just want to pay my compliment as usual.\nከታላቅ አክብሮት ጋር This message expresses the views and opinions of the author and not necessarily\nPosted: Tue Dec 20, 2005 3:13 pm Post subject: ሕምምምምምምምምምምምምም ..\nሕምምምምምምምምምም ምነው !!\nየሚነሳ ዕቃ ዐለ እንዴ ዝቅታዉ ! ለመሆኑ ከየሰሬቻው መዉጣት የተጀመረዉ በዕኔ ጩኸት ነዉ ? ተመስገን ነዉ :: ሠላም መጊ ደሕና ነሽ ? ታዲያ አንቺስ አንድ በይና ! ሥለ ሥላቅ !!\nPosted: Tue Dec 20, 2005 6:22 pm Post subject: Quote:\tታዲያ አንቺስ አንድ በይና ! ሥለ ሥላቅ !!\tአይ ዋኖስ ምነው መልስ የምታሳጣኝ .. ይህንን ስራህን እያየሁና እየኮመኮምኩኝ ዝም ማለት ከብዶኝ ነው :: እየበሉ እየጠጡ ዝም ....እንዳይሆንብኝ ብዬ ነው አለሁ ያልኩት ....... በተረፈ አንተ እያለህ እኔ ምን ልበል :: ደሀና ሰንብት This message expresses the views and opinions of the author and not necessarily\nPosted: Tue Dec 20, 2005 6:26 pm Post subject: ቅቅ ቅቅቅ የዋርካ አፈ -ጉባዔ ነሕ ለማለት ነዉ ? ምናልበት ብንተጋገዝ ከጩኸቱ ! ቅቅቅ This message expresses the views and opinions of the author and not necessarily\ncryptoJoined: 13 Dec 2005Posts: 202\nPosted: Tue Dec 20, 2005 6:49 pm Post subject: ውድ ዋኖስ ጥሩ ነጥብ ነው ያመጣኸው :: እኔማ የመጻፊያ ስርአቱም ላይ ነው ችግሬ :: አንድ ፊደል ለመጻፍ እስከ አራት ቁልፎች የምንጫንበት ምክንያት አልገባኝም :: አብዛኛዎቹ መቀመሪያዎች በሁለትና ቢበዛ በሶስት ቁልፍ ነው የሚሰሩት :: ትንሽ ማስተካከያ ቢጤ ቢፈለግለት ጥሩ ነው :: የስርአተ ነጥቡን ነገር ግን 4get.this እንዳለው የቃላት መቀመሪያችንን በመጠቅም ማስተካከል ነው ዋርካዎች አንድ መፍትሄ እስኪሰጡን :\nmonicaዬ (ሳታውቂ አድናቂ አትርፈሽ ኑሮ )\nትምህርተ -ስላቅ የሚሉአት ይቺ i የምትመስለውን ነው :: እንዲህ መባሉአም የቃለ አጋኖ ግልብጥ ሁና (እንደው በመልክም በምግባርም ) በመገኘቱአ ነው :: ቃለ አጋኖ ለማስረገጥ : በሀቅ ለማሞገስ የምንጠቀምበት ሁኖ ትምህርተ -ስላቅ ደግሞ በተቃራኒው ለመሸርደድ : ያደነቅን አስመስለን ለ "መሳለቅ " የምንጠቀምበት ነው :: አሁን አንዳንዱ ለዚህ መልሴ እኔን "አይ ጥይት ii" እንደሚለኝ : This message expresses the views and opinions of the author and not necessarily\nባቲ Joined: 06 Jul 2004Posts: 1109Location: ethiopia\nPosted: Tue Dec 20, 2005 10:02 pm Post subject: crypto እንደጻፈ(ች)ው:\tለዚህ መልሴ እኔን "አይ ጥይት ii" እንደሚለኝ : እኔ ግን አይ ጥይት !!! ብያለሁ ከልቤ ::\nቆንጆ አድርገህ አብራርተኸዋልና !_________________SaQ _Be _SaQ.....That's what I wish 4 all of Us


ጆርጅ ከሕንድ ተመልሷል። ጉዞው በጣም አመርቂ ቢሆንም የተሟሟቀ፣በመረጃዎች፣በውይይቶችና በጥያቄዎች የተሞላ ነበር። ለሥራ ጉዳይ ሲላክ ይህ የመጀመሪያ ጉዞው አልነበረም። ሆኖም ግን ትልቅ ስኬት ያስመዘገበበት የመጀመሪያው ጉዞ ነው። ውሎችን በዚህ ብቃትና በዚህ ፍጥነት ማጠናቀቅ የቻለበት የመጀመሪያው የሥራ ጉብኝት ነበር . . ሕንድ በእርግጥ የድንቃድንቆች አገር ናት። የጉዞውን ዝርዝር ሁኔታዎች አይሮፕላኑ ውስጥ ሆኖ አስታወሳቸው። ከሃይማኖቶቿና አእምሮ ከማይቀበላቸው አፈተረታዊ እምነቶቿ ብዙውን ቢጠላም፣ሕንድና ሰዎቿን የመውደድ ስሜት አድሮበታል። ይህ ውዴታ ከጥያቄዎቹ ጥቂቱን ሕንድ ስለመለሰችለት ይሆን? ሕንዳዊ የዘር ግንድ ላላት ካትሪና ካለው ፍቅር የመነጨ ይሆን? ካትሪናን በተመለከተ ገና ያልጠገገ ቁስል ልቡ ውስጥ በመኖሩ ለዚህ ይሆናል የሚለውን ግምት ወዲያውኑ ተወው።\n• አልነገርከንም እኮ . . የኔ ፍቅር ሕንድ እንዴት ነች ?\n• እጅግ በጣም ድንቅ ናት፣አገሩም ሰውም ድንቅ ናቸው።\n• ውብ መስላ ታይታህ ይሆናል።\n• በእውነትም ውብ አገርና ውብ ሕዝብ ነው። በሕይወቴ ካደረኳቸው ጉዞዎች ሁሉ ግሩም ድንቅ የሆነ ጉዞ ነበር።\n• በጣም ጥሩ፣እሽ ከዚህ ጉዞ የወደደከው ምኑን ነው ?\n• ጉዞው በሁሉም ጎኑ በጣም ጥሩ ነበር። የሚገርመው ግን ከዚህ ጉዞ ውስጥ በተለይ የወደድኩት ነገር ምን እንደሆነ ለይቼ አላውቅም . . ምናልባት ሰዎቹ ጥሩዎችና የሚመቹ በመሆናቸው ምክንያት፣ወይም በኔና ባንቺ ፍቅር ምክንያት . . ምናልባት ደግሞ የኩባንያውን የውል ስምምነቶች በፍጥነትና በብቃት በማጠናቀቄ . . እኔ እንጃ . . ዋናው ነገር በጣም ነው የተደሰትኩበት።\n• ታውቃለህ ? ሕንዳዊውን ማይክል ታስታውሰኛልህ፣ካንተ ጋር በስሙና በተክለ ሰውነቱ የሆነ ተመሳሳይነት አለው . . ፈገግ ብሎ ቀጠለ ፦ አንተ ውዴ ግን ከርሱ ይበልጥ ውብና በብዙ ከርሱ የተሻልክ ነህ . . ሳሊ አንቺ ደግሞ ቁንጅናሽ የኦርሜላን ቁንጅና እንዳስታውስ ያደርገኛል።\n• ሳሊን ትመስላለች ያልካት ኦርሜላ፣አሳሳቿ ቆንጆ ከረዳ ነች ?\n• አዎ . . ልክ ነሽ።\n• እንዴት አወቅሃት? ! የቶምና የካኽን ምክር ሰምተሃል ማለት ነው ?\n• መጀመሪያ ልትነግሪኝ የሚገባው አንቺ ነሽ . . ከዚህ ቶም ከሚባለው ጋር መቼ ነው የተገናኛችሁት? !\n• አልተገናኘሁትም . . ከሁለት ቀን በፊት በቤተክርስቲያን ስነ ሥርዓት ላይ ነው ያገኘሁት። ከኔ ጥያቄ ለምን ትሸሻለህ፣ ኦርሜላ ማን ናት ?\n• ኦርሜላ ሆቴል ውስጥ በአጋጣሚ ያገኘኋት ልጅ ነች። በጣም ቆንጆ ነች። የስሟ ትርጉም ውብ ማራኪ ማለት ነው አለችኝ . . ግና ከቶም ጋር እስከ ስንት ሰዓት እንዳመሸሽ ንገሪኝ ።\n• እስከ ሌሊቱ መጨረሻ አካባቢ ነው ያመሸነው። ይሁንና ኦርሜላን ያገኘሃት በአጋጣሚና በእግረ መንገድ ነው ብዬ እንዳምንልህ ትፈልጋለህ ? በአጋጣሚ ተገናኝታችሁ ስሟን ከነትርጉሙ አልረሳህም ማለት ነው ?\n• አዎ በአጋጣሚ ነው፣ይሁንና አንቺስ የቤተክርስቲያኑ ስነ ሥርዓት እስከ ጧቱ አንድ ሰዓት የዘለቀ ነበር ብዬ እንዳምንሽ ትጠብቂያለሽ ?\n• እስከ ንጋት ማምሸታችንን ማን ነገረህ? ! ስለምትጠረጥረኝ ትከታተለኝ ነበር ? ከዚህ ይልቅ ከቆነጃጅት ጋር ያለህን ግንኙነት መከታተል የነበረብኝ እኔ አይደለሁም ? !\n• መልካም ፈቃድሽ ሆኖ አሁን መተኛት እፈልጋለሁ . .\nጆርጅ ጀርባውን ለካትሪና ሰጥቶ ተኛ። የተለዋወጧቸው ቃላትና ውይይታቸው ለፍንዳታ ምንም ያህል ያልቀራቸው ስለነበር በእንቅልፍ ለመሸሸግ የመረጠ ይመስላል . . ካትሪናም ይህንኑ በማድረግ ጀርባዋን ሰጥታው ተኛች . . ያንቀላፋ የመሰለው ጆርጅ ከራሱ ጋር መነጋገር ጀመረ . . በአነጋገሬ ጠንከር ብዬባቸው ይሆን? እውነት በቤተክርስቲያን ስነ ሥርዓት ላይ ነው የነበረችው? ክብሯን ነክቼ ይሆን? አስከተለና ፦ ምናልባት አድርጌ ይሆናል፣ግን የሚገባት መቀጣጫ ነው፣በኔ ውስጥ እንደዘራችው አእምሮዋ ውስጥ ጥርጣሬ ዘርቼ ተበቅያታለሁ፣ብሎ በማሰላሰል ላይ እያለ እንቅልፍ ይዞት ጨለጠ።\n• የኔ ፍቅር በል ና።\n• ፍቅሬ አመሰግናለሁ። የኔ ፍቅር ስጦታውን አልሰጠሁሽም፣ . . ለአፍታ ጠብቂኝ የጠየቅሽውን መስቀል ልስጥሽ . .\n• ውዴ በጣም አመሰግናለሁ . . ታድዬ በጣም ያምራል ! ትረሰዋለህ ብዬ ነበር!\n• የፍቅሬን ጥያቄ እንዴት አድርጌ እረሳለሁ፣ ከሕንድ ማምጣት የፈለኩት ዋነኛው ነገርም እሱ ነበር።\n• ይህን መስቀል ይዘህ ስትመጣ የመንፈስ ቅዱስ ጥበቃ ካንተ ጋር ነበር። በነገራችን ላይ የጥያቄዎችህ መልስ ጉዳይ እንዴት ሆነ?\n• ከተለያዩ ሃይማኖቶች፣እምነቶችና፣አመለካከቶችና ፈለጎች ጋር የተዋወቅኩበት ግሩም ድንቅ ጉዞ ነበር።\n• የቅዱስ ጄምስን ቤተክርስቲያን ጎብኝተሃል? ኪነ ሕንጻው በጣም ማራኪ ነው!\n• አዎ ጎብኝቻለሁ . . በእርግጥ በጣም ድንቅ ነው። በነገርሽ ላይ ክርስቲያኖች ሕንድ ውስጥ በቁጥር ብዙ ይመስሉኝ ነበር። ቁጥራቸው በጣም ውስን መሆኑን ሳውቅ በጣም ገረመኝ።\n• አዎ . . ልክ ነህ። አሳዛኝ እውነት ነው፣ሰዎች ወደ አሸባሪዎቹ ለመለወጥ እንጂ የሕንዱ ሃይማኖታቸውን በቀላሉ አይቀይሩም። ቤተክርስቲያን ይህን ሁኔታ ለመለወጥ እስትራቴጂዋን ለመቀየር እያሰበች ነው።\n• አሸባሪዎቹ ! ! ሙስሊሞችን ማለትሽ ነው?\n• አዎ፣ጨካኝ አረመኔዎቹን ማለቴ ነው።\n• ከኩባንያችን የውል ስምምነቶች ፊርማ መካከል አንዱ ከሙስሊሞች ጋር ከመሆኑ፣ከመልካም አያያዛቸው፣ ከተጋግባቢነታቸው፣ከሐቀኝነታቸውና የመርህ ተገዥ ከመሆናቸው ጋር፣ ስሙ ከሪሙሏህ የሚባል አንደኛቸውን ልቤ ፈጽሞ ሊቀበለው አልቻለም፣ለምን እንደሆነ ግን አላውቅም !\n• በጎ ነገር አፍቃሪ የሆነው ንጹህ ልብህ ግድያና ውድመት አፍቃሪ የሆነ ልብን መውደድ አይችልም።\n• ሊሆን ይችላል። ግን ሕንድ ውስጥ ካጋጠሙኝ ሰዎች ሁሉ ሙስሊሞቹ፣ገሮች ከሁሉም ይበልጥ የሚመቹና ለመርሆዎቻቸው ተገዥዎች ናቸው።\n• እንዴት! ከክርስቲያኖች ጋር አልተገናኘህም?\n• ተገናኝቻለሁ። ሃይማኖተኛውን ማይክልን አግኝቼዋለሁ። ስነ ምግባሩ መጥፎ ቢሆንም ልቤ ለምን እንደ ወደደው ግን አላውቅም !\n• እኩይ ስነ ምግባር ያለው ሃይማኖተኛ ? !\n• አዎ . . በጣም በጣም ሃይማኖተኛ ብቻ ሳይሆን አክራሪም ነው። በዚህ ላይ ግን ስነ ምግባሩ የተዛነፈ ነው። ካኽ የውል ስምምነቶቹን እንደሚፈለገው ለማጭበርበር የሕንድ ቆነጃጅት ኮረዶችን ለኔ እንዲያዘጋጅ ጠይቆት እሺ ብሎ ትእዛዙን ፈጽሟል።\n• ወየው ጉድ !! ሃይማኖተኛ ሆኖ ኮረዶችን ለዝሙት የሚያቀርብ !\n• አዎ . . በጣም የሚገርመው ደግሞ እምቢ በማለቴ በጣም መደነቁ ነው።\n• የሌሎችን መብት እየሰረቀ ለዝሙት ጥሪ ያደርጋል! የኔ ፍቅር እንዲህ ያለው ክርስትናን አይወክልም። ክርስትናንና ክርስቲያኖችን ለያይተን ማየት ይኖርብናል።\n• ልክ ነሽ . . ያለ ምንም ጥርጥር ይህ በሁለት ጎኑ ትክክል ነው። በአንድ ጎኑ - እንዳልሽው ሁሉ - አመለካከቶችንና ሃይማኖቶችን ከአራማጆቻቸው ለያይተን መመልከት ይኖርብናል፤ተከታዮቹ ለፈጸሙት ስህተት ሃይማኖቱን ተጠያቂ ማድረግ የለብንም። በሌላ በኩል ግን የሰዎች ድርጊት የሚመነጨው ከአመለካከታቸውና ከሃይማኖታቸው አይደለም ወይ ? የሆነ ነገር ከመጠን አልፎ ጎልቶ ሲታይባቸው ከስር መሰረቱ በሃይማኖታቸውና በአመለካከታቸው ውስጥ ችግር መኖሩን አያመለክትም ወይ ? !\n• ነው፣ግን የወዳጅህ የማይክል ሁኔታ የተለየ ነው።\n• ምናልባት ይሆናል . . የሁሉም እምነት ተከታዮችም ይህንኑ ይላሉ።\n• የሐኪሙ ጥያቄዎች ምላሽ ጉዳይስ እንዴት ሆነ?\n• መልሶቹ ለኔ ግልጽ የሆኑልኝ ይመስለኛል።\n• ታዲያ . . ከችግሩ ተገላግለናላ ?\n• የተገላገልነው የሐኪሙን ጥያቄዎች ምላሽ በሚመለከተው ብቻ ነው። መልሱን የምናገኘው መለኮታዊ ሃይማኖቶችን ካስተላለፈው እግዚአብሔር ብቻ ነው። ለታላላቆቹ ጥያቄዎች ምላሽ ለማግኘት መንገዱን የያዝን ይመስለኛል፣ ከዚያም ለደስተኝነት እንበቃለን ማለት ነው።\n• የኔ ፍቅር ቀጥል ትደርስበታለህ . . የሐኪሙን ጥያቄዎች ምላሽ ትክክለኛነት እንዴት አወቅህ . . ማለቴ መልሱ መምጣት ያለባት ከመለኮታዊ ሃይማኖት መሆኑን እንዴት እርግጠኛ ሆንክ?\n• መልሱ ብዙ ማሰብ የሚያስፈልገው አልነበረም፤መለኮታዊ ያልሆኑ አያሌ የሕንድ ሃይማኖቶችን ያወቅኋቸው ሲሆን ለመላው የሰው ዘር የሚበጁ መሆን ቀርቶ ለራሳቸው ተከታዮች እንኳ የሚበጁ ከመሆን በጣም የራቁ ናቸው። ከሰው ልጅ ተፈጥሮ፣ከፍትሕና ከጥበብ ጋር ተጻራሪ በሆነ መንገድ የሚጓዙ ሃይማኖቶች ሆነው ነው ያገኘኋቸው። እኛ በምዕራቡ ዓለማችን ለነዚህ ሃይማኖቶች ያለን ግንዛቤ በጣም ውስንና ከእውነታው ጋር የማይጣጣም መሆኑንም ለማስተዋል ችያለሁ። ለማንኛውም ይኸ የኔ አስተያየት ነው፣የቶም አስተያየት ምን እንደሆነ ስንገናኝ ነው የማውቀው።\n• ቀጠሯችሁ መቼ ነው?\n• ከአራት ቀናት በኋላ ነው። . . የሥራ ሰዓት ረፈደብኝ፣የኔ ፍቅር አንቺንም አስረፈድኩብሽ።\n• ዛሬ እንደማልመጣ ነግሬ አስፈቅጄያለሁ፣አንተም ዛሬ ወደ ሥራ የማትሄድ መስሎኝ ነበር።\n• የለም . . ለጥቂት ሰዓታትም ቢሆን ሄጄ የማስረክበው ሥራ አለኝ . . የኔ ፍቅር ፍቀጂልኝና ልሂድ ስመለስ እንገናኛለን።\n• በዚህ ጉዞ ያስመዘገብካቸው ስኬቶች እንዴት ሊሆኑ ቻሉ? ! በጣም የምትገርም ሰው ነህ !\n• በእርግጥ ስምምነቶቹ እኛ በምንፈልገው መንገድ ነው የተፈጸሙት። ግን እንዴት አወቅክ? !\n• ማይክል የምሥጋና ደብዳቤ ልኮልን ስምምነቱ መፈጸሙን ነግሮናል . . ማይክል ሃይማኖተኛም ቢሆን ጥሩ የሥራ ሰው፣የሰውን ፍላጎትና ስሜቱን የሚረዳና ምላሽ የሚሰጥ ሰው ነው . . (ፈገግ ብሎ) ሙጢዑረሕማን ግን ለምንም የማይመች ደረቅ እንጨት ነው፣ከርሱ ጋር ያለውንስ እንዴት አደረግህ?\n• ተስማምተን ሁሉንም ውሎች ተፈራርመናል፤ይኸው ሕንድ በሚገኘው የእንግሊዝ ኤምባሲ ማህተም ተረጋግጦ ለንደን የሚገኘው የሕንድ ኤምባሲ ማረጋገጫ ብቻ ይቀረዋል።\n• ዓይኔን አላምንም? ከርሱ ጋር እንዴት መስማማት ቻልክ? !\n• ከርሱ ጋር የተደረገው ስመምነት ምናልባት በዓለም ላይ በታም ፈጣኑ ስምምነት ሳይሆን አይቀርም። ቅንጅት የሚጎድለው ቢሆንም ግትር ያልሆነ ንቁና ሁሉንም ተጠቃሚ በሚያደርግ መንገድ የሚያስብ ገር ሰው ነው። የውል ስምምነቱን ወንድሙ ከሪሙሏህ እንዲፈጽመው ነበር ያስተላለፈለት። ወንድምየው ብዙ ደስ የማያሰኝ ቢሆንም ሰብሰብ ያለ የተግባር ሰው ነው።\n• ስምምነቶቹ ከፊትለፊቴ የተቀመጡ ቢሆንም የምትናገረውን ማመን ተስኖኛል። ለኔ መጢዑረሕማንም ሆነ ከሪሙሏህ አይመቹኝም። ሕይወትን እንዴት እንደሚመለከቷት አላቅም፣ልክ ውጊያ ሜዳ ያሉ ነው የሚመስለው። ምናልባትም ሙስሊሞች ስለሆኑ በእምነታቸው ባሕሪ ምክንያት ሊሆን ይችላል . . ለመሆኑ የኔን ቆነጃጅት ጉዳይ እንዴት አደረግህ? አንተ ጆርጅ ከኔ ሴቶች ጋር መተኛት ትንሽ እንኳ አላፈርክም ማለት ነው?\n• ካንተ ሴቶች ጋርም ሆነ ከሌሎች ጋር አልተኛሁም።\n• ታዲያ . . ማይክል ወራዳ ነበር በተለምዶ ለኔ እንደሚያደርግልኝ ላንተ አላደረገም፣ በደንብ አላስተናገደህም በለኛ?\n• በተቃራኒው ለኔ በጣም ጥሩ ነበር፣ቆነጃጅቱን እምቢ ብዬ የመለስኳቸው እኔ ነኝ።\n• አእምሮ ያለው ሰው እንዲህ ያለውን የማይገኝ አጋጣሚ ያበለሻል ብዬ አላምንም። የኩባንያው የቦርድ ስብሰባ ባይኖር ኖሮ ከቆነጃጅቱ ጋር ለመዝናናት እኔ ራሴ ብጓዝ ደስ ይለኝ ነበር፣ እንዴት ያሉ ማራኪዎች መሰሉህ። አንተ ሕይወትን መቼ እንደምትኖራትና ድንቅ አጋጣሚዎችን መቼ እንደምትጠቀም አላውቅም። ሁሉንም ውሎች ተፈራርመህ ጨርስህ ባትመጣ ኖሮ ጭራሽም መጓዝህን እጠራጠር ነበር ! ያለ ሕንዳውያት ቆነጃጅት ኮረዶች ወደ ሕንድ መሄድ ምን ትርጉም አለው? እውነቱን ለመናገር ማይክል ከሚያቀርባቸው እንቡጦች የሚበልጥ ምን ውበት አለና ነው የተውካቸው? !\n• አዎ አለ፣ሆቴሉ ውስጥ ራሷን ያቀረበችልኝ ኦርሜላ በብዙ እጅ የበለጠ ውብ ቆንጆ ነች፤ግና እምቢ ብዬ ነው የተውኳት።\n• እኔ እንጃ፣ለመሆኑ ሕይወትንና ዓለማዊ ደስታን እንዴት ነው የምትመለከተው? !\n• ዕድሜያችንና ጊዜያችንን ከራሳችን ሸሽተን በሥጋዊ ፍላጎታችንና በጊዜያዊ ደስታ ውስጥ የምንደበቅ ከሆነ፣የሕይወት ትርጉም ምንድነው? የመኖር ዓለማ ምንድነው? የተፈጠርነውስ ለምን ዓለማ ነው?\n• አሃ፣ለሐኪምህ ልታቀርበው የሚገባ ድንቅ ሌክቸር ነው። አሁን ይህን እንተወውና ከነዚህ ስምምነቶች በኋላ ቀጣዩን ሥራ የሚመለከቱ ሂደቶችን መጀመር ይጠበቅብናል። ኩባንያው ለስኬታማ ክንውንህ ያለውን አክብሮትና አድናቆትቱን ከምስጋና ጋር ያቀርባል።\n• ሂደቶቹን እጀምራለሁ፣በመጪዎቹ ጥቂት ቀናት ውስጥ አጠናቅቃቸዋለሁ። እኔም ኩባንያውን ማመስገን እፈልጋለሁ፣ ጉዞዬ በጣም አስደሳች ነበር።\n• ለአንተ አስደሳችነቱ ምኑ ላይ እንደሆነ ባይገባኝም፣ከፈለግህ ካሁኑ የበለጠ አስደሳች ጉዞ እየጠበቀህ መሆኑን ስነገርህ በጣም ደስ እያለኝ ነው።\n• ሌላ ጉዞ ? !\n• አዎ፣ወደ ቅድስት አገር የሚደረግ ጉዞ።\n• የትኛዋ ቅድስት አገር?\n• እኔ ቅድስናዋን ባልቀበልም የሦስቱ መለኮታዊ ሃይማኖቶች ተከታዮች ግን ‹‹ቁድስ›› ወይም ‹‹ኢየሩሳሌም›› ወይም ‹‹ቴልአቪቭ›› ቅዱስ አገር መሆኗን ያምናሉ። ቤተሰቦቼ ሁሉ እዚያ ይኖረራሉ፣ወደዚያ እንድመጣ ሁሌ ይወተውቱኛል። እኔ ግን ከሚገባው በላይ ሃይማኖት አጥባቂዎች እነደሆኑ ነው የሚሰማኝ ! እናቴ ይሁዳዊት ናት፣ለኔ ግን ሁሉም ሃይማኖቶች አሳማኝ አይደሉም። የኦርሻሌም ሴኩሪቴ ኩባንያ የላክንላቸውን የቴክኒካል ውል ሀሳብ ተቀብለዋል፣ከፈለግህ አንተ ትሄዳለህ አለዚያ እኔ እሄዳለሁ። ውሎችን ለማሳካት ከኔ የተሻልክ ስለሆነ አንተ ብትሄድ እመርጣለሁ . . የሁለት ሳምንት ጊዜ አለህና አስብበት።\n• ጥሩ፣አስቤበት እነግረሃለሁ።\n• እግዚአብሔር የተመሰገነ ይሁን፣እንኳን ደህና መጣህ የኔ ፍቅር፣በጣም ተጨንቄ ነበር።\n• ዛሬ ምን እንደተፈጠረ እንጃ በትራፊክ መጨናነቅ ምክንያት መንገዱ ሁለት ሰዓት ተኩል ነው የወሰደብኝ !\n• ዛሬ የምድር ውስጥ ባቡር መንገድ ሙሉ በሙሉ ተቋርጧል።\n• በሜትሮ በደረሰው የሽብር ጥቃት፣ጌታ ይመስገን እንኳ በማእከላዊው ቦታ አልሆነ እንጂ በሺዎች የሚቆጠሩ ሰዎች በሞቱ ነበር።\n• የተጎዳ ሰው አለ?\n• ከሁለት ቀናት በፊት የተጋቡ ባልና ሚስት የተገደሉ ሲሆን ሁለት ወንዶች፣አንዲት ሴትና አንድ ሕጻን በፍንዳታው ተጎድተዋል። እነዚህ አሸባሪ ሙስሊሞች ምን ዓይነት ጨካኝ ልብ ይሆን ያላቸው !\n• ሙስሊሞች መሆናቸውን እንዴት አወቅሽ? እሱን ተይና ዜናውን በቲቪ እንከታተል።\n• ይህን ጥቃት ለመፈጸም ከነርሱ በስተቀር በጭካኔ የተሞላ ልብ ያለው ሌላ ሰው አይኖርም።\n• ሀሳብሽ ልክ ሳይሆን አይቀርም፣እስካሁን ድረስ በይፋ የተሰጠ መግለጫ ባይኖርም፣ጥቃቱን ያደረሱት አሸባሪ ሙስሊሞች ናቸው።\n• እመነኝ ርህራሄ ያልተፈጠረባቸው ልበ ደረቆች ከነዚህ አሸባሪዎች በስተቀር ማንም የለም፣ይህን ማድረግ ሃይማኖታዊ አምልኮ አድርገው ይቆጥሩታል።\n• ለሃይማኖታዊ አምልኮና ለጽድቅ ብለው ሰዎችን ይገድላሉ? !\n• አዎ . . ‹‹ጅሃድ›› ብለው የሚጠሩት ነገር አላቸው፣በርሱ አማካይነት ሰዎችን መግደልና ማሰቃየትን የአምልኮ ሥራ አድርገው ይቆጥራሉ። በዚህ የሽብር ሃይማኖትና በክርስትና ገርነትና ፍቀር መካከል ያለውን ልዩነት ተመልከት። ኢየሱስ ለሰው ልጆች ብሎ ራሱን ሰዋ፣ተከታዮቹም እንደዚሁ። የሙሐመድ ተከታዮች ግን ከመግደል በስተቀር ሌላ አያውቁም።።\n• የነኚህ ሙስሊሞች ነገር የሚገርም ነው። ምናልባት ከሪሙሏህ ፈጽሞ የማይመቸኝ በዚህ ምክንያት ሳይሆን አይቀርም።\n• ሰይገድሉህ ወይም ሳያፈነዱህ ከነሱ ዘንድ በሰላም በመውጣትህ እዝግዚአብሔር የተመሰገነ ይሁን።\n• ወየው ጉድ፣ይታይሽ ሙጢዑረሕማን ፈንጂ ጠምዶብኝ ሲያፈነዳኝ . . እውነቱን ለመናገር ግን ገርና ምቹ ሰው ነበር፣ በተጨማሪም የሕንድ ዑድ ሽቶ በስጦታ አበርክቶልኛል።\n• ችግር የሌለው መሆኑን ሳታረጋግጥ አትጠቀመው፣የተመረዘ ሊሆን ይችላል።\n• እኔ የዑድ ሽቶ አልወድም፣ለአስተናጋጁ ለአደም ነው ያመጣሁት። ዝንእንዳመጣለት ጠይቆኝ ነበር፣ወዳጄ አደምን የሚጎዳ ነገር እንደሌለበት ግን ማረጋገጥ አለብኝ።\n• ለወዳጅህ ከማበርከትህ በፊት ነጻ መሆኑን አረጋግጥ፣እነዚህ አሸባሪዎች ፈጽሞ የሚታመኑ አይደሉም።\n• አስታወስሽኝ . . ከተመለስኩ ወዲህ አደምን አላኘሁትም፣ ከሕንድ ስመለስ እጎበኘሃለሁ ብየው ነበር።\n• ለመሆኑ እርሱ ፕሮቴስታንት ነው ወይስ ካቶሊክ?\n• ባይገርምሽ አላውቅም ! አልጠየኩትም፣እሱም አልነገረኝም። ነገ ላገኘው እሞክራለሁ፣ምናልባት እጠይቀው ይሆናል . . ዛሬ እናመሻለን ወይስ በቀጥታ ወደ መኝታ ነው?\n• ከተወዳጅ ፍቅሬ ጋር ማመሸቱን እመርጣለሁ።\n• ከመቼ ጀምሮ ነው ፈቃድ የወሰደው? ለምን እንደወሰደ ታውቃለህ?\n• ለዩኒቨርሲቲው የሚያቀርበውን የመመረቂያ ጽሑፍ ለማዘጋጀት ጊዜ ለማግኘት ብሎ ነው፤ከሦስት ቀናት በፊት ነው የወሰደው።\n• የሜትሮውን ፍንዳታ የተመለከተ አዲስ ነገር አለ?\n• ምንም አዲስ ነገር የለም። የአሸባሪው ፓኪስታናዊ ፍለጋ አሁንም እንደቀጠለ ነው። ዋነኛው ሰጋት ግን ለንደን ሌላ አዲስ ፍንዳታ እየጠበቃት እንዳይሆን ነው።\n• ዛሬ ባገኙትና ሰው ከስጋት ቢገላገል እንዴት ጥሩ ነበር። እነዚህን አሸባሪዎች ምን ዓይነት ጨካኝ ልብ ፈጥሮባቸው ይሆን?!\n• ዛሬ ወደ ሥራ ሄደሃል?\n• አልሄድኩም፣ሜትሮው ጧት በከፊል ዝግ ነበር። ወደ ወዳጄ አደም ዘንድ ነበር የሄድኩት፣ግና ለመመረቂያ ጽሑፉ ዝግጅት ዕረፍት ስለወሰደ አላገኘሁትም።\n• ነገስ ወደ ሥራ ትሄዳለህ?\n• አዎ . . አንዳንድ ሥራዎች ስላሉኝ አለጥርጥር እሄዳለሁ፣ ከዚያ ለሐኪም ቶም ቀጠሮ እወጣለሁ።\n• አሁንማ ለሐኪሙ ጥያቄዎች ግልጽ ምላሾች ይዘህለት የለም?\n• አዎ፣እንደ እድል ሆኖ በመጀመሪያውና በአሁኑም ዙር ወደ ምላሾቹ የተመራሁ ሆኖ ይሰማኛል።\n• አንተ ሁሌም ስኬታማ ነህ፣መንፈስ ቅዱስ ካንተ ጋር ነው፣ያግዘሃል።\n• አሁንም አዳዲስ ጥያቄዎች እንዳሉት ነው የማውቀው።\n• ታውቀዋለህ? !\n• አዎ፣አማራጭ እየጠበበኝ የመጣ መሰለኝ። በአጋጣሚ ይሁን ወይም በቶም የተቀነባበረ አሊያም አንቺ እንደምትይው በመንፈስ ቅዱስ ረድኤት ይሁን ግን አላውቅም።\n• መጀመሪያ ላይ ምርጫው መልሶቹን ከየት ነው የምናመጣቸው የሚል ነበር። መምጣት የሚችሉት ከፈጣሪ በኩል ብቻ ስለመሆናቸው ለኔ እጅግ በጣም ግልጽ ነበር። የኤቲዝም አመለካከት ወዴትም የማያደርስ የሽሽት አመለካከት መሆኑን አውቅ ነበር። ሥርዓትን ከሥርዓተ አልበኝነት መፍጠር እንዴት ይቻላል? ከፈጠረን በስተቀር ሌላው ለምን እንደተፈጠርን እንዴት ማወቅ ይቻለዋል? ኤቲዝም ምሁራን ነን ብለው ራሳቸውን የሚገምቱ አንዳንድ ሰዎች የሚከተሉት ቢሆንም እንኳ ሰብአዊ አእምሮን፣ ተፈጥሮንና ሃይማኖትን የሚጻረር አዝማሚያ ነው። ከዚያ የሚቀጥለው ጥያቄ ደግሞ ፈጣሪው ማነው? የሚለው ነበር። ሃይማኖቶችና ሰዎች ስለ ፈጣሪ ያላቸውን አመለካከት ለመረዳት፣ ምድራዊ ሰው ሰራሽ ሃይማኖቶችና መለኮታዊ ሃይማኖቶች ብለን በሁለት ጎራዎች ከፈልን። ምድራዊ ሰው ሰራሽ ሃይማኖቶች፣ለሰው ልጅ ጥያቄዎች ምላሽ ማቅረብ ቀርቶ ከሰው ተፈጥሮና ከተከታዮቻቸው ተፈጥሮ ጋር መጣጣም የማይችሉ መሆናቸው በተለይም ከሕንድ ጉዞዬ በኋላ ለኔ በጣም ግልጽ ነበር፡፡ ብቃት ማጣታቸው ብቻ ሳይሆን ለመኗኗር የማይመቹ አጓጉል እምነቶች ናቸው። በመሆኑም አሁን ጥያቄው መሆን ያለበት ከሳይንሳዊና ሰብአዊ እውነታዎች ጋር የሚጣጣም ሎጂካዊ ምላሽ የሚሰጠው ከመለኮታዊ ሃይማኖቶች ውስጥ የትኛው ሃይማኖት ነው? የሚለው ነው።\n• ክርስትና የሰው ልጅ መድህን ነው ብየህ የለም?\n• ይሁድናስ? እስላምስ?\n• የኔ ፍቅር አንድ ቀን በምድር ውስጥ ባቡር መንገድ ላይ የፈንጂ ቀበቶ የታጠቀ ሙስሊም ሆነህ አየሃለሁ ማለት ነው?\n• ምናልባት ! ማን ያውቃል፣ወይም ሀብት ከማግበስበስና ከወሲብ በስተቀር ምንም ሀሳብ እንደሌለው ካኽ ያለ ይሁዲ እሆን ይሃናል።\n• ሕንድንና ቆነጃጅቷን እንዴ አገኘሃቸው?\n• ወብና አስገራሚ አገር ነች . . ቀጠሮዬ ደርሷል ወደ ቶም ልሂድ።\n• የቸኮልክ ትመስላለህ፣ወይስ ከኔ ጋር መነጋገር አልወደድክም . . ግዴለም!\n• ልግባ ትፈቅድልኛለህ?\n• ግባ . . ግባ፣የሆነ ሆኖ ግን አንድ ቀን ወደኔ መመለስህ አይቀርም።\nጆርጅ ሲገባ ቶም ሞቅ ባለ ሁኔታ ተቀበለው። የዛሬው ከተለመደው በጣም የበዛ አቀባበል ነበር። እርሱን በማየቱ ቶም በጣም ደስተኛ መሆኑ በግልጽ ይታይ ነበር። እንዲህም አለው ፦\n• በመገናኘታችን ምን ያህል እንደተደሰትኩ ልነግርህ አልችልም። አመለካከትህን፣አስተያየትህንና ምላሾችን ለመሰማት በጣም ነው የጓጓሁት።\n• የኔን ምላሽና አስተያየት በናፍቆት እየተጠባበቅክ ነው ማለት ነው? !\n• ምናልበት አነጋገሬ ያስገርምህ ይሆናል . . ግን እውነት ነው . . አዎ እየጠበቅሁ ነው። ያንተ ፍልስፍና ከኔ ሳይንሳዊና ፍልስፍናዊ አካሄድ ጋር የተጣጣመና በሃይማኖት ላይ የማደርገውን ምርምር ከመጀመሬ ጋር የተገጣጠመ ይመስለኛል። ለዚህ ነው አንዳንድ ሃይማኖታዊ ስነ ልቦናዊ ጥናቶችን ለማካሄድ ቀጣይ በሆነ ሁኔታ ወደ ቤተክርስቲያን የምሄደው . . ፈገግ አለና ቀጠለ ፦ ለማንኛውም ይህን እንተወውና ከሕንድ ጉብኝት በኋላ እኔ እንደጠበቅሁት ሁሉንም ሃይማኖቶች ችላ አላልክም ወይ?\n• ያለ ጥርጥር አዎ . .\n• አላልኩህም እንደ ጠበቅኩት ሆነ፣ ግሩም ድንቅ።\n• መልካም ፈቃድህ ሆኖ ተወኝና ልጨርስልህ፣አዎ ሁሉንም ምድራዊ ሃይማኖቶች ችላ ብያለሁ።\n• ለትላልቆቹ ጥያቄዎች ምላሽ ማፈላለግ ያለብን በመለኮታዊ ሃይማኖቶች ውስጥ በቀረበው መሰረት ከፈጣሪ አምላክ በኩል ብቻ ነው ማለቴ ነው።\n• በምን መብት ነው መለኮታዊ ሃይማኖቶችን ከምድራዊ ሃይማኖቶች የምታስቀድመው?\n• መለኮታዊ ሃይማኖቶችን እኔ ከራሴ ተነስቼ አላስቀደምኩም፣ የምድራዊ ሃይማኖቶች ተከታዮች ራሳቸው ሃይማኖቶቻቸው የራሳቸው እጅ ሥራ መሆናቸውንና በየጊዜው እያሻሻሏቸው መሆናቸውን ያውቃሉ።\n• እያሻሻሏቸው? !\n• አዎ በየጊዜው ያሻሽሏቸዋል ! ምድራዊና ሰው ሰራሽ መሆናቸውንም አምነው ይቀበላሉ። ደሞም ለታላላቆቹ ጥያቄዎቻችን እንደኛ ያሉ ሰብአዊ ፍጡራን እንዴት አድርገው መልስ ያመጣሉ ! ምናልባትም እኛ ከነሱ የተሻለ ግንዛቤና ዕውቀት ሳይኖረን አይቀርም። በተጨማሪም የሆነ እንስሳ ሊፈጥራቸው ቀርቶ ራሳቸውን በራሳቸው መፍጠር እንኳ የማይቻል እንደ መሆኑ፣ የሰው ልጆች የፈጠራቸው ፈጣሪ አምላክ ሳይኖር ለምን እንደተፈጠሩ እንዴት ማወቅ ይችላሉ? ! እነዚህ ምድራዊ ሃይማኖቶች በዓለም ላይ ለሚታየው የኤቲዝም እንቅስቃሴ መፈጠር ዋነኛ መንስኤዎች መሆናቸው አይታህም?\n• ልክ መለኮታዊ ሃይማኖቶች ምንም ጥርጥር የሌለባቸው እውነታ እንደሆኑ አድርገህ ነው የምትናገረው !\n• እኔ እንጃ . . ጥያቄህ ከመለኮታዊና ምድራዊው አንዱን መምረጥ የሚመለከት ነበር። በዚህ ረገድ ፈጽሞ ጥርጥር የለም።\n• ሁለቱን አማራጮች ያስቀመጥከው አንተ እንጅ እኔ አይደለሁም።\n• አምነህ ተቀብለህ ጥያቄውንም ያሻሻልከው አንተ ነህ። ባልወደውም በትክክለኛ ሳይንሳዊ መንገድ እየተጓዝን ነው። ስለዚህም በማንኛውም አፍታ መለኮታዊ ሃይማኖቶችንም ችላ ልትላቸውና አብረን ልንተዋቸው እንችላለን፣ያኔም ወደ ወደ ኤቲዝም እንመለሳለን።\n• ያ ይሆናል የሚል እምነት የለኝም። ኤቲዝም ወደ ደስተኝነት የማያደርስ የጨለማ መንገድ ነው፤ለዚህ ነው ብዙዎቹ ኤቲስቶች ራሳቸውን የሚያጠፉት።\n• አሃሃ፣አንተም በቅርቡ ራስህን ትገድላለህ እያልከኝ ነው? ታዲያ የሃይማኖት አማኞችስ ለምን ራሳቸውን ያጠፋሉ?\n• የኤቲዝም መንገድ ጨለማ መሆኑን ታውቀዋለህ ብዬ ነው የምገምተው፣ለዚህም ነው በሃይማኖቶች ላይ የምታደርገውን ጥናት የጀመርከው። ሃይማኖት ያላቸው ሰዎች ለምን ራሳቸውን ይገድላሉ ለሚለው መልሱን እኔ የግድ ማወቅ ያለብኝ አይመስለኝም።\n• ሊሆን ይችላል፣ዋናው ነገር እኛ አሁን መለኮታዊ ሃይማኖቶችን እናጥናና ሁሉም ወደምንፈልገው ምላሽ የማያደርሱን ከሆኑ ሌላ መፍትሔ እንፈልጋለን። ከኤቲስትነቴም ጋር ስለ ኤቲዝም የምትናገረውን ብዙውን እጋረሃለሁ። ይሁን እንጂ ምናልባት የግድ መኖር ያለበት አማራጭ በመሆኑ አማራጮቼን ሁሉ ሙሉ በሙሉ እርግፍ አድርጌ መተው አልፈልግም።\n• ሦስት ሃይማኖቶች ብቻ ናቸው የቀሩት።\n• አሸባሪውን እስላምም እናጠነዋለን ማለት ነው?\n• እኔ እንጃ፣ግና አማራጮችን ውድቅ ማድረግ አልወድም ብለህ የለ? !\n• አዎ . . እውነትህን ነው። ግና እንደ እብን ላዴን በቶራ ቦራ ተራሮች ውስጥ ስትደበቅ ታየኝ።\n• ሽብርተኝነትን አምርሬ ከመጥላቴና አእምሮ አልባነት ፣ሃይማኖት የለሽነትና ጭካኔ ስለመሆኑ እርግጠኛ ከመሆኔ ጋር ሚዘናዊ የሆነ ሳይንሳዊ አካሄድ በጥናቱ ውስጥ እንድናካትተው ያስገድደናል።\n• ጊዜ ለመቆጠብ ያህል አሁን ከፊትህ የሚጋፈጥህ ፈታኝ ጉዳይ ከሦስቱ ሃይማኖቶች አንደኛውን የመምረጡ ነገር ነው። እኔ የማቀርበው ሀሳብ በሁሉም ዘንድ ስምምነት በተደረገበት ሃይማኖት ጥናቱን እንድትጀምር ነው።\n• ሦስቱም ሃይማኖቶች ስምምነት የተደረገባቸው ናቸው።\n• ማለት የፈለኩት አይሁዳዊነትን ነው። ሙሴ አይሁዶች፣ክርስቲያኖችና ሙስሊሞችም ያምኑበታል።\n• ገባኝ፣የዚህ ተቃራኒና ግልባጭ ከሆነ ሌላ አቅጣጫ መመልከትም የሚቻል ይመስለኛል።\n• እሽ ፈላስፋው፣ እንዴት ማለት ነው?\n• ሙስሊሞች በሙሴ በኢየሱስና በሙሐመድ ያምናሉ። ክርስቲያኖች ግን በሙሴና በኢየሱስ ብቻ ነው የሚያምኑት። አይሁዶችን ከወሰድን ደግሞ በሙሴ ብቻ ነው የሚያምኑት።\n• ከተቃራኒ አቅጣጫ ትክክለኛ የሆነ አመለካከት ነው፤ይሁን እንጂ የመለኮታዊ ሃይማኖቶች አንጋፋ ከመሆኑ አንጻር በአይሁዳዊነት እንጀምር በሚለው ሀሳቤ አሁንም እንደጸናሁ ነኝ።\n• ሙሉ በሙሉ በሀሳብህ እስማማለሁ።\n• በአንድ ጊዜ ስለ ታሪክ፣ስለ ፍልስፍና፣ ስለ ርእዮት፣ ስለ ሃይማኖትና ስለ ተጨባጩ ሁኔታ የምታጠና ስለሆንክ፣ ለያንዳንዱን ሃይማኖት በቂ ጊዜ ሰጥተህ እንደምታጠና ተስፋ አደርጋለሁ። አይሁዳዊነትን አውቀህ ስትጨርስ ክርስትናን ከማወቅህ በፊት ውድቅ አታደርገው ወይም አትቀበለው። ጊዜ ወስደህ ክርስትናን ካወቅህ በኋላም እስላምን ከማወቅህ በፊት ውድቅ አታደርገው ወይም አትቀበለው . . ፈገግ ብሎ ቀጠለና ፦ ወደ ቶራ ቦራ ተራሮች ለመሄድ ገፍተህ ከቀጠል ማለቴ ነው !\n• መልካም ግን እነዚህን ሃይማኖቶች ለማወቅ ተመራጩ ዘዴ ምን ይመስለሃል?\n• ማንበብ፣ ማነጻጸር፣ ማጥናትና መመራመር የማያልቅ ሀብት ነው። እያንዳንዱን እምነት ከሃይማኖቶቹ ሊቃውንት ማወቅ ከቻልክ ተመራጭና ጠቃሚ መሆኑ ጥርጥር የለውም . . ወደ ሕንድ እንደ ሄድክ ሁሉ አይሁዳዊነትን በቅርበት ለማወቅ ወደ ቴልአቪቭም ብትጓዝ ጥሩ ነበር።\n• በሚገርም አጋጣሚ በቅርቡ ወደ ቴልአቪቭ የሚደረግ አጭር የሥራ ጉብኝት ቀርቦልኛል። ይሁን እንጂ እስካሁን ለመሄድ ፈቃደኝነቴን አልገለጽኩም።\n• ሰሞኑን ከሕንድ የተመለስክ በመሆንህ የግል ሁኔታህን ባላውቀውም ወደ ቴልአቪቭ የመሄድ ዕድሉ ካለ ወደዚያ መጓዝህ በጣም ጠቃሚ ይሆናል . . ክርስትናን በምታጠናበት ጊዜ ደግሞ ወደ ሮማ ተጓዝ። እስላምን ለማጥናት ወደ መካ ሂድ፣ግና አሸባሪዎቹ ወደ መካ እንድትገባ አይፈቅዱልህም !\n• አነጋገርህ የቴልአቪቩን ጉዞ እንድቀበለው ስሜቴን አነሳስቷል፤ነገሩን አስብበትና ውሳኔዬን እነግረሃለሁ።\n• ዕድለኛ ነህ፣አይሁዳዊያት ሴቶች ማራኪዎች፣ አጫዋቾች፣ የተለያየ የዘር ግንድ ያላቸውና ቁንጅናን በየዓይነቱ የተጎናጸፉ ናቸው። ከሕንዳዊያት ቆነጃጅት በኋላ እነሆማ በአይሁዳዊያቱ ልትዝናና ነው፤ታድለሃል !\n• አንተም የተለያየ የትውልድ ሐረግ ባላቸው ሴት ታካሚዎችህ ትደሰትባቸው የለ? ! የተለያየ ዝርያ ባላቸው አማኝ ሴቶች ላይ የምታካሄደውን ጥናትህን ለማሟላት በቤተክርስቲያን ድግሶች ላይ ትዝናና የለም ወይ? !\n• ማለት የፈለከውን በሚገባ ተረድቻለሁ። ካትሪና ግሩም ድንቅ ናት፣ድንቅነቷ ግን ግራ ቀኝ ሳትል በፍጹምነት ሃይማኖቷን ብቻ ማገልገሏ ነው።\n• ምናልባትም በሕንዳዊያት መደሰት ስለምትወድ ይሆናል፣አስቸጋሪውን ጥናትህን ሌሊቱን ሙሉ እስከ ንጋት ድረስ የማታቋርጠው።\n• አሁንም ማለት የፈለከው በደንብ ገብቶኛል። እስከ ንጋት የቆየነው ቤተክርስቲያኑ አጠገብ ባለው ሕንጻ ላይ በተነሳው የቃጠሎ አደጋ ምክንያት ነው . . (ወደ ጆርጅ ፊቱን አዞረና በምር አነጋገር ቀጠለ)) ፦ በሴቶች የመጫወት ረዥም ታሪክ ቢኖረኝም ካትሪና ግን ሙሉ በሙሉ ከሁሉም የተለየች ናት። ካቶሊክ ሃይማኖቷንና እሱን ከመስበክ ውጭ በሌላ ነገር ፈጽሞ የማታስብ ሴት ናት።\n• ሁል ጊዜ ስትገናኙና ስታመሹ ስለ ሃይማኖት፣ስለ ክርስትናና ስለ እምነት ብቻ ነው የምትወያዩት ብዬ እንዳምንልህ ነው የምትፈልገው? !\n• በእርግጥ አይደለም፣ቤተክርስቲያኑ የተለያዩ የምሽት ድግሶችን የሚያዘጋጀው ሰዎችን ወደ ቤተክርስቲያን ለመሳብና ሃይማኖት ለማስተማር ነው\n• በነዚህ የጭፈራ ድግሶች ውስጥ ነዋ ብዙዎቹ የፍቅር ትረካዎች የሚጀምሩት? !\n• ይህ እውነት ነው። ካትሪና ግን ከቁንጅናዋ ጋርም የተለየች ሴት ናት። ዓላማዋ ቁልጭ ያለ ነው፣ከዚያ ውጭ ስለምንም ነገር አታስብም። ብቸኛ ግቧ ካቶሊካዊነትን ማገልገል፣ሰዎች በኢየሱስ ያላቸውን እምነት እንዲጨምሩ ማድረግ ነው፤ድንቅነቷም በዚህ ነው።\n• አሃ፣ለዚህ ነዋ እስክትሰክሩ አብራችሁ የምትጠጡት፣ እምነታችሁ ጨምሮ ለሰው ልጆች ስትሉ ልትሰው? !\n• አካሄድህ ፈጽሞ የማይዋጥልኝ ቢሆንም፣ካትሪና የዋለችልኝን ውለታ በከፊል መመለስ የሚገባኝ ይመስለኛል፤ከአስራ አምስት ዓመታት ወዲህ ለመጀመሪያ ጊዜ ልቤ ውስጥ እምነትን ቀስቅሳለች . . ልክ ነው በቤተክርስቲያኑ ድግስ ላይ መጠጥ ጠጥቻለሁ፣እኔ እንኳ ኤቲስት ነኝ፣ሃይማኖት አጥባቂዋ ካትሪና በመጠጣቷ ግን ተገርሜያለሁ።\n• እምነት ሞልቶ ሲፈስ፣ለሰው ልጆች መድህን ራስን አሳልፎ መስጠት ከጫፉ ሲደርስ፣ጨዋታው ደርቶ፣ሞቅታውና ስካሩ ከመጨረሻው ደረጃ በደረሰ ጊዜ ምን ይሆን የተከሰተው ! !\n• እውነቱን ለመናገር ካትሪና ብዙ ላለመጠጣት ብትጥርም፣ ከተከሰተው የእሳት አደጋ ችግር ከተገላገልን በኋላ ለመጀመሪያ ጊዜ ከተለመደው በላይ በመጠጣቷ ተዳክማ ነበር።\n• ያኔ አንድ ላይ በመንፈስ መጠቃችሁ፣ተዋሀዳችሁ ማለት ነዋ !\n• እንዴ አንተ ጆርጅ ! ምንም አስነዋሪ ነገር በመካከላችን አልተከሰተም። ግን መጠጡን ትንሽ ከልክ አሳልፋ ስለነበር አዞራትና ወደ መኪና ተሸክሜ ወስጄ ራሷን እስክታውቅ ድረስ ጠበቅኋት። በዚህ ምክንያት ነው እስከ ንጋት የዘገየነው። ከነቃች በኋላ በሁኔታው ሀፍረት ተሰምቷት አጥብቃ አመሰገነችኝ። ለምስጋናዋ ምላሽ ሳምኳት፣ግን በአድራጎቴ መከፋቷ በግልጽ ይታይ ስለነበር መሳሳቴን ወዲያውኑ ተገነዘብኩ።።\n• በጣም ጥሩ . . ድንቅ የፍቅር ትረካ ነው፣ላጨበጭብላችሁ ይገባል !\n• ወዳጇና ጎረቤቷ ሳሊ ሙሉውን ጊዜ ከኛ ጋር ስለነበረች የነገርኩህን ሁሉ ከርሷ ማረጋገጥ ትችላለህ። የዚያ ሌሊት ፎቶግራፎች በሙሉ እዚያ ላይ ስለሚገኝ ከኔ የፌስቡክ ገጽም ማረጋገጥ ትችላለህ። ይህን ሁሉ እንድነግርህ ያስገደደኝ ሰው የለም፣አቀራረብህ አፋጣጭ ቢሆንም፣እኔ ላንተ ግልጽ መሆን ስለፈለኩ ብቻ ነው የነገርኩህ። ከሌላው ሰው በተለየ መንገድ አንተን ለምን እንደማይህ አላውቅም፣ምናልባት እኔም ያንተው ዓይነት ጉዳይ ስላለኝ ወይ በሌላ ምክንያት ሊሆን ይችላል።\n• የኔው ዓይነት ጉዳይ? !\n• በምነግርህ ነገር ትገረም ይሆናል፣የቆየ ውስጣዊ ሀሳብና ጭንቀት አለብኝ። ምክንያቱን ሳላውቅ ካንድ ዓመት ወዲህ በጣም ተባብሶብኛል። በጣም የሚደንቀው አንተ ጥያቄዎችን ይዘህ ወደኔ ከመጣህና ሃይማኖትን ማጥናት ከጀመርኩ በኋላ ግን ለምን እንደሆነ እንጃ ጭንቀቱ መቀነሰ ጀምሯል። በጥያቄዎቹና በመልሶቹ ምክንያት ይሆን? ወይስ ወደ ቤተክርስቲያን በመሄዴ ወይም በሁለቱም ምክንያት ይሆን? በነገራችንን ላይ ያንተው የጭንቀትና የመደበት ችግር አሁን እንዴት ነው? እየሰፈረብህ የሚያስቸግርህ የጥያቆዎችህ ማዕበልስ አሁን እንዴት ነው?\n• አሁን አሁን በጣም እየቀነሰ መጥቷል። ምናልባት ወደ ደስተኝነት መንገድ ለመድረስ በሚያስችሉ መልሶች ፍለጋ በመጠመዴና በሕንድ ጉዞዬ ምክንያት ሊሆን ይችላል ጭንቀቱን እንድረሳ ያደረገኝ።\n• ‹‹የደስተኝነት መንገድ›› የሚለው ውብ አገላለጽ ነው።\n• ልክ ነው፣አንድ ጊዜ መንገድ ላይ ያገኘሁት ሽማግሌ የነገረኝና በአንድ ካፌ ያገኘሁት አስተናጋጅ እውስጤ ያስጸረሰው አባባል ነው።\n• ሁሉም ሰው በደስተኝነት ጎዳና መጓዝ ይፈልጋል። እንዲያውም ሁሉም በዚያ ጎዳና ላይ እንዳለ አድርጎ ራሱን ይቆጥራል። እውነታው ግን እውነታነቱን እንደጠበቀ ይቆያል።\n• የያንዳንዱ ሃይማኖት፣ቡድን፣ጎራ ወይም ፈለግ ተከታዮች በደስተኝነት ጉዳና ላይ ነን ብለው ይገምታሉ፤በደስተኝነት መንገድ ላይ ያሉት እነሱ ብቻ መሆናቸውን ያምናሉ !! (ፈገግ ብሎ ቀጠለ) ፦ ይህ መቼም አስቂኝ አጋጣሚ ነው !!\n• ይሁንና እኔና አንተ ግን ያለ ጥርጥር በደስተኝነት መንገድ ላይ አይደለንም፣ብንሆን ኖሮ አሁን ባለንበት ጭንቀትና ሀሳብ ውስጥ ባልኖርን ነበር !\n• ለማንኛውም አብረን ያደረግነውን በከፊል ጠቅለል እናደርገው . . ደስተኝነት የሚገኘው ለታላላቆቹ ጥያቄዎች በሚሰጡ ምላሾች ውስጥ ነው፣የኤቲዝምን አመለካከት ውድቅ በሚያደርግ ሁኔታ መልሶቹ መገኘት ያለባቸው ከሰው ልጅ ሳይሆን ከፈጣሪው በኩል ነው በሚለው ላይ ተስማምተናል። ከዚያም ይህ ፈጣሪ አምላክ ያስተላለፈው ምድራዊ ሃይማኖት ሳይሆን መለኮታዊ ሃይማኖት ነው በሚለው ላይም ተግባብተን፣አሁን ይህ መለኮታዊ ሃይማኖት የትኛው እንደሆነ በመወሰን ሂደት ላይ እንገኛለን።\n• የዚህ ሃይማኖት ተከታዮች ናቸው በደስተኝነት መንገድ ይጓዛሉ ተብለው የሚታሰቡት። ካትሪና ከመጀመሪያው ወዳለችኝ አቅጣጫ ወደሚያደርሰኝ እየተጓዝኩ ነው የሚል እምነት አለኝ። ይሁን እንጂ ተጣድፌ እርከኖችን ማምከን አልፈልግም። አሁን አሁን የነዚህ ጥያቄዎች ጫናና ውስብስብነት እየቀነሰልኝ መጥቷል፤ታላላቆቹን ጉዳዮች በጥልቀትና ሳላካብድ ቀለል ባለ መንገድ እያስኬድኩ መሆኔ ይሰማኛል።\n• በጌታ መንገድ ሁሉንም ነገር የሰዋችው ካትሪና ትክክለኛ መሆን የሚገባት ነው፤ይሁን እንጂ በጀመርነው መንገዳችን እንዝለቅ፤ከቴልአቪቭ የምትመለስበትን ጊዜ እጠብቃለሁ፣ ስትመለስ ውይይታችንን እንቀጥላለን።\n• ተስማምተናል፣ዛሬ አራዝምብሃለሁ ይቅርታ አድርግልኝ . . መልካም ፈቃድህ ከሆነ ወደ ቴልአቪቭ ከተጓዝኩ ቀጠሯችን ከሁለት ሳምንት በኋላ ነው፣ካልተጓዝኩ ግን መጪው ሳምንት ይሆናል።\n• ስለ አይሁዳዊነት ለማንበብ በቂ ጊዜ እንድናገኝ ቀጠሯችን ከሁለት ሳምንት በኋላ ነው። መረጃህን ለማበልጸግ ወደ ቅድስት አገር መጓዙን ችላ አትበል።\n• ‹‹ቅድስት አገር›› የሚለው ውብ አገላለጽነው !\n• አዎ፣ለሁሉም መለኮታዊ ሃይማኖቶች ቅድስት አገር ነች። በዚህ ምክንያት ነው በውስጧና በአካባቢዋ ሁሌ ጦርነቶችን የምናስተውለው።\n• ለመጓዝ ጥረት አድርጋለሁ፣እስኪ እንዴት እንደማደርግም አስብበታለሁ።\n• ካትሪና እንዴት ነች? ትተሃት ወደ ቶራ ቦራ ልትሄድ ነው?\n• ቶራ ቦራ? ! !\n• ሰው ሁሉ በአጭር ቃላት የሚጫወትብህ ተራ ሞኝ አትሁን !\n• ምን ማለት ነው?\n• ምንም አይደለም፣ካትሪና ማራኪ ቆንጆ ናት፣ቶምም መልከ መልካም ሎጋ ነው። መሳፈር ትችላለህ ግን ብልህ አስተዋይ እንጅ ሞኝ ተላላ አትሁን።\n• በጣም የተጨነቅህ ትመስላለህ . . ምንድነው ነገሩ?\n• አስተናጋጁን ወዳጄን አደምን ማግኘት አልቻልኩም። ብዙ ጊዜ ደወልኩ፣ወደ ቤቱም ካንድ ጊዜ በላይ ተመላልሻለሁ!\n• በሽብር ጥቃቱ ምክንያት ጉዳት እንዳያገኝህ ስጋት ነበረኝ። ተጨንቀህ ሳይህ አሳሰበኝ። አደምን በጣም ትወደዋለህ ማለት ነው? !\n• ቀለል ያለ የማይከብድ የማያካብድ ሰው በመሆኑ ብዙ ጠቅሞኛል፣የሚናገረው ሁሉ በጣም ያረካኛል።\n• የሥራ ባልደረቦቹ ምን ይላሉ?\n• የዩኒቨርሲቲ ወረቀቱን ጽፎ ለማጠናቀቅ ፈቃድ ላይ ነው ይላሉ፣ቀደም ሲል እንደነገርኩሽ ሃይማኖቶችን የሚያጠና ተማሪ ነው።\n• ፈቃዱ መቼ ነው የሚያበቃው?\n• ከነገ ወዲያ ያበቃል። በአንዳንድ ጉዳዮች ላይ ላማክረው ስለፈለግሁ ላገኘው ቸኩያለሁ . . በነገራችን ላይ ወደ ቁድስ ወይም ቴልአቪቭ ወደሚባለው አገር ለሥራ እንድጓዝ ጥያቄ የቀረበልኝ በመሆኑ ላማክርሽ ፈልጌ ነበር።\n• ወደ ቅድስት አገር? !\n• አዎ፣ኩባንያችን ካንድ የአይሁድ የደህንነት ኩባንያ ጋር የሥራ ውል ለመፈራረም ይፈልጋል።\n• ገና አሁን ነው ከጉዞ የተመለስከው፣ሳታርፍ ሌላ ጉዞ አድካሚ እንዳይሆንብህ ስጋት አለኝ።\n• አድካሚ አይሆንም፣ይሁን እንጂ ካንቺ ከማይክልና ከሳሊ ጋር ተጨማሪ ጊዜ ማሳለፍ ነበር ፍላጎቴ። ጉዞው ብዙም አልሳበኝም ነበር፣ዛሬ ከቶም ጋር ስገናኝ ግን እንዳልቀር በጣም አበረታቶ ገፋፋኝ።\n• የአይሁድን ሃይማኖት በቅርበት ለማወቅ መልካም አጋጣሚ ይሆናል ነው የሚለው።\n• በዚህ ልታምነው ይገባል። ይህ ብቻ ሳይሆን የሁሉም መለኮታዊ ሃይማኖቶች ቅድስት አገር በመሆኗ ሦስቱንም መለኮታዊ ሃይማኖቶች ለማወቅ መልካም አጋጣሚ ነው።\n• አንቺስ ምን ትያለሽ?\n• ቶም ያነሳው ነጥብ ትዝ አላለኝም ነበር፣ይጠቅመኛል ብለህ የምታምን ከሆነ ተጓዝ፣ከጠቀመህ ደስተኛ ነኝ፤እኔና ልጆቼ በሰላም ተመልስህ የምትመጣበትን በጉጉት እንጠባበቃለን።\n• ቶም ያነሳው ነጥብ አሳማኝ ቢሆንም ብዙ ጉጉት አላሳደረብኝም ነበር፣ለማንኛውም ጉዞው በታጣም አጠር ያለ እንዲሆን ለማድረግ እሞክራለሁ።\n• አንተ ዕድለኛ ነህ ወደ ድንቃድንቆቹ አገር ተጉዘህ አሁን ደግሞ ወደ ጦርነት ፍጥቻዎችና የፍልሚያዎች አገር ትጓዛለህ!\n• ዕድለኝነቴማ በድንቋ ባለቤቴ ባንቺ ነው።\n• እኔም አንድ ገጸ በረከት ላቀርብልህ እፈልጋለሁ።\n• ከጉዞህ ተመልሰህ ትንሽ ካረፍክ በኋላ ፈቃድ ትወስድና ሁላችንም አንድ ላይ ወደ ሮም እንጓዛለን። በዚህም የድንቃድንቆችን አገር፣የጦርነት ፍጥጫዎችን አገርና የአብያተ ክርስቲያናትን አገር ያዳረስክ ትሆናለህ። ካቶሊክን ወደ አገሩ ሄደህ በቅርበት በማየት የደስተኝነት መንገድ የምትለውን ነገር ትተዋወቃለህ።\n• እዚያ ሆኜ ቶም እንደሚፈልገው ክርስትናን ይበልጥ ማወቅ እችላለሁ። . . ለመጓዝ የተስማማሁ መሆኔን ነገ ለካኽ ሳልነግር አልቀርም፣ይህ አስጨናቂ የአስቸኳይ ጊዜ አዋጅ ሳይነሳ ባልሄድ ግን ደስ ይለኛል . . ለደህንነታችሁ እርግጠኛ ሳልሆንና ወንጀለኞቹ አሸሪዎች ለፍርድ ሳይቀርቡ አልጓዝም።\n• የፍንዳታው ዋነኛ ተጠያቂ ነው ተብሎ የሚገመተው ፓኪስታናዊ አሁንም ገና አልተያዘም፣ወዳጆቹና በዙሪያው የሚገኙ ሙስሊሞች ግን ቁጥጥር ሥር ውለዋል።\n• የት አባቱ ያመልጣል፣ዛሬ ወይም ነገ ጋማውን ይይዛሉ። ሽብርተኝነትንና ግድያን በሁሉም ገጽታዎቹ እንዴት እንደምተጠላው ልነግርህ አልችልም !\n• አራት ቀን በጣም በቂ ነው።\n• ተልእኮዬ በግልጽ ተዘርዝሮና ተለይቶ ተቀምጧል?\n• አዎ . . የኦርሻሌም ሴኩሪቲ ኩባንያ የኤሌክትሮኒክስ ደህንነት ጥበቃ ውሎችን ከኛ ጋር ይፈራረማል፣ከሞላ ጎደል በሁሉም ዝርዝር ጉዳዮች ላይ ከስምምነት ደርሰናል።\n• መሄድ ሳያስፈልግ ለምን ውሎቹን ብቻ አንልክላቸውም?\n• የኩባንያው የቴኒክ መምሪያ ኃላፊ መመለስ የሚገባቸው ብዙ ጥያቄዎች አሏት፣በጣም ብዙ ዝርዝር ማብራሪያዎች ትጠብቃለች። እሷን በአካል ተገኝቶ ማሳመን ግዴታ ነው። የስምምነቱ ዋነኛ ተቀናቃኝ እሷ ናት። የመጨረሻው ውሳኔ የርሷ ነው፣በጉዳዩ ላይ የመወሰን መብት ያላት የመጨረሻው ሰው ናት።\n• እንዲህ ከሆነ በዝርዝር ቴክኒካዊ ጉዳዮች ላይ በቂና የተሟላ ግንዛቤና መረጃ ሊኖረኝ ይገባል። የተለዋወጣችሁትን ዝርዝር የተቃውሞ ነጥቦቿን የግድ ማንበብ ይኖርብኛል።\n• ልክ ነህ፣ይህ በጣም አስፈላጊ ነው . . ወደዱም ጠሉ በመጨረሻ ውሉን መፈረማቸው ግን አይቀሬ ነው።\n• በጣም እርግጠኛ የሆንክ ትመስላለህ !\n• በብዙ ምክንያት፣አንደኛ፦ እስራኤላውያን የአሸባሪው ሐማስ ፎቢያ አለባቸው፣ሌላው ቀርቶ ለቴክኖሎጂ አቅሙ እንኳ ስጋት አላቸው፤በመሆኑም የደህንነት ጥበቃ ውሎችን ከኛ ጋርም ሆነ ከሌሎች ጋር ለመፈራረም አያመነቱም።\n• እውነት አላቸው፣አሸባሪዎች ርህራሄ የላቸውም፣እኛ ራሳችን ሰሞኑን እዚህ ለንደን ውስጥ ያለንበትን ሁኔታ አታይም? !\n• ግና አይሁዶች ከሐማስም ሆነ ከሌላው ሁሉ የከፋ አሸባሪዎች ናቸው !\n• እንጃ ሊሆን ይችላል፣የማውቀው ነገር ቢኖር አሸባሪዎች ለንደን ውስጥ ያለ አንዳች ርህራሄ፣ሃይማኖትም ሆነ ሕሊና በሺዎች የሚቆጠሩ ሰዎችን የመግደል ፍላጎት የነበራቸው መሆኑን ነው !\n• አሁን ስለ ሽብርተኝነት ተወኝና . . ሁለተኛው ምክንያት ፦ የቴክኒክ መምሪያ ኃላፊዋ ሌቪ አይሁዳዊት፣አለቃዋም አይሁዳዊ መሆናቸው ነው።\n• አልገባኝም፣የርሷና የአለቃዋ ይሁዳዊ መሆን ውሉን እንዲፈርሙ እንዴት ያደርጋቸዋል?\n• ሁለቱም ይሁዲዎች እንደ መሆናቸው እኔ ከማንም በላይ አውቃቸዋለሁ። አለቃዋ ቤንያሚን ለራሱ የግል ጥቅም ብሎ ውሉን ከኛ ጋር መፈራረም ይፈልጋል። የቴክኒክ ኃላፊዋ ደግሞ ከርሱ ፍላጎት ውጭ መሆን አትችልም፣ አለዚያ የርሷን ጥያቄዎች ውድቅ ያድርግባታል፣ከሃይማኖት ተነስታ ነው ቃሉን የምትፈጽመው።\n• አንተስ አይሁዳዊ አይደለህምን?\n• እናቴ አይሁዳዊት ናት፣ስለዚህ እኔም አይሁዳዊ ነኝ ማለት ነው።። ይህ ሦስተኛው ምክንያት ነው። ለዚህ ነው ከኔ ጋር ስምምነቱን ለመፈራረም የተስማሙት . . አለዚያማ እኔ ሀብትና መዝናኛን የሚያስገኝልኝ ካልሆነ በስተቀር ስለ ሃይማኖት ምንም ደንታ የሌለኝ ሰኩላሪስት ዓለማዊ ሰው ነኝ . . ኣ፣በነገራችን ላይ ሌቪ ገና የ25 ዓመት ጉብል ናት፣የዓለም ውብ ቆንጆ ነች። ከርሷ ጋር ለመዝናናት ከፈለግህ ለቤንያሚን ንገረውና ወዲያውኑ ትቀርብልሃለች። ቤንያሚንን በተመለከተ ውሉ እንዲፈጸም ካደረገ ለግሉ አንድ መቶ ሺ ዶላር ለመስጠት ነው ቃል የገባሁለት።\n• አንድ መቶ ሺ ዶላር አልበዛም? !\n• በጣም ብዙ ነው፣ግና በመደበኛው የስምምነቱ አጠቃላይ ዋጋ ላይ አንድ መቶ ሃምሳ ሺ ዶላር ጨምሬ ስለተስማማ ነው በመቶ ሺው የተስማማሁለት።\n• ምን ዓይነት ወራዳነት ነው ጃል !! ይህ በኩባንያውና በአገርም ላይ የሚፈጸም ክህደት ነው፣ቢዝነስ አይደለም !\n• ገንዘብ እኛ ዘንድ ሌላ ነገር ነው፣እኛ አይሁዶች አውነተኞቹ ነጋዴዎች ነን። በዚህ ምክንያት ነው በመላው ዓለም ንግድና ቢዝነስ በኛ ቁጥጥር ሥር የሆነው፣በፍቅረ ነዋይም ሆነ በንግድ ሥራ ማንም ከኛ አይወዳደርም።\n• አነጋገርህ የአይሁድ ሃይማኖትንና የአይሁዳዊ ሰው ሰብእናን ከሩቁ እንድፈራ አድርጎኛል።\n• አሃሃ፣‹‹አንድን አይሁዳዊ ሰላም ብለህ ከጨበጥክ ከሰላምታው በኋላ ጣቶችህን ቁጠራቸው፣ሙሉ ሆነው ካገኘሃቸው በትክክል መቁጠር ስለመቻልህ እርግጠኛ ሁን›› ተብሎ አይደል የሚተረተው . . ዋናው ነገር ለቤንያሚን መቶ ሺውን ስጠውና ነገሮች እንዴት ቀላል እንደሚሆኑ ታያለህ።\n• ስለ ስምምነቱና ስለ ባሕርያቱ የውል ስምምነቱን ረቂቅና ተያያዥ ጽሑፎቹን ካነበብኳቸው በኋላ ተነጋግረን እናጠቃልላለን።\n• መልካም . . ለቀጣዩ ሳምንት የአይሮፕላን ቦታ አስይዛለሁ፣በዚህ ሳምንት ስምምነቶቻችንና ስብሰባዎቻችንን እንጨርሳለን።\n• አስደናቂው የሽብር ጥቃቱ ዜና፣ ፈጻሚዎቹን በተመለከተ አዲስ መረጃ መሰጠቱ ነው !\n• ለማስመሰል የሚደረግ ባዶ አነጋገር ነው፣ከአሸባሪዎቹ ሙስሊሞች በስተቀር ይህንን ማንም ሊፈጽም አይችልም።\n• ተገንጣዩ የሲታ ንቅናቄ ነው አዲሱ ተከሳሽ።\n• ምናልባት አሸባሪዎቹ ጥንቃቄአቸውን ቀንሰው ዘና በማለት እንዲዘናጉ በማድረክ ፓኪስታናዊውን ቁጥጥር ሥር ለማዋል ሲባል የተሰጠ የማሳሳቻ መግለጫ ሊሆን ይችላል።\n• በፖለቲካ ዓለም ሁሉም ነገር ሊሆን ይችላል !\nበቀጣዩ ቀን ጆርጅ በጉዞው ጉዳይና የውል ስምምነቶቹን በማዘጋጀት ላይ ተጠምዶ ቢውልም ለአደም መደውሉን አላቋረጠም፤ይሁን እንጂ የአደም ስልክ አሁንም እንደ ተዘጋ ነው . . ኢሜል ላከለት፣በፌስቡክ ገጹም መልክት አስቀመጠለት። ከሥራ ባልደረባው አስተናገጅ ማወቅ እንደተቻለው ፈቃዱ ዛሬ ስለሚያበቃ ወደ ሥራ ይመጣል ተብሎ ይታሰባል። ከጉዞው በፊት መገናኘት ጽኑ ፍላጎቱ ነው፣ለጆርጅ ይህ ብዙ ማለት ነው . .\nከሥራ ሰዓት በኋላ . . ጆርጅ በካፌው በኩል አልፎ አደም መምጣት አለመምጣቱን ጠየቀ . . አላገኘውም !\n• ዛሬም አልመጣም።\n• የወሰደው ፈቃድ ገና አላበቃም?\n• አብቅቷል ግን አልመጣም፣ አልደወለምም፣ ይሄ ልማዱ አልነበረም !\n• መቼ ይመጣል ብለህ ትገምታለህ?\n• አላውቅም፣ዛሬ ሥራ መጀመር ነበረበት፣የሌለ ሰው ችግሩን እራሱ ነው የሚያውቀው።\n• አመሰግናለሁ፣ከመጣ ጆርጅ ብዙ ጊዜ ተመላልሶ ፈልጎህ ነበር ብለህ ንገርልኝ።\n• እሽ ጥሩ እነግረዋለሁ።\nጆርጅ ወደ መኖሪያ ቤቱ የተመለሰው የአደም ጉዳይ በእጅጉ እያስጨነቀው ነበር፣በድንገት መሰወሩ ስጋት አሳድሮበታል፣እሱን ለማግኘት ያልተጠቀመው የመገናኛ ዘዴ የለም፤ስልክ፣ኢሜል፣ ፌስቡክ፣ ወደ ቤቱና ወደ ካፌው በተደጋጋሚ መሄድ . . ፈጽሞ ሊያገኘው አልቻለም !\n• እንደምን ዋልክ የኔ ፍቅር፣ወዳጅህን አደም አገኘህ?\n• አላገኘሁትም። የወሰደው ፈቃድ ያበቃ ቢሆንም ዛሬም ሥራ አልገባም !\n• በሽብር ጥቃቱ ምክንያት ጉዳት ደርሶበት እንደማይሆን ተስፋ አደርጋለሁ።\n• እኔም ተስፋዬ ነው፣አዲስ ነገር አለ? ሽብርተኛው ተያዘ?\n• የሚያሳዝን ነው አልተያዘም . . ቁጥጥር ሥር ውለው የነበሩ አብዛኞቹ ሙስሊሞች ዛሬ መለቀቃቸው ከአፍታ በፊት በዜና ታውጇል!\n• ወንጀለኞቹ ተለቀቁ !\n• በምርመራ የተረጋገጠው ፍንዳታውን ያደረሱት የተገንጣዩ የሲታ ንቅናቄ አባላት መሆናቸው ነው።\n• አሃሃ፣ፊቱ ምንም ምቾት ያልሰጠኝ ሰውየ ከሪሙሏህ ያለኝን ነገር አስታወስሽኝ ፦ ‹‹ሽብርተኛ ከናንተ የፖለቲካ ዓላማ ጋር የማይስማማ ነው፣ከናንተ ጋር ከተስማማ አሸባሪውም ጀግና ነው›› ነበር ያለኝ፣እውነቱን ይመስለኛል . . !\n• እኔ ማመን አልችልም፣የፍንዳታ ጥቃቱን ያደረሰው ፓኪስታናዊው ነው ብዬ አምናለሁ። መጀመመሪያ ላይ ማንነቱን በደህንነት ካሜራዎች አማካይነት መታወቁን ነግረውን አልነበረም?\n• ከሪሙሏህ ምናልባት እውነቱን ሳይሆን አይቀርም የተናገረው። የሲታ ንቅናቄ ተጠርጣሪዎቹን ቁጥጥር ሥር አውለዋል?\n• አዎ፣ጥቃቱ ፖለቲካዊ የወንጀል ድርጊት እንጂ ሽብርተኝነት አይደለም እያሉ ነው።\n• ወንጀለኞቹ ተለወጡና ወንጀሉ ከሽብርተኝነት ወደ ፖለቲካ ወንጀልነት ተለወጠ ማለት ነው? !!\n• ፈጻሚው ሙስሊም ከሆነ ሽብርተኝነት ይሆናል።\n• አሃሃ፣ይህማ በትክክል የከሪሙሏህ አባባል ነው። ዋናው ነገር እውነተኞቹ ወንጀለኞች በቁጥጥር ሥር በመዋላቸው ለንደን አስተማማኝ ሰላም ማግኘቷ ነው።\n• አንተ አደም በመጨረሻ ተገኘህ፣መጥፋትህ በጣም ነበር ያሳሰብከኝ።\n• አዎ፣አጭር ጉዳይ ነበረኝ ካፍታ በፊት ነው ያጠናቀኩት።\n• ጥናትህን አበቃህ?\n• ጥናትና ምርምሬ ይበልጥ ጥልቀት እዲኖራቸው ነው የተደረገው፣ይህን እንተውና አንተ እንዴት ነህ?\n• ጥሩ ሁኔታ ላይ ነኝ፤ላገኝህ እፈልጋለሁ፣አሁን ልምጣ?\n• በሥራው ምክንያት ትንሽ ስለ ደካከመኝ ነገ ከሥራ ሰዓት በኋላ ብትመጣ ምን ይመስለሃል?\n• ጥሩ ከአስራ አንድ ሰዓት በፊት አንተ ዘንድ እሆናለሁ። በደስተኝነት ሬስቶራንት ለእራት ግብዣ ጠርቼሃለሁ።\n• ተስማማን፣ነገ እጠብቀሃለሁ።\n• አስተናጋጁን አግኝተህ በማናገርህ በጣም የተደሰትክ ትመስላለህ!\n• አዎ፣በአነጋገሩ እውነተኝነት፣አላማካበድና ጥልቅነት ለምን እንደሚሰማኝ አላውቅም !\n• ይሁዲ ነው ወይስ ክርስቲያን ነው? ካቶሊክ ይሆን ወይስ ፕሮቴስታንት ?\n• እኔ አልጠየኩትም . . ሳገኘው በዚህ ጥያቄ ነው የምጀምርለት . .\n• አንተ ሰውየ የት ገብተህ ነው፣በጣም ነው ያሰብኩት?\n• ይህ ያንተ ሰናይነት ነው፣በጣም ይቅርታ እጠይቃለሁ፣ ከአቅም በላይ በሆነ ሁኔታ ለመልክቶችህ ምላሽ መስጠት አልቻልኩም . . የደስተኝነት መንገድ ፍለጋው ዬት እንደደረሰ አብስረኝ፣የጥያቄዎችህ መልሶችስ እንዴት ሆኑ? የሕንድ ጉዞህስ? . .\n• የሕንድ ጉዞዬ በጣም የተሳካና በመረጃ የበለጸገ ነበር። በጣም ተደስቼበታለሁ . . ወደ ሬስቶራንቱ ስንደርስ ጫወታንን እንቀጥላለን . .\n• ግዴለም . . የተቃረብን መሰለኝ . .\n• ይህ ውብ ሬስቶራንት ነው . .\n• ተመራጭ ሬስቶራንትህ ይመስላል . .\n• ስሙ ያስደስተኛል። ደስተኝነትን እወዳለሁ። የሁሉም የምድራችን አስተዋዮች የጋራ ግብ ሆኖ ይታየኛል። በነገራችን ላይ የሬስቶራንቱ ባለቤት የሌላ አገር ዜጋ ይመስላል፣ከየትኛው አገር ይሆን?\n• እንግሊዝ አገር የማሌዝያ ሬስቶራንቶች ጥቂት ናቸው፣ይህ የማሌዝያ ሬስቶራንት ነው፤ማሌዝያን ጎብኝተህ ታውቃለህ?\n• አልሄድኩም . .\n• ማሌዝያ መጎብኘት ከምፈልጋቸው አገሮች አንዷ ናት፣እስካሁን አላየኋትም። ተፈጥሯ ልክ እንደ ሕዝቧ ተፈጥሮ ማራኪ ነው ይባላል። ሕዝቡ በጣም ቀለል ያለ በጣም ገር የሆነ የሚመች ሕዝብ ነው።\n• ማቅለልና አለማካበድ አንዳንድ ጊዜ ጥልቅነትን የሚያመለክት ሲሆን አንዳንዴ ደግሞ ጅላጅልነትና ጀንፈልነትን ያመለክታል።\n• እዚህ ግን ጥልቅነትን ነው የሚያሳየው። ማሌዝያ ወደፊት የተራመደች በተለይም በቴክኖሎጂ መስክ ፈጣን ዕድገት በማስመዝገብ ላይ የምትገኝ አገር ነች።\n• ጥልቀት ያለው ቀላልነት ያስደስተኛል። (ፈገግ ብሎ ቀጠለና) ፦ ወይም በሌላ አባባል ቀለል ያለ ጥልቅነት . . እሽ የሕንድ ጉዞ ጫወታህን ቀጠል . .\n• መጀመሪያ ምግቡን እንዘዝ . .\n• የሕንድ ጉዞው ጥያቄዎቼን በጉልህ መልሷል፤ወደ ደስተኝነት መንገድ እየተጓዝኩ ነኝ የሚል እምነት አለኝ።\n• በጣም ጥሩ !\n• ጉዞው ከነገርኩህ የቶምና የካትሪና ጉዳይ በስተቀር ምንም ዓይነት እንከን አልነበረበትም። ለለገስገኝ ምክር ከፍተኛ አክብሮት አለኝ። በጣም አስቸጋሪ በሆነ የስነ ልቦና ሁኔታ ውስጥ ነበርኩ። የነገርከኝ ነገር ትክክለኛ እንደነበር አሁን ለመረዳት ችያለሁ ማለት እችላለሁ።\n• የትኛው ነገር?\n• ጥርጣሬህ ትክክለኛ ላይሆን ይችላል ብለኸኝ ነበር። ቶም ጉዳዩን በዝርዝር ነግሮኛል፣አሁን ለምን አምኜ እንደተቀበልኩትና ለምን ከቀድሞ የተለወጠ መስሎ እንደታየኝ ግን አላውቅም።\n• ዕድሉን ከሰጠናቸው ሰዎች ሁሉ ሊለወጡና ሊሻሻሉ ይችላሉ . . (ፈገግ ብሎ ቀጠለና) ፦ መለኮታዊ ሃይማኖቶችን ከሰው ሰራሽ ምድራዊ ሃይማኖቶች ጋር የማነጻጸሩ ነገርስ እንዴት ሆነ?\n• ያለ ምንም ጥርጥር መለኮታዊ ሃይማኖቶች ተቀዳሚና ተመራጭ ናቸው።\n• በልበ ሙሉነት እርግጠኛ የሆንክ ትመስላለህ !\n• አዎ፣በሰው ሰራሽ ምድራዊ ሃይማኖቶች ውስጥ ይሆናል ተብሎ በማይገመት ሁኔታ መደናበር መኖሩን ነው ያስተዋልኩት። (ሳቀና ቀጠለ) ፦ እስኪ ይታይህ በአይጦች የሚያመልኩ፣በጥንዝዛ የሚያመልኩ፣በቅርጻቅርጽና በድንጋይ የሚያመልኩ . . ሰዎች በዚህ ዓለም ላይ መኖራቸው በጣም አስገራሚ ነው። በእርግጠኝነት ለጥያቄዎቼ ምላሽ የሚሰጠኝ አምላክ አይጥ፣ጥንዚዛ፣ጣዖት ወይም ሌላ እንስሳ ሊሆን አይችልም።\n• ስለዚህም መለኮታዊ ሃይማኖት ብቻ ስለመሆኑ እርግጠኛ ሆነሃል ማለት ነው?\n• በትክክል ከመለኮታዊ ሃይማኖቶች ከአይሁዳዊነት፣ ከክርስትናና ከእስላም መካከል በአንዱ ውስጥ ብቻ ነው ማግኘት የሚቻለው . .\n• የሚቀጥለው እርምጃህ ምድነው የሚሆነው?\n• ከመለኮታዊ ሃይማኖቶች ጋር አንድ በአንድ መተዋወቅ ይሆናል። በአይሁዳዊነት እጀምራለሁ . . በነገራችን ላይ ወዳጄ ሃይማኖትህ ምንድነው?\n• ምን ይሆናል ብለህ ነው የምትገምተው? ስሜ አደም ነው፣የሰው ልጆች ሁሉ አባት። የአባቴ ስም ደግሞ የነብያትና የሁሉም መለኮታዊ ሃይማኖቶች አባት ስም የሆነው ኢብራሂም ነው።\n• አደም የመላው ሰው ዘር አባት ስም ነው። ኢብራሂም ደግሞ የነብያት አባት ስም ነው፣ሙሴ ኢየሱስና ሙሐመድም የኢብራሂም ልጆች ናቸው።\n• አንተ ከነብያቱ መካከል ማንን ነው የምትከተለው?\n• ሦስቱንም ሃይማኖቶች ለማወቅ አብረን ብንጓዝ ምን ይመስለሃል፣ምናልባት ሃማኖቴን እለውጥ ይሆናል!\n• እንደ ባለቤቴ ካቶሊካዊ ትመስላለህ . . ኦ፣ምግቡ ደርሷል . . በዚህ ነገር ተጽእኖ ያሳደርክብኝ ይመስለኛል። የፍልስፍና ባሕሪ አንዳንዴ ነገሮችን ማቅለል ሳይሆን ማወሳሰብ ቢሆንም . . ይህን የማቅለል ፍልስፍናህን አዘውትሬ ስደጋግመው ነው ራሴን ያገኘሁት። እንግሊዛዊ ጠባያችን ሆኖ አንዳንዴ ነገሮችን ከማቅለል ይልቅ ማካበድና ማወሳሰብ ይቀናናል።\n• ማቅለል፣ገርነት፣ፈገግታና ደስተኝነት ሁሌም የተያያዙ ቃላት ናቸው።\n• በዚህ ልክ ደግሞ ማወሳሰብ፣ እርስ በርስ መቃረን፣ አስቸጋሪነት፣ደካማነትና መናጢነት እርስ በርሳቸው የተያያዙ ቃላት ናቸው . . አልነገርኩህም ሐኪም ቶም ወደ ቴልአቪቭ እንድሄድና አይሁዳዊነትን በቅርበት እንዳውቅ ሀሳብ አቅርቦልኛል። በዚህ ላይ ምን ትላለህ?\n• በጣም ጥሩ ነው፣ወደ ቅድስት አገር ትጓዛለህ ማለት ነው !\n• ካቶሊካዊ ነህ ብየህ የለም?\n• ጉዞው አይሁዳዊነትን ብቻ ሳይሆን ሦስቱንም ሃይማኖቶች ለማወቅም ጠቃሚና አጋዥ ሊሆን ይችላል።\n• ወደ ቴልአቪቭ እንደምሄድ ስነግራት ካትሪናም ልክ እንደዚሁ ነበር ያለችኝ።\n• ይህን ለማለት የግድ ካቶሊካዊ መሆን የለብኝም። ይህ ሁሉም መለኮታዊ ሃይማኖቶች የሚስማሙበት ጉዳይ ነው . . አገሩ በርካታ የጦርነት ውሎዎችን ያስተናገደ ምድር ነው። ጉዞህ አይሁዳዊነትንና ሌሎቹንም በይበልጥ ለማወቅ በጣም ጠቀሜታ ይኖረዋል የሚል እምነት አለኝ። ያ ማለት ግን ስለ ሃይማኖቶቹ ማንበብን ይተካል ማለት አይደለም።\n• ለጉዞው ስንት ቀን ቀረህ?\n• አራት ቀናት።\n• እንድታነብ ነው ሃሳብ የማቀርበው፣እኔም ካንተ ጋር ስለ ትልቁ ሃይማኖት ስለ አይሁዳዊነት በብዛት አነባለሁ።\n• አይሁዳዊነት ትልቅ ሃይማኖት ነው ! አንተ አይሁዳዊ ነህ እንዴ?\n• የሦስቱም መለኮታዊ ሃይማኖት ተከታዮች በሙሴ ያምናሉ፣ይህ ግን አይሁዳዊ ለመሆናቸው ማስረጃ አይሆንም። ያላንዳች ቅድመ ውሳኔ ለምን አናጠናቸውም፣ ምናልባት አይሁዳዊ ወይም ክርስቲያን አሊያም ሙስሊም ልሆን እችላለሁና ለኔ ሃይማኖት ምንነት አትቸገር !\n• እስላምን ስታነሳ ትዝ አለኝ፣ይህ ከሕንድ እንዳመጣልህ የጠየከው የዑድ ሽቶ ነው።\n• ዋጋው ስንት ነው?\n• ኣይ፣በነጻ ነው፣ካንድ ሙስሊም በስጦታ የተበረከተልኝ ነው። ካትሪና እንዳስጠነቀቀችኝ ፈንጂ ተጠምዶበት ወይም ተመርዞ ከሆነ ግን እኔ ተጠያቂነት የለብኝም።\n• ታዲያ ሽቶውን በምጠቀምበት ጊዜ እኔም አሸባሪ ልሆን ነው ማለት ነዋ?\n• ሰሞኑን እዚህ ለንደን ውስጥ በሽብር ጥቃት ምክንያት አስፈሪ ቀናትን አሳልፈን በኋላ ግን ፍንዳታው የሽብርተኝነት ሳይሆን የወንጀል ፍንዳታ ነው ተባልን።\n• ለምንድነው የሽብርተኝነት ሳይሆን የወንጀል ፍንዳታ የሆነው?\n• አላውቅም ግን በጣም አስቂኝ ነገር ነው። ነገሩ ሕንድ ውስጥ አንዱ ሙስሊም ‹‹ሽብርተኛ ከናንተ ጋር የማይስማማና የማትፈልጉት ሰው ሁሉ ነው›› ያለኝ እውነት ሳይሆን አይቀርም አሰኝቶኛል።\n• ሽብርተኝነት ሽብርተኝነት ነው፣ሃይማኖት የለውም፣አገር የለውም። የትኛውም ሃይማኖትም ሆነ አገር በሽብርተኝነት ሊፈረጅ አይችልም። በዕለታዊ ድርጊቶቻችን ውስጥ ለሚስቶቻችንና ወይም ለልጆቻችን በምናደርገው አያያዝ አንዳንዴ ሽብርተኞች መሆናችንን አላስተዋልክም? አገሮችም እንደዚሁ ሽብርተኝነትን የሚዋጉት ራሳቸው የአሸባሪነትን ስልት በመጠቀም ነው። የኃይል እርምጃ፣ሁከትና የጭካኔ ግድያ በማንም ይሁን በማን ቢፈጸም፣፣ከሰብአዊ አእምሮና ከሃይማኖት ሀሁ ጋር የሚጋጭ እኩይ ተግባር ነው !\n• በሰሞኑ ፍንዳታ አንዳንድ ሙስሊሞች ሙስሊም በመሆናቸው ብቻ ያለ ኃጢአታቸው ስለ መታሰራቸው ጉዳይ የምትናገር ነው የሚመስለው።\n• በትክክል፣ከፍንዳታው ሙሉ በሙሉ ነጻ መሆናቸው ቢረጋገጥም እስካሁንም ድረስ ብዙዎቹ እስር ቤት እየማቀቁ ነው። ታዲያ ይህ ሽብርተኝነት አይደለም ትላለህ? !\n• ነው፣ግን ብዙ ጊዜ ሙስሊሞች አሸባሪዎች ናቸው ብዬ ለምን እንደማስብ አላውቅም።\n• ይህ አዝማሚያ በጣም የተለመደ ነው፣እኔም አንተም የሽብር ሚዲያና የሽብር ፖለቲካ ኢምፓይሮች ሰለባዎች ነን።\n• እንዴት ማለት? ምን ማለት ነው የፈለከው? !\n• እነዚህ ኤምፓይሮች እያወቅንም ሆነ ልብ ሳንለው ለሌሎች ያለንን አመለካከትና አቋማችንን በፈለጉት መንገድ ይቀርጹታል። ወራሪዎች ተወራሪ ሕዝቦችን የሚመለከቱት መገደል የሚገባቸው አረመኔዎች አድርገው አይደለም ወይ? ! ሕዝቦች ሌላውን ሕዝብ የሚያዩት ገዳይ ወንጀለኞች አድርገው አይደለም ወይ?! ሃይማኖቶች ሌሎች ሃይማኖቶችን ገዳዮችና አሸባሪ ወንበዴዎች አድርገው አይደለም የሚመለከቱት? !\n• ልክ ነህ፣ግን በጣም ስሜታዊ የሆንክ ትመስላለህ . . (ከዚያም ፈገግ ብሎ ቀጠለና) ፦ አንተ ሙስሊም ነህ እንዴ?\n• እናማ አንተን ከነሬስቶራንቱ እንዳላፈነዳህ ጠንቀቅ በል!\n• ውድ ወዳጄ ቀልዴን ነው።\n• እኔም፣ብንሄድና እቤት ብታደርሰኝስ?


የሚዲያው ሥነ ምኅዳር ካልታረመ ጥፋቱ ይበረታል | ሪፖርተር Ethiopian Reporter Amharic\nየሚዲያው ሥነ ምኅዳር ካልታረመ ጥፋቱ ይበረታል\nእንደ አገር ከበርካታና የዘመናት ውጣ ውረድ በኋላ የተስፋ መንገድ የጀመርንበት ጊዜ ላይ እንደምንገኝ መመስከር ከእውነታው የሚያርቀን አይመስለኝም፡፡ ይህ ማለት ግን አሁን አገሪቱ ሁሉ ነገር አልጋ በአልጋ ሆኖላታል ማለት እንዳልሆነ መረዳት የሚያዳግት አይደለም፡፡ በተለይ ከቅርብ ዓመታት ወዲህ የሕዝቦች አንድነት እየላላ፣ ግለኝነት እየበዛና የተጀመረው ፈጣን የለውጥ መንገድ እየተደናቀፈ መሆኑ ሲታይ ቆም ብሎ ማሰቢያው ወሳኝ ጊዜ ላይ ለመገኘታችን አንዱ አስረጅ ሆኗል፡፡\nበእርግጥ በአገሪቱ በዚህም በዚያም የሚታዩት የልማት ሥራዎች ብቻ ሳይሆኑ የዴሞክራሲያዊ ሥርዓትና ባህል እንዲገነባ የሚረዳ ሕገ መንግሥት (ሊሻሻሉ የሚገባቸው አንቀፆች እንዳሉ ሆነው) በሥራ ላይ መሆኑ አበረታች እውነታዎች ናቸው፡፡ ይሁንና በዴሞክራሲያዊ ሥርዓት ግንባታው ረገድ በአፈጻጸም ሊሻሻሉና ሊጠናከሩ ሲገባቸው እየኮሰሱ የመጡ አንዳንድ ጉዳዮች በተዳከመ መንገድ እየተንፏቀቁ መሄዳቸው አሳሳቢ የሕዝብ እምቢተኝነትና ሥርዓት አልበኝነት እንዲፈጠር በማድረግ ላይ ናቸው፡፡ የዚህ መዘዝም እንደ አገር ሰላም እንዲደፈርስ ከማድረግ ባሻገር ባለሀብቱ በቂ ዋስትና እንዲያጣ፣ ብሎም የተጀመረው ልማት እንዲዳክም ግልጽ ምክንያት በመሆን ላይ ነው፡፡\nከዚህ አንፃር የአገራችን የመንግሥትም (የሕዝብም) ሆነ የግሉ ሚዲያ ምን ይጠበቅበታል? ትኩረቱስ ምን መሆን አለበት? አገር ይነስም ይብዛም በፈተና ውስጥ ስትሆንና መደነቃቀፍን የሚያስወግድ ለውጥ ሲያስፈልግ ሚዲያው ቀና ብሎ ሊጫወተው የሚገባው ሚና ምን መሆን አለበት? የሚለው ቁም ነገር ላይ መነጋገር አስፈላጊና ግድ የሚል እምነት በመያዝ አንዳንድ የግል ዕይታዎችን ለመሰንዘር እወዳለሁ፡፡\nአሁን ባላው ተጨባጭ ሁኔታ የአገራችን የሚዲያ ሥነ ምኅዳር ከ25 ዓመታት ወዲህ አዲስ ምዕራፍ መጀመሩ ባይካድም፣ በመጠኑና ልዩ ልዩ አመለካከቶችን የማስተናገድ አቅሙ እየቀነሰ፣ ሙያተኛውም በብቃትና ተወዳዳሪነት ረገድ እየተዳከመ፣ መስኩ ጠንካራ ማኅበርና ካውንስልም ሳያገኝ የመንሸራተት ጉዞ ላይ ወድቋል፡፡\nበድምሩ የአገራችን መገናኛ ብዙኃን ሥርዓቱንም ሆነ ሕዝቡን በገንቢ ሒስ ሲሳሳቱ የማያርሙ፣ አለፍ ሲልም በውስጣቸው ጭምር አፍጣጭ ገልማጭ ያለባቸው (በተለይ የመንግሥቶቹ)፤ የኤሌክትሮኒክሶቹም በአብዛኛው የእንቶፈንቶ መዝናኛ ዘገባና የውጭው ዓለም ቧልት ላይ የተጠመዱ ሆነዋል፡፡ ከዚህ ሁሉ በላይ ሚዲያዎቻችን በጋዜጠኝነት የሙያ ሥነ ምግባር፣ በሙያው መርሆዎችና በአገሪቱ ገዥ ሕጎች ላይ ተመሥርተው አለመሥራታቸው ብቻ ሳይሆን የአገሪቱ የቀደመው የአንድነት፣ የጀግንነትና የአርበኝነት ታሪክን በማቀንቀን አዲሱን ትውልድ ለመቅረፅ አለመነሳሳታቸውና በወቅታዊው የልዩነት ፖለቲካ ማዕበል ሲላጉ መዋል፣ ማደራቸው ክፉኛ የሚያሳዝን እውነታ ሆኖ ይገኛል፡፡\nእንግዲህ በዚህ ጸሐፊ የግል ዕይታ የመስኩ እንቅፋቶችን ምንነት በመግለጽ፣ መፍትሔውን ማመላከት ተመርጧል፡፡ በመሠረቱ በየትኛውም ዴሞክራሲ እየገነባ ባለ አገር እንደሚታየው ሚዲያው በየደረጃው በነፃነት መሥራት ሲችል ነው የዴሞክራሲ ባህል የሚገነባው፣ የግልፅነትና የተጠያቂነት አለት የሚነጠፈው፣ ብሎም ብሔራዊ ችግሮች ሊቀረፉ የሚችሉት፡፡ ለዚህም ሲባል የአገራችን መገናኛ ብዙኃን (ሚዲያዎች) ነፃነት በሕገ መንግሥቱ አንቀጽ 29 ብቻ ሳይሆን፣ በመገናኛ ብዙኃንና የመረጃ ነፃነት 590/2000 አዋጅ መሠረትም የተከበረ መሆኑ ይታወቃል፡፡ እውነቱ ይህ ይሁን እንጂ ሚዲያው በነፃነት እንዲሠራ፣ በነፃነት እንዲዘግብ፣ በነፃነት እውነትን ለሕዝብና ለመንግሥት እንዳያደርስ በርካታ እንቅፋቶች ያጋጥማሉ፡፡\nመንግሥት የመገናኛ ብዙኃን ነፃነት ጠባቂ አልሆነም\nበአገሪቱ የሚዲያ ምኅዳር አለመጠናከር ውስጥ አንደኛው ችግር ከመንግሥት አካላት በኩል የሚያጋጥመው ተግዳሮት ነው፡፡ የፕሬስ ነፃነት ሕግ በአንፀባራቂ ቀለም ተጽፎ በሥራ ላይ የዋለ ቢሆንም አሁንም በተለይ የመንግሥት ሚዲያው የሥርዓቱ የፕሮፓጋንዳ መሣሪያ እንዲሆን የተፈረደበት መስሏል፡፡ ለዚህ ደግሞ በየሴክተሩ ኤዲቶሪያል ፖሊሲ ቢቀረፅም በአንድ የፓርቲ ዕዝ ላይ የተመሠረተ የሚመስል የኤዲቶሪያል ኮሚቴና የፖለቲካ ተሿሚ ተፅዕኖ የበረታ መሆኑ መፈናፈኛውን አጥብቦታል፡፡ በዚህም የተነሳ ወጣ ብሎና በነፃነት ሊሠራ የሚችለው ሙያተኛ እየተገፋ ታዛዡና በአድርባይነቱ የደለበው ብቻ ሕግ እየጣሰ (ከሕገ መንግሥቱም ሆነ ከአዋጅ 590/2000 ጋር እየተጋጨ) ለወር ደመወዝ እንዲኖር ተገዷል፡፡\nበኅትመትም ሆነ ኤሌክትሮኒክ ሚዲያው የግሎቹ ጋዜጠኞቹም ሆኑ የሚዲያ ባለቤቶችም አልጋ በአልጋ ሁኔታ ላይ እንዳልሆኑ ይታወቃል፡፡ እየተፍገመገሙም የኅትመት ወጭን ሽፍነው፣ በመረጃ ክልከላም ውስጥ ቢሆን የቀጠሉ ቢኖሩም ቀላል ቁጥር የሌላቸው በተለያየ ምክንያት ከጨዋታው ወጥተዋል፡፡ ለዚህ ደግሞ ዘገባቸው በደግና መልካም አፈጻጸሞች ላይ ብቻ እንዲያተኩር (ምንም ዓይነት የዕርምት ሒስ እንዲነሳ የማይፈልጉ) የሚሹና ለዚህም እንቅልፍ አጥተው የሚያድሩ የመንግሥትና የፓርቲ ሰዎች፣ ድርጅቶችና ተቋማት እንዳሉ ቀድሞም የሚታወቅ ቢሆንም ዛሬም በተጨባጭ እየታዩ መሆናቸው ጉዳቱን አብዝቶታል፡፡\nአሁንም በተሃድሶና በዴሞክራሲ ሥርዓት ግንባታ ላይ እንረባረብ እየተባለ እንኳን አንዳንዶች የሚዲያ ሙያተኛውንና የመገናኛ ብዙኃኑን ለማስፈራራት የሚሹ፤ ሌሎች ደግሞ ከሚዲያው ጋር ጦርነት ውስጥ በመግባት ለምን ስለእኛ ተጻፈ? ተዘገበና ተነገረ? በሚል ሚዲያውን ለማስፈራራትና ለማሸማቀቅ የሚራወጡ በየመንግሥት አካላቱ ውስጥ ሞልተው ተርፈዋል፡፡ ከዚያም አልፎ ከመርህና ሕግ ውጭ ሚዲያው ይኼን ይዘግብ ይኼን ይተው የሚል የክልል አመራር እየተቀፈቀፈ ከመምጣቱ ባሻገር ማዕከላዊነትንም እየተጋፋ ይገኛል፡፡\nእነኝህን የፀረ ዴሞክራሲ ሥርዓቶች አንጎበር ያለቀቃቸው (ለመንግሥትም ለሕዝብ የማይበጁ) አንዳንድ ጭፍን ካድሬዎችና መንቻካ ሰዎች ለመሆኑ እናንተ እነማን ናችሁ? ብሎ መንግሥት፣ ሕዝቡና ጋዜጠኛው መጠየቅ ያለባቸው ጊዜ አሁን መሆኑን መገንዘብ ያስፈልጋል፡፡ ገንቢ ሒስን፣ የሕዝብ ድምፅንና የአገር ፍላጎትን ወደ ጎን ብለው ራሳቸውን ብቻ ለማዳመጥ የሚሽቱ ገዳቢዎችና የደረስንበትን የመረጃ ዓለምነት ያልተገነዘቡ ኃይሎች ከአገርና ከሕዝብ ጥቅም በላይ አይደላችሁም ማለትም የሚፈልገው አሁን ላይ ነው፡፡ (እዚህ ላይ የዚህ ዓይነቱ አስተሳሰብ ተሸካሚ የሚዲያ ባለቤቶችና የሥራ ኃላፊዎችም በጥብቅ ሊወገዙ ይገባቸዋል)፡፡\nበመሠረቱ ሳንሱር (ቅድመ ምርመራ) በአገሪቱ ሕግ መሠረት የተከለከለ መሆኑ ብቻ ሳይሆን ከቀድሞው ሥርዓት ጋር አብሮ ወደ መቃብር እንደወረደ ተደጋግሞ ሲነገር ይደመጣል፡፡ ይህ እውነታ በውል እየታወቀ ዛሬም በሥውር የሳንሱር መቀስ የተጠመዱ ኃላፊዎችና ሹማምንት በየመሥሪያ ቤቱ ታጉረዋል፡፡ ከዚህም አልፎ ይህን ማድረግ የሚዳዳቸው የሚዲያ ኤዲተሮችና ኃላፊዎች በአንካሳ ልብ ውስጥ ሆነው ስለዴሞክራሲ ሥርዓት ግንባታና የሐሳብ ነፃነት ይሰብካሉ፡፡ ሚዲያው በአግባቡ ሙያዊ ኃላፊነቱን እንዳይወጣ በየቦታው የጎን ውጋት ሆነው አላሠራ ያሉትም እነዚህን የመሳሰሉ ወገኖች በመሆናቸው ፈጥኖ የሚዲያውን ሥነ ምኅዳር አርነት ማረጋገጥ ያስፈልጋል፡፡\nበተለይ በየመሥሪያ ቤቱ ለምን ተተቸን? ለምን ተወቀስን? ለምን ስለእኛ ተጻፈ? በሚል ጋዜጠኛውን አላሠራ ብለው የሥራ ሞራሉንና ተነሳሽነቱን የሚፈታተኑት አምሳያዎቻቸው የሚዲያ ኃላፊዎች ናቸው፡፡ ሚዲያው ሕዝባዊ የሆኑ ጉዳዮችን፣ ሙስናን፣ ኪራይ ሰብሳቢነትን፣ የፍትሕ ዕጦትና በደልን በየተቋማቱ ያሉ ብልሹ አሠራሮችን፣ የኦዲት ችግሮችን፣ የመንግሥትና የሕዝብ ሀብት ብክነቶችን ተከታትሎ በሚሠራበት ወቅት ለምን ተጋለጠ? ለምን አደባባይ ወጣ? ሊባል አይገባም ነበር፡፡ እንዲያውም እየተደፋፋረና ጥበቃ እያገኘ ቢሄድ አሁን አገር አንገት ደርሶ አላላውስ ያለው ችግር ሁሉ ገና ከእንጭጩ ንፋስ እየመታው፣ ፀሐይ እየሞቀው በሄደ ነበር፡፡\nትናንት በሞዴል አርአያነት የተጠቀሱ የመንገድ ፕሮጀክቶች፣ ከፍተኛ የትምህርት ተቋማት፣ የስኳር ፕሮጀክቶችና ኮንትራክተሮቻቸው እንዲሁም የሴክተሩ ኃላፊዎች ሁሉ ዛሬ በሙስናና ሕዝብን በመበደል ከመከሰሳቸው በፊት በሐሰት ሪፖርት እያሞካሸ የካባቸው ሚዲያው ነበር፡፡ እንዲህ ዓይነቱ ድርጊት ውሎ አድሮ ሲጋለጥ እንደ አገርም ሆነ እንደ ሕዝብ ሁላችንንም ያሳፍረናል፡፡ አንገትም ያስደፋል፡፡\nእዚህ ላይ በተለይ በመንግሥት ሚዲያው አካባቢ ያለው አሠራርና የሙያተኛው የዘገባ ሥነ ልቦና መርማሪነት የጎደለው መሆኑና ሕዝብ አሳታፊ አለመሆኑ አንዱ ችግር ቢሆንም ዋነኛው ችግር ግን አስፈጻሚው፣ ሕግ አውጭውም ሆነ ሕግ ተርጓሚው ስኬት እንጂ ውድቀትን መዘገብ እንደ ነውር መቁጠሩ የአንበሳውን ድርሻ ተጫውቷል፡፡ የተሠሩ ሥራዎችን ከመጠንና ከቁጥር አኳያ ብቻ እንጂ ከጥራት፣ ከወጪ፣ ከጊዜና ከሕዝብ ተጠቃሚነት የማይመዝነው የሥራ ኃላፊ ሁሉ ለከንቱ ሙገሳና ላልተገባ ፉክክር ሲጠቀምበት የቆየው ሚዲያውን መሆኑም የውድቀቱ መጀመርያ ነበር፡፡ የሚያሳዝነው ደግሞ ሚዲያው የሚፈለግበትን ያህል ኃላፊነቱን አልተወጣም በሚል የገደል ማሚቱ ሆነው የሚጮሁትም እነዚሁ ወገኖች መሆናቸው ነው፡፡\nስለሆነም በቀዳሚነት መንግሥት በውስጡ ላሉ የሥራ ኃላፊዎችን፣ ባለሙያዎችን በተለይም የሚዲያና የኮሙዩኒኬሽን ሰዎችን በማረም ለፕሬስ ነፃነትም ሆነ ለአመለካከት ብዝኃነት መስተናገድ እንዲተጉ ማድረግ አለበት፡፡ ውግንናውም ለሕጋዊ፣ ሚዛናዊና ዴሞክራሲያዊ ሚዲያዎችና ሙያተኞች ሊሆን ይገባል፡፡\nየፕሬስ ሕግጋት ይከበሩ\nበመሠረቱ የኢፌዴሪ ሕገ መንግሥት አንቀጽ 29 (ከተባበሩት መንግሥታት የሰብአዊና ዴሞክራሲያዊ መብቶች ስምምነት አንቀጽ 19 ልክ) የሐሳብ ነፃነትን በተሟላ መንገድ ዋስትና ሰጥቷል ሊባል ይችላል፡፡ እዚያው ላይ ቅድመ ምርመራና ክልከላም አክትመዋል፡፡ ስለሆነም በሕግ ከተከለከሉት በስተቀር ማንኛውም የሕዝብና የመንግሥት መረጃ በጋዜጠኞች በተጠየቀበት ጊዜ ሁሉ ለሕዝብ ጥቅም ሲባል መሰጠት እንዳለበት ይታወቃል፡፡ ይህም በተለይ በመገናኛ ብዙኃንና የመረጃ ነፃነት አዋጅ 590/2000 ክፍል ሦስት ላይ አስፈጻሚውና ሁሉም የመንግሥት አካል የተጣለበት ግዴታ አለ፡፡ ይሁንና ዕንባ ጠባቂ ተቋምም ተቋቋመ፣ በኮሙዩኒኬሽን መሥሪያ ቤት ደረጃ መረጃ የመስጠት ግዴታ አለብን የሚል ብዙኃኑ አመራር ገና አልተፈጠረም፡፡ ከመረጃ ክልከላ፣ ቅሸባና መጎተት ምክንያት የተቀመጠው ገንዘብና የእስር ቅጣትም እስካሁን በአንድም መረጃ ሰጪ ላይ ስለመተግበሩ አልተሰማም፡፡ ታዲያ ሕጉ ለምን ወጣ?\nበመሠረቱ የመረጃ ጥያቄዎቹ በደል ከደረሰባቸው፣ ብሶት ካለባቸው ሰዎች የመልካም አስተዳደር የፍትሕ ችግር አጋጥሞናል ከሚሉና በተጨባጭ ማስረጃ ለማቅረብ ከሚችሉ ክፍሎች ሁሉ ሊነሱም ይችላሉ፡፡ ጋዜጠኛውም ሆነ የሚዲያ ተቋሙ የመጀመርያው ኃላፊነት ማጣራትና የሚመለከታቸውን አካላት በሚዛናዊነት ማነጋገር መሆኑም የታወቀ ነው፡፡ ከዚህ ውጭም ሚዲያው አስተያየቶችን፣ ሐሳቦችን፣ ምልከታዎችን የመቀበልና የማስተናገድ ኃላፊነትም አለበት፡፡ የለም እውነቱ ይህ አይደለም የሚል ወገን ደግሞ በወጣው ጽሑፍ ላይ ምላሽ የመስጠትና እውነታውን ለሕዝብ ግልጽ የማድረግ መብት አለው፡፡ በዚህም የተለያዩ አስተሳሰቦች ይንሸራሸራሉ፣ ሕዝቡም ይተነፍሳል፣ የአገሪቱ ፖለቲካም ውስጡን ለማየት ዕድል ያገኛል፡፡\nይሁንና የሕግ ተጠያቂነት ነገር ሲነሳ ከመረጃ ሰጪው ወገን ይልቅ ጋዜጠኛውና የሚዲያ ተቋሙ ላይ የመበርታት ነገር ጎልቶ ይታያል፡፡ ማንም ቢሆን ከሕግ በታች መሆኑ ቢታወቅም ታዳጊ በሆነ ዴሞክራሲና ታዳጊ በሆነ ሚዲያ ላይ ከልክ በላይ መዝመት፣ ጋዜጠኛውን መክስስ፣ በማስፈራራት ማሳደድ የአገሪቱን መልካም ገጽታ ከማጠልሸትና የጥላቻ ፖለቲካን በሌላ ፅንፍ ከማጠንከር ውጪ የሚያስገኘው ውጤት የለም፡፡ በእርግጥ ጋዜጠኛውም ቢሆን ሕግን መሠረት አድርጎ (አክብሮና አስከብሮ) መሥራት እንዳለበት እንደተጠበቀ ሆኖ ማለት ነው፡፡\nሚዲያው በችግር ጊዜ አገር ካላዳነ ፋይዳ የለውም\nአሁን አገራችን የምትገኝበት ሁኔታ የፖለቲካ ችግር ያለበት ነው፡፡ ያለ ጥርጥር መደማመጥ የተዳከመበት ዜጋው ስለሚጎለብት ልማትና ዕድገት እንኳን ብዙም መጨነቅ የተወበት ፈታኝ ወቅት ላይ እንገኛለን፡፡ በየአካባቢው የመልካም አስተዳዳርና የለውጥ ፍላጎት መቀስቀሱ የሚጠበቅ ቢሆንም ፍላጎትን በኃይል ለማስፈጽም የተነሳሱ ግለሰቦችና ቡድኖች አለፍ ሲልም የፖለቲካ ኃይሎችና አክቲቪስቶች መኖራቸው የችግሩን አሳሳቢነት ደረጃ ያሳያል፡፡ ከዚህ ሁሉ በላይ በሕዝቦች መካካል ልዩነትና ግጭት እንዲፈጠር እየተሞከረ ያለው የፖለቲካ ሴራና መጠራጠር ጎልቶ መታየቱ ሁሉንም ከእንቅልፍ የሚያባንን እንደሆነ ይሰማናል፡፡\nእንግዲህ አገር በዚህ ወደ ኋላ በሚመልስ ፈተና ውስጥ ሆና ኅብረ ብሔራዊ አንድነትን፣ ኢትዮጵያዊ ጨዋነትንና ፈሪሀ እግዚአብሔርን ብሎም ለዘመናት የተሳሰረ አገራዊ ኅብረትንና አርበኝነትን ማስተማር የማይችል መገናኛ ብዙኃን ካለም አይቆጠርም፡፡ ከዚህም አልፎ በመንግሥት በኩል መታየት ያለባቸው መፍትሔዎችን ያልተመለከተ፣ ሕዝቡ በተለይም ወጣቱ ከስሜት እንዲርቅ ያላስተማረ፣ በተለመደው መንቻካ ፕሮፓጋንዳ ብቻ የተጠመደ፣ እንዲሁም ሁሉም የዴሞክራሲ ተቋማት ለቆሙለት ዓላማ እንዲሠሩ መጫን ያልቻለና ሰላምን መዘመር የተሳነው ሚዲያ ባይኖርም ተመራጭ ነው፡፡\nአሁን በአንዳንድ የአገራችን ሚዲያዎች (ዛሚ ሬዲዮ በተደጋጋሚ፣ የሰሞኑን የኢኤንኤን እንዲሁም ከቀናት በፊት የኦሮሚያ ቲቪ አዘጋገብ፣ ከወራት በፊት የትግራይና አማራ ቴሌቪዥን አካሄዶችን ያጤነዋል) እየታየ እንዳለው አጉል ተወዳጅነትን ለማትረፍ፤ የእርስ በርስ ግጭት ሊቀሰቅስ የሚችል ሐሰተኛና ስሜታዊ መረጃ የማቅረብ ዝንባሌ ፍፁም መታረም ያለበትና አገር በታኝ አካሄድ ነው፡፡ ለዚህም ነው ለዓመታት በዝምታ ባህር ውስጥ ተዘፍቆ ከከረመው የኢፌዴሪ ብሮድካስት ባለሥልጣን አጣዳፊ መግለጫዎችን መስጠት እየጀማመረ ያለው፡፡\nምንም ተባለ ምን ግን በራሳችን ድክመትም ይሁን በመንግሥት ወደ ኋላ መቅረት ያዳከምነው ፕሬስና የዜጎች የሐሳብ ነፃነት ምኅዳርን ለማስፋት፣ ለማጠናከርና አገርን ከጥፋት እንዲያድን ለማድረግ እንነሳ፡፡ ካልሆነ ግን አሁን ባለው አካሄድ ሁሉንም መጨፍለቅ ቢያስቸግርም ሚዲያው ችግርን ያባባሰ እንደሆን እንጂ አገርን ከችግር ሊያወጣ አይችልም፡፡ ያውም ኮንቬንሽናል (መደበኛ) መገናኛ ብዙኃን በማኅበራዊ ድረ ገጽና ፌስቡክ ዥዋዥዌ ውስጥ ገብቶ እየዋኘ መውጫውን ማግኘት ከፈተናም በላይ ፈተና መሆኑም መዘንጋት አይገባም ለማለት እወዳለሁ፡፡\nቋንቋ ዕውቀት ባይሆንም ዕውቀት ግን ቋንቋ ነው


ፍርሃትን እያሰረጸና እያነገሰ የኖረው ፖለቲካችን ነጻነታችንን፣ ክብራችንን፣ ታሪካችንን፣ ስብዕናችን እና አብሮነታችንንም ጭምር ሲያኮስስና ሲያረክስ፤ እንዲሁም የወደፊት ተስፋችንም ላይ ጥላውን ሲያጠላ እያየን ነው። የማንኛውም አንባገነናዊ ሥርዓት ሥነ-ልቦናዊ መሰረቱ ፍርሃት ነው። አንባገነኖች ያላቸውን ኃይል ሁሉ የሚያሟጥጡት ሕዝብን በማሸበር የፍርሃት ቆፈን ውስጥ እንዲቆይ በማድረግ ነው። ለዚህም አራት ነገሮችን በዋነኝነት ይጠቀማሉ።\nየመጀመሪያው የጡንቻቸውን ልክ ለማሳየት ዱላና ጠመንጃን በመጠቀም የጭካኔ በትራቸውን በሕዝብ ላይ ማሳረፍ ነው። ለመቀጣጫም ከማህበረሰቡ ውስጥ የነቁና ሥርዓቱን በአደባባይ የሚተቹ እና የሚያሳጡ ሰዎችን ዒላማ በማድረግ ያስራሉ፣ ይገርፋሉ፣ ያሰቃያሉ፣ አልፎም ይገድላሉ።\nሁለተኛው ፍርሃት የሚያሰርጹበት መንገድ ደግሞ የመገናኛ ብዙሃንን በቀጥታና በተዘዋዋሪ በመቆጣጣር ማባሪያ በሌለው ፕሮፓጋንዳ ሥርዓቱን እያገዘፉ እና ሕዝብና ተቃዋሚዎችን እያንኳሰሱ፣ እያሳነሱ፣ እየወነጀሉና እያብጠለጠሉ ሽብር መንዛት ነው።\nሦስተኛው መንገድ በአገሪቱ ውስጥ ነጻና ገለልተኛ የሆኑ ተቋማት እንዳይኖሩ ማድረግ ነው። የፍትህ ተቋማትን፣ የምርጫ አስፈጻሚውን አካል፣ ሕግ አውጪውን፣ የሲቪል ሰርቪሱን እና ሌሎች መንግስታዊ ተቋማትን ሙሉ በሙሉ በአገዛዝ ሥርዓቱ ካድሬዎች ቁጥጥር ስር እንዲውሉ ማድረግ ነው። ይህ አይነቱ አደረጃጀት እንደ አንባገነኑ ስጋት መጠን ከወረዳና ቀቤለዎች አልፎ እስከ አንድ ለአምስት የጥርነፋ መዋቅር ይወርዳል። በእነዚህ በመጀመሪያዎችሁ ሁለቱ መንገዶች (ጠመንጃና ፕሮፓጋንዳ) ተጠቅሞ ፍርሃትን ማስረጽ የቻለ አንባገነናዊ ሥርዓት አንድን ሕዝብ ሰጥ ለጥ አድርጎ እየገዛ ለሞቆየት ይችላል። ሕዝብም በእነዚ ተቋማት ላይ እምነት እንዲያጣ ይደረጋል። ቀደም ያሉት ሦስቱ የማፈኛ ስልቶች በጊዜ እየተረቱ ሲመጡ አቅም እያነሳቸውና የማሸበር ኃይላቸውም እየሳሳ ይሄዳ። ያኔ ወደ አራተኛው መንገድ ይገባል።\nአራተኛው መንገድ ሕግን የማፈኛ መሳሪያ ማድረግ ነው። አፈናን የሚፈቅዱና የዜጎችን መሰረታዊ መብቶችና ነጻነቶች በከፊል ወይም ሙሉ በሙሉ የሚገድቡና የሚጥሱ ሕጎችን አጽድቆ በማውጣት የመብት ጥሰት ተግባራትን ሕጋዊ ማደረግ ነው። እነዚህን ሁሉ መንገዶች ሄዶና አቅሙን ሁሉ አሟጦም ሕዝብን በፍርሃት ማንበርከክ ያቃተው ሥርዓት ግን አንድ ሃሙስ የቀረው አንባገነን ነው የሚሆነው።\nብዙን ጊዜ እነዚህ ሁሉ ስልቶች አላዋጣ ያሏቸው አፋኝ ስርዓቶች የመጨረሻውን ሴይጣናዊ መንገድ ይያያዙታል። ይህውም ሕዝብ ውስጥ የእርስ በእርስ ግጭቶች እንዲከሰቱ ማድረግ ነው። በተለይም እንደ ኢትዮጵያ በቋንቋና በጎሳ የተሰበጣጠረን ማህበረሰብ እርስ በእርሱ ለማጋጨት ቀላል እና ሰፊ የሆኑ እድሎች ስላሉ የሞት አፋፍ ላይ የቆሙ አንባገነናዊ ሥርዓቶች በአሥራ አንደኛው ሰዓት የሚመዙት ሰይፍ ይህ በሕዝቦች መካከል የእርስ በእርስ ግጭቶች እንዲነሱ የሚያደርገውን ‘ግጭቶችን የማራባት ስልት’ በእንግሊዘኛ ‘distributive conflict model’ ነው። ይህ ሰይጣናዊ ግጭትን የማራባት ስልት የአንድ አገር ሕዝብ ጎሳውን፣ ቋንቋውን፣ ኃይማኖቱን ወይም ሌሎች ልዩነቶቹን መሰረት አድርጎና በታሪክ ሂደት የተፈጠሩና የሻሩ ቁርሾዎችንም ሳይቀር እየቆሰቆሱ አንዱ ሌላውን በጠላትነት እንዲፈርጅ፣ እርስ በርሱም እንዲጋጭና እንዲጨራረስ የሚያደርግ እኩይ የሆነ ፖለቲከኞች የሚቀምሩት መርዝ ነው። በዚህ አይነት ስልት በርካታ አገራት ተፈረካክሰዋል፣ በብዙ ሚሊዮን የሚገመት ሕዝብ እርስ በራሱ ተጋድሏል፣ ሚሊዮኖች ተፈናቅለዋል፣ ኑሮአቸው ተናግቷል፣ አገር አልባም ሆነዋል።\nወያኔ ከላይ የተጠቀሱትን የማፈኛ መንገዶች ሁሉ፤ አፈሙዙን፣ ፕሮፓጋንዳውንም፣ የአፈና መዋቅሩንም ሆነ ሕግን የማፈኛ መሣሪያ አድርጎ በመጠቀም 26 ዓመታት እየተንገጫገጨም ቢሆን ሕዝብን እያስፈራራና እያሸበረ ከዚህ ደርሷል። ዛሬ የወያኔ ጀንበር ላትመለስ እየጠለቀች ነው። ሁሉም የማፈኛ ስልቶች አቅም ያጡ መሆኑን በአገሪቱ ውስጥ ላለፉት ሁለት አመታት ያለማቋረጥ የታዩት ሕዝባዊ መነቃቃቶችና እንቢተኝነቶች ጥሩ ማሳያዎች ናቸው። በዚህም ተስፋ የቆረጡት የህውሃት ባለሥልጣናት የመጨሻውንና ሴይጣናዊ የሆነውን ግጭትን የማራባት ሥራ ውስጥ ተጠምደዋል። በቅርብ ግዜ የተከሰተው እና ለብዙ ኢትዮጵያውያን ሕይወት መቀጠፍ ምክንያት የሆነው፣ በመቶ ሺዎችን ያፈናቀለው በኦሮሚያና ሶማሊያ ክልሎች አዋሳኝ ላይ የተቀሰቀሰው የጎሳ ግጭት፣ በተለያዩ ዩንቨሪሲቲዎች የታየው ዘር ተኮር ጥቃትና መቧደን፣ በኦሮሚያ እና በቤኒሻንጉል ክልል በአማሪኛ ተናጋሪዎች ላይ የተሰነዘረው ጥቃት፣ በእስፖርት ሜዳዎች ላይ የታየው ዘር ላይ ያነጣጠረ ዝልፊያና ግጭት፤ እንዲሁም ቀደም ሲል በኢሬቻ ባህል ላይ የተፈጸመውን አይነት አሳፋሪና የጭካኔ እርመጃ በዚህ ሳምንትም በጥምቀት ባዕል ላይ የመከላከያና የፖሊስ አካላት በወልዲያ የፈጸሙት አስነዋሪ የጥቃት እርምጃ ከብዙ በጥቂቱ የሚገለጹ ናቸው። ወያኔ የጎንዮሽ ወይም የእርስ በእርስ ግጭቶችን ማሰፋፋት የፈለገባቸውን ምክንያቶች መገመት ከባድ አይደለም። ዋና ሊሆኑ የሚችሉትን ብናነሳ፤\nከሕዝብ ዘንድ ከተቀሰቀሰበት ቁጣ በተጨማሪ እንደ ፈረስ ይጋልባቸው ከነበሩት አባል ድርጅቶች መካከል አውራ የሆኑት ብአዴን እና ኦህዴድ አፍንጫህን ላስ ብለውታል። የጀመሩትም ‘መርህ አዘል‘ መሳሳብ ከህውሃት መንደር ሽብር ፈጥሯል።\nለ26 አመታት ድፍን ኢትዮጵያን በማን አለብኝነት ሲፈነጭባት፣ ያሻውን ሲያስር፣ ሲገድልና ሲያሳድድ የነበረው ወያኔ ዛሬ በተወሰኑ ክልሎች ይህን ማድረግ አልቻለም። ቄሮን ከኦሮሚያ ክልል አጠፋለው የሚለው የወያኔ ዛቻ ውኃ በልቶታል። ኮ/ል ደመቀን እንዳሻቸው ከቦታ ቦታ ማዛወር አልቻሉም። ሌሎችም መጥቀስ ይቻላል።\nአገሪቱ ከሁለት አመታት በላይ በተቃውሞ እየተናጠች ነው። ከሁሉም የአገሪቱ ክፍል የሚሰሙት ድምጾች ‘የወያኔ የግፍ አገዛዝ በቃን፣ ለውጥ እንፈልጋለን’ የሚል ነው።\nይህን የህዝብ ቁጣ የአስቸኳይ ጊዜ አዋጅ ሊያስቆመው አልቻለም። የመከለከያ ሥራዊትም ሊመልሰው አልቻለም። የወያኔ ‘የጥልቅ ተሃድሶ’ ኑዛዜም አድማጭ አላገኘም።\nበጥቅሉ ሕዝብ ፍርሃትን አሸንፎ ሥርዓቱ በመሳሪይም፣ በፕሮፓጋንዳም፣ በአፋኝ ሕጎችም ሆነ በደህንነት መዋቅሩ የሚሰነዝረበትን ጥቃት ሁሉ ተቋቁሞ አደባባይ ለተቃውሞ ከመውጣት አልቦዘነም።\nእነዚህና ሌሎች ምክንያቶች ተደማምረው ወያኔ ሁለት ብቸኛ አማራጮች እንዲኖት አስገድደውታል። አንዱ የማይዋጥለት፤ ሌላኛው ባያዋጣውም እድሜን የሚገዛብት። እነሱም፤\n1ኛ/ የማይዋጥለት፤ ወያኔ ጡንቻው የዛለ መሆኑና ከፍለፊቱ ደግሞ ፍርሃትን አሸንፎ ወደሱ እየገሰገሰ ያለ ሕዝብ መኖሩን ማየት አልቻለም። ፍርሃትን ድል የነሳ ሕዝብ ደግሞ ነጻነቱን ሳይቀዳጅና የሥልጣኑ እና የአገሩ ባለቤት ሳይሆን አርፎ እንደማይተኛ የተረዳ አይመስለኝም። ይህን ከተረዳ በተሸናፊነት ስሜትም ይሁን ከልብ በመነጨ ቅንነት የፌዝ ሳይሆን ሁሉንም የአገሪቱን የፖለቲካ ኃይሎች ያሳተፈ (ነፍጥ ያነሱትን ኃይሎች ሁሉ ጨምሮ) አገራዊ መግባባትና በእውነተኛ ፍትህ ላይ የተመሰረተ እርቅ ማካሄድ ይኖርበታል። ለእዚህም እንደቅድመ ሁኔታ ሁሉንም የፖለቲካ እስረኞች ያለምንም ቅደ ሁኔታ መፍታት፣ አፋኝ የሆኑትን ሕጎች ሙሉ በሙሉ ማንሳት፣ የደህነነት መዋቅሩን ግልጽና ተጠያቂነት ያለበት እንዲሆንና ከአንድ መንደር ልጆች እጅ እንዲዋጣ ማድረግ፤ እንዲሁም የእርቅና የሽግግር ጉባኤ ማካሄድ ይጠበቅበታል። ለዚህም ከሚዲያ ልፈፋ ባለፈ የተግባር እርምጃዎችንም ማሳየት የግድ ይላል። ይሁንና ወያኔ ለዚህ ዝግጁ ስላልሆነ በቅሩቡ ካደረገው ጥልቅ ግምገማ በኋላ መልሶ ድጥ ውስጥ መዘፈቁ ለእንዲህ ያለ ታላቅና ታሪካዊ ሊሆን ለሚችል የፖለቲካ ገድል አልታደለም ወይም ብቃቱ የለውም። እንግዲህ ወያኔ ይህን ታላቅ እድል ካቃጠለ የሚቀረው ሁለተኛውና የመጨረሻው ሴጣናዊው መንገድ ብቻ ነው።\n2ኛ/ ሴጣናዊው መንገድ፤ ይህ መንገድ ከላይ የጠቀስኩት የአንባገነኖች የአፈና ስልቶች አልሰራ ሲሉ የሚመረጥ የመጨረሻው እድል ነው። ይህውም የሲቪል አስተዳደሩን ሙሉ በሙሉ ሊተካ ወደሚችል ወታደራዊ አንባገነናዊ ሥርዓት መቀየር ነው። ይህን ለማድረግ ደግሞ እንደ ኢትዮጵያ ባሉና የተሰባጠረ ሕዝብ ባለባቸውና እራሳቸውን የሚያስተዳድሩና የራሳቸው ታጣቂና አስተዳደራዊ መዋቅር ባለባቸው አገሮች ቀላል ስለማይሆን እንደ መንደርደሪያ አንባገነኖቹ የሚጠቀሙት ከላይ ሴጣናዊ ብዮ የገለጽኩትን የጎንዮሽ ግጭቶችን የማራባትና በየስፍራው እንዲነሱ ማድረግ ነው። የግጭቶቹ ስፋትና መደጋገም የክልሎችን ሰላምና ጸጥታ የማስከበር አቅም ስለሚፈታተን የማዕከላዊው መንግሥት የአገር ደህንነት፣ ሰላምና ጸጥታን ለማስጠበቅ በሚል ሽፋን የመጀመሪያውን ደረጃ እርምጃ ለመውሰድ በር ይከፍትለታል። ይኽውም በፌዴራሉ መንግሥት የሚመራ የመከላከያ ሠራዊት ማስፈር፣ የክልሎችን የጸጥታ መዋቅርም ተጠሪነት በቀጥታ ለማዕከላዊው መንግስት እንዲሆን ማድረግ ነው። ወያኔ እነዚህን እርምጃዎች መውሰድ ከጀመረ ውሎ አድሯል። ከዛም አልፎ የአገሪቱ ዋና ዋና አውራ መንገዶች ለአመጽ እየተጋለጡ ነው በሚል ከክልሎች እጅ ወጥተው በመከላከያ ሠራዊት እጅ እንዲወድቁ ተደርጓል። እነዚህ በየሥፍራው ሆነ ተብሎ በተከታታይ በመከላከያ ሰራዊት በንጹሃን ዜጎች ላይ የሚሰነዘሩ ጥቃቶች የዚህ ደባ አካል ናቸው። በዚህ ባሳለፍናቸው ሁለት ወር ባልሞላ ጊዜ ውስጥ ብቻ በበደኖ፣ በወልዲያ፣ በሞያሌና በሌሎች የኦሮሚያ ክፍሎች በመከላከያ ሠራዊት አባላት የተሰነዘሩትን ጥቃቶች ስንመለከት ከአንድ የአገሪቱ ጫፍ እስከ ሌላኛው ድረስ ችግሩ ጎልቶ እንዲታይና አገሪቱም የአደጋ ቀጠና ውስጥ መውደቋን ማሳያ ነው። የሥርዓቱን እኩይ እርምጃ ከማስቆም ይልቅ ኢትዮጵያን የግጭት ቀጠና ውስጥ ካሉ አገሮች ጎን አሰልፈናታል የሚለው የምዕራባዊያን ‘አዛኝ መሳይ አንጓችነትም’ የእዚሁ ደባ አካል ይመስለኛል።\nይህ ሁኔታ ወዴት ያመራናል፤\n‘የዘፈን ዳርዳርታ …’ እንደሚባለው ይህች የወያኔ ግጭቶችን የማራባት፤ በተለይም ዘር ላይ እንዲያነጣጥሩ በማድረግ የተጀመረው እኩይ ተግባርና የምዕራባዊያኑም አይን ያወጣ ድጋፍ እና በአፍሪቃ ቀንድ እየታየ ያለው የኃይል መሳሳብና ውጥረተ ተደማምረው በቅርቡ አገሪቱ እስከሚቀጥለው ምርጫ ድረስ በምን ሁኔታ ልትቆይ እንደምትችል የሚያውጅ ዜናን እንድንጠብቅ የሚያደርግ ነው። ይኽውም ‘የኃይለማሪያም ደሳለኝ የሲቪል አስተዳደር በአገሪቱ ሰላም ለማስጠበቅና ዜጎችን ከጥቃት ለመታደግ አቅም ስላጣ ካቢኔው ፈርሶ ወይም ዋና ዋና ሥልጣኖቹ ተነስተው አገሪቱ በአስቸኳይ ጊዜ አዋጁ ወቅት እንደነበርው በልዩ ኮማንድ ፖስት ቁጥጥር ተውላለች’ የሚል ይሆናል ብዮ እገምታለሁ። ይህ ደግሞ የክልሎችን እራስን በራስ የማስተዳደር መብትን ሙሉ በሙሉ ከመገደብ አልፎ በአማራ እና በኦሮሚያ ክልል መስተዳድሮች ውስጥ ያለውን አዲስ የተነሳሸነትና ከሕዝብ ጋር የመቆም ስሜት በእንጭጩ ለመቅጨት ለህውሃት እድል ሊሰጥ ይችላል። የወያኔ ሥርዓት ሙሉ በሙሉ ወደ ጊዜያዊ ወታደራዊ መንግሥት መቀየር ይችላል ወይ? በዚህ ውሳኔ ክልሎች ምን ድርሻ ይኖራቸዋል? የሕዝብስ ተቃውሞ ይዳፈናለ ወይስ ተጠናክሮ ይቀጥላል? በአገር ውስጥ ተመዝግበው የሚንቀሳቀሱ ተቃዋሚ ኃይሎች እጣ ፈንታስ ምን ሊሆን ይችላል? ኢትዮጵያስ ወዴት ታመራለች? የሚሉትን ጥያቄዎች አብሮ አንስቶ ማጤንና መወያያት የሚገባበት ወቅት ይመስለኛል።\nይህ እንዳይሆን ምን ይደረግ፤\nይሄ እጅግ ከባድ የሆነ ጥያቄ ቢሆንም ከወዲሁ ምላሽ ልንፈልግለት ግድ ይለናል። ለእኔ የሚታዩኝ መፍትሔዎች፤\nበብአዴን እና በኦህዴድ የተጀመረው ‘መርህ አዘል‘ መሳሳብ ተጠናቅሮ እንዲቀጥልና ሌሎች በአገሪቱ ክፍሎች ያሉ ሕዝቦችንም ባሳተፈ መልኩ እንዲንጸባረቅ ማድረግ። እነዚህ ድርጅቶችና አመራሮች ለራሳቸውና ለሚወክሉት ሕዝብ፤ በዋነኝነትም ኢትዮጵያን እንደ አገር ለማቆየትና ያንጃበበውን የእልቂት አደጋ ለማስቀረት ህውሃት ያልደፈራቸውን የሰላምና የእርቅ መንገዶች በመድፈር በጀመሩት የመሳሳቢያ በመድረኮቻቸው ላይ ተቃዋሚ ኃይሎችን ማሳተፍና የውይይት በሩን መክፈት፤\nተቃዋሚዎች ከእነዚህ ሁለት ድርጅቶች በመማር እናንተም እርስ በእርሳችው ‘መርህ አዘል‘ መሳሳብ ማድረግ።\nሕዝብም የወያኔን እኩይ ተልዕኮና ተንኮል በቅጡ በመረዳት ከእርስ በእርስ ግጭቶች፣ ዘርና ኃይማኖት ተኮር ከሆኑ ቅራኔዎች ተቆጥቦ አንባገነናዊ ሥርዓትን ለአንዴና ለመጨረሻ ጊዜ ለመገላገል የጀመረውን የነጻነት ጉዞ አጠናክሮ ቢቀጥል፤\nእርስ በእርስ ሳንተላለቅ ነጻ የምንወጣበት ጊዜ እሩቅ አይሆንም። ኢትዮጵያ ለሁላችንም ትበቃናለች። ሃብቷንም በአግባቡ ካበለጸግነው ከራሷም አልፎ ለሌሎች ይተርፋል። የአንዱ ብልጽግና የሌላው ሞትና ውድቀት የሚሆንበት ታሪክም ያከትማል።\nለሰማዕታት ቤተሰቦች መጽንናቱን ይስጥ!\nእግዚያብሄር ኢትዮጵያን ይባርክ!\nጥር 25 ቀን 2018 እ.ኤ.አ፣ ከብራስልስ፣ ቤልጂየም\nJanuary 26, 2018 02:07 pm at 2:07 pm\nሰዎች!! ለመሆኑ እንደዚህ ኣይነት ምምሪያ የማያቀርቡት እነማናቸው??? እዚህ (North America) የተሰባሰቡ መርካቶ በነበሩበት ጊዜ ማጅራት መቺዎች እኮ ናቸው!! ግፋ ቢል ከፊንፊኔ ከወጡ ከኣቃቂ ፡ቡራዩ፣ከቡራዩ፣ሰበታ፣ከሰበታ ከራቁ፣ እንግዲህ ሰፈራቸውን ማወቅ ኣይቸግርም። እዚያው ኣጋሮ ታገኛቸዋለህ!!!ኣጋሮም ቢሆን የማን መሰላቸው!! ብርሃኑ ነጋ ቦንገር እያለ መች ንፁህ ውሃ ይጠጣል!! ደግነቱ ኢህኣድግም ኣውቋል፣ስንናገረውም ይሰማናል!! ካስተማሪው ጋር የጣላ ተማሪ በየመንገዱ ላይ ቢጮህ የህዝብ ጥያቄ ይሆናል??? የመርካቶ ዘራፊ የነበሩት፣እዚህ ተደራጅተው፣ ስልጣንን ባቋራጭ ይመኛሉ!! ወይንንም እንደ ዋና ጠላት ኣድርገው ይፈርጇታል!! ንደነገርኳችሁ፣ በግሉ ወቅት፣ የሜዳ ትግሉን ኣሽትቼው ነው የለቀቅሁት። ዛሬ ይህን ያላወቀ የመርካቶ ተዋናኝ፣ጩኸቴን ቀሙኝ ሊል ይፈልጋል።


ቃለ ምልልስ “አሁን የምሰራው ተተኪ ትውልድን መገንባት ነው” - Addis Admass Newspaper | Amharic news | Ethiopian news\nSaturday, 13 April 2019 13:29\nቃለ ምልልስ “አሁን የምሰራው ተተኪ ትውልድን መገንባት ነው”\nተወልዶ ያደገው መሀል አዲስ አበባ ቅድስተ ማሪያም አካባቢ ነው፡፡ የመጀመሪያ ደረጃ ትምህርቱን በአፄ ካሌብና ሱሉልታ ወረዳ ጫንጮ አንደኛና ሁለተኛ ደረጃ ት/ቤት የተማረ ሲሆን የሁለተኛ ደረጃ ትምህርቱን በዳግማዊ ምኒልክ ተከታትሏል፡፡ ከኮተቤ መምህራን ኮሌጅ በጂኦግራፊ የትምህርት ዘርፍ ዲፕሎማውን ያገኘ ሲሆን ከአለማያ ዩኒቨርሲቲ በዚሁ ዘርፍ ዲግሪውን ተቀብሏል፡፡ ከዚያም በትምህርት አስተዳደር ማስተርሱን አግኝቷል - የቀድሞው ጋዜጠኛ ክፍለገብርኤል ወልደተንሳይ፡፡ ጋዜጠኛው በጅግጅጋ ትምህርት ቤት ከፍቶ ፊቱን ወደ ትምህርት ኢንቨስትመንት ካዞረ ከ17 ዓመታት በላይ አስቆጥሯል፡፡ ባለፈው ሳምንት ለሥራ ወደ ሶማሌ ክልል ተጉዛ የነበረችው የአዲስ አድማስ ጋዜጠኛ ናፍቆት ዮሴፍ፣ ዘመናዊ ት/ቤቱን ጎብኝታ ከቀድሞው የ”ጦማር” ጋዜጣ ምክትል\nአዘጋጅ ክፍለገብርኤል ወልደተንሳይ ጋር ቃለ ምልልስ አድርጋለች፡፡\nእንዴት ነበር ወደ ጋዜጠኝነት ሙያ የገባኸው?\nጦማር ጋዜጣ ላይ መሥራት የጀመርኩት ለጋዜጠኝነት በነበረኝ ጥልቅ ፍቅር ነው:: በቆይታዬ ለማህበረሰቡ ትክክለኛ መረጃ በማድረስ፣ ወገንተኝነቴን ለማህበረሰቡ አድርጌ፣ ኃላፊነቴን ተወጥቼአለሁ ብዬ አምናለሁ፡፡ እስከ ምክትል ዋና አዘጋጅነት ደረጃም ደርሻለሁ፡፡\nየሚዲያ ነፃነት በእናንተ ጊዜ የተሻለ ነበር ይባላል?\nየሚዲያ ነፃነት የሚባለው ምኑ መሰለሽ፣ ብዙ ጋዜጦችና መፅሄቶች ገበያ ላይ ይውሉ ነበር:: ያ ማለት ግን መረጃ እንደ ልብ ይገኛል ማለት አይደለም፡፡ በወቅቱ ኢንተርኔትም ፌስ ቡክም ፍንጭ በመስጠት ደረጃ እንኳን እንደ አሁኑ አያግዝሽም፡፡ ኢንተርኔት አልነበረም:: በዚያ ላይ አንባቢው የፊት ገፅ አንባቢ ነበር፤ በአብዛኛው የአምድ አንባቢ አልነበረም፡፡ ይሄ ማለት ተሟሙተሽ ተጋግጠሽ፣ ትኩስ ዜና ፊት ለፊት ገፅ ላይ ማውጣት ይጠበቅብሻል፡፡ በዚያ ላይ ያኔም ሥርዓቱን የመጥላት ነገር ስለነበር ደፈር ብለሽ መንግስትንም መኮነን አለብሽ:: ይሄ ማለት ጋዜጦች በአንባቢው ፍላጎትና ቅኝት የመጎተትና የመመራት አዝማሚያም ነበረባቸው፡፡\nስለዚህ ሚዲያውን የሚመራው ባለሙያው ሳይሆን ህዝቡ ነበር ማለት ነው?\nአዎ! ለምን? ህዝቡ ስሜታዊ አንባቢ ነበር፤ ከተወሰኑት ጋዜጦች በስተቀር አብዛኛዎቹ የህዝቡን የልብ ትርታ ማለትም ፍላጎት ተንተርሰው የሚሰሩ ነበሩ፡፡ ፅንፍ ይዘው የወጡ ጋዜጦችም ነበሩ፡፡ ይገርምሻል በሳል፣ ምክንያታዊና ለሃገር የሚበጁ ፅሁፎች በጋዜጦች አምዶች ላይ እያሉ፣ ህዝቡ ተረጋግቶ ያንን ማንበብ አይፈልግም ነበር፡፡ ይህም የገበያውን ሁኔታ ይወስነው ነበር፡፡ ለምሳሌ የህዝቡን ፍላጎት ተንተርሰው ሴንሴሽናል አድርገው ዜና በመስራት ለገበያ የሚያቀርቡ ጋዜጦች እስከ 30ሺህ ኮፒ ሲሸጡ፣ የበሰለ ሀሳብ ለልሂቃኑ ክፍል ፅፈው የሚያስነብቡ ጋዜጦች 3ሺ ኮፒ እንኳን አይሸጡም ነበር፡፡ አሁን ማህበራዊ ሚዲያው የተሟላም ባይሆን በየሰዓቱ መረጃዎች ስለሚያወጣ፣ ህዝቡ የአምድና የጥልቅ ሀሳብ አንባቢ ነው ማለት ይቻላል፡፡ የሆነ ሆኖ አሁንም ጥልቅና ረጅም ሀሳብ አንባቢ ገና አላበዛንም:: መፅሀፍት ይፃፋሉ፤ ከ3 ሺህ ኮፒ በላይ አይታተሙም፡፡ ይሄ ወደ ትምህርት ቤትም ሲመጣ፣ ንባብ ላይ ገና መስራት የሚገባን የቤት ስራ እንዳለ ያሳያል፡፡ ተማሪዎች ላይ አጫጭር ነገርን የማየት እንጂ ማጣቀሻ መፅሐፍትን የማገላበጥ ልምድና ፍላጎት ብዙ አላይም፡፡ ያው ትምህርት ላይ ስለተሰማራሁ አውቀዋለሁ፡፡\nጋዜጠኝነት በቀላሉ የሚላቀቁት ሙያ አይደለም ይባላል፡፡ እንዴት ከሙያው በቀላሉ ወጣህ?\nእኔ በእርግጥ አሁንም ከሙያው የወጣሁ አይመስለኝም፤ ምክንያቱም ጋዜጠኝነትም የማስተማር ስራ ነው፡፡ አሁንም እየሰራሁ ያለሁት የማስተማር ስራ ነው፡፡ ልዩነቱ የማስተምራቸው ሰዎች እድሜ ነው፡፡ ያኔ አዋቂዎችን በህይወታቸው በአገራቸውና በዓለም ላይ ስለሚከናወነው አጠቃላይ ጉዳይ መረጃ በመስጠት ማንቃትና ማሳወቅ፣ ያው ማስተማር ነው፡፡ አሁን የምሰራው ተተኪ ትውልድን መገንባት ነው፡፡ ስለዚህ ሁለቱም አገር የመገንባት፣ ትውልድና ማህበረሰብን የመገንባት ስራዎች ናቸው፡፡ የተነጣጠሉ የሚመስሉ ግን ተያያዥነት ያላቸው ሙያዎች ናቸው ብዬ ነው ይበልጥ ወደ ተማርኩበት መስክ የገባሁት፡፡\nእዚህ ጅግጅጋ ከተማ በ6ሺህ ካ.ሜ ቦታ ላይ “The Spark” የተሰኘ ከ1ኛ- 12ኛ ክፍል የሚያስተምር ትምህርት ቤት ከፍተሃል፡፡ እንዴት ከአዲስ አበባ እዚህ ድረስ መጥተህ ት/ቤቱን ልትከፍት ቻልክ?\nእርግጥ ነው በጋዜጠኝነቱም እየሰራሁ በነበረበት ወቅት በትምህርት ዓለም ተሰማርቼ የማስተማርና ትውልድ የመገንባት ህልም በውስጤ ነበረ፡፡ ይህንን ህልሜን እውን ለማድረግ ለት/ቤት የሚሆን ግቢ መፈለግ ጀመርኩና አንድ ቦታ ተጠቁሜ፣ መገናኛ እርሻ ምርምር አካባቢ ሄድኩኝ፡፡ እዚያ አንድ ሰው አገኘሁ፡፡ ይህን ሰው በአጋጣሚ አሶሳ ነበር የማውቀው፡፡ ጦማር በምንሰራበት ጊዜ የስራ ባልደረባዬ ብርሃኑ ሞረዳ ስለ ቤኒሻንጉል አንድ ዜና ሰርቶ፣ ባለስልጣናትን አጋልጦ ነበር:: የቤኒሻንጉል ባለስልጣናት መጥተው ከአዲስ አበባ አፍነው አሶሳ ወስደው አሰሩት፡፡ አየሽ፤ ያኔ የክልል ባለስልጣናት ሳይቀሩ ጋዜጠኛ እያፈኑ ወስደው የሚያስሩበት ጉልበት ነበራቸው፡፡\nከዚያማ ባልደረባዬ ምግብ የሚያቀብለው፣ የሚጠይቀው ማንም ሰው ስላልነበር፣ ቢያንስ ምግብ እንኳን ላቀብለው ብዬ ስሄድ፣ እኔንም ለአራትና አምስት ሰዓታት ያህል አስረው ለቀቁኝ፡፡ ይሄም በጦማር ላይ ወጣና መነጋገሪያ ሆኖ፣ ከተማው ውስጥ መወራት ጀመረ፡፡ ከዚያ አንድ ሰው ቀረብ አለኝና፤ “ለከተማው አዲስ ነህ?” አለኝ “አዎ” አልኩት፡፡ እንደዚህ እንደዚህ ነው የምትሰራው ሲለኝ መለስኩለት፡፡ “እንግዲያውስ አሁን ከተማው ላይ ከሚወራው አንፃር፣ አንድ ነገር ሊያደርጉህ ስለሚችሉ የምታድርበትን ቦታ ቀይር” ብሎ ሌላ አልጋ ያዘልኝ፡፡ ከዚህ ሰው ጋር በዚያ አጋጣሚ ተዋውቀን ወዳጆች ሆንን፡፡ ያ ሁሉ አልፎ ቤት ኪራይ ፍለጋ አዲስ አበባ፣ እርሻ ምርምር አካባቢ ስሄድ፣ እግዚአሔርአብ አጠገብ አገኘሁትና ለምን እንደመጣሁ ጠየቀኝ፡፡ ሀሳቤን ነገርኩት፡፡ “እዚህ ከምትሰራ ጅግጅጋ በጣም ክፍተት ስላለ እዚያ ብትሰራ ጥሩ ነው” ብሎ መከረኝ፡፡ ጊዜ ሳላጠፋ ከባለቤቴ ጋር ጅግጅጋ ገብቼ፣ ጥናቶችን ሳደርግና መጠይቆችን ስበትን፣ በእርግጥም ከፍተኛ ክፍተት መኖሩን ተረዳሁ፡፡ ይህንን ክፍተት ለመሙላት በ1995 ዓ.ም፣ ከ17 ዓመት በፊት ነው “The spark”ን የከፈትኩት፤ ስያሜው የብርሃን ፍንጣቂ ማለት ነው፡፡\nት/ቤትህ እጅግ ትልቅና በመጻህፍት የተደራጀ፣ በርካታ ኮምፒዩተሮችን የያዘ፣ ኢ-ላይብረሪ አገልግሎት የሚሰጥ ዘመናዊ ቤተ መጻህፍት አለው፡፡ ክፍሎቹም ደረጃቸውን የጠበቁ ናቸው፡፡ በአጠቃላይ ትልቅ ኢንቨስትመንት ነው ብዬ አምናለሁ፡፡ የገንዘቡ ምንጭ ምን ነበር?\nበጣም ትንሽ በሆነ ገንዘብ ነው የጀመርነው፤ ትልቅና ሰፊ የሆነ ፍላጎትና ራዕይ ግን ነበረን፡፡ አገሩንና ስራውን እየለመድን ስንሄድ፣ ለልማት ባንክ ድሬደዋ ቅርንጫፍ ሶስትና አራት ወረቀት ፕሮፖዛል አስገባን፡፡ ህልማችንንና አቅማችንን በማየት፣ የቅርንጫፉ ስራ አስኪያጅ ብድሩን ፈቀዱልን፡፡ በዚህ ብድር (2 ሚ. ብር ነበር) ይሄን የምታይውን ኮምፓውንድ ዘመናዊ ቤተ መጻህፍት፣ በርካታ ኮምፒዩተርና ምቹ የመማሪያ ክፍሎችና ወንበሮች አሟላን:: ግቢውን በማስዋብም ደረጃ ብዙ ስራ ሰርተናል፡፡ ቦታውም የኪራይ ሳይሆን የገዛነው የራሳችን ንብረት ነው፤ጥሩ ስራ እየሰራን ነው፡፡ የኢትዮጵያ ልማት ባንክ ብድሩን ሲፈቅድልንም አንድም በከተማው ያለውን ክፍተት በማየት፣ ሁለትም እዚሁ ት/ቤታችን ድረስ መጥተው ጅማሮውን በማየት ነበር፡፡ አሁን በዚህ ሁኔታ ላይ እንገኛለን፤ ተጨማሪ ማስፋፊያዎች ለማድረግ እቅድ አለን፡፡ ብድራችንንም ከፍለን ጨርሰናል፡፡ ከዚህ ውጭ የኬጂ ት/ቤት እዚሁ ከተማ ውስጥ ሌላ ቦታ አለን፡፡ የኬጂውም ይሄም የመቀበል አቅማቸውን ለማሳደግ ጥረት እያደረግን እንገኛለን፡፡\nበት/ቤታችሁ ውስጥ በአጠቃላይ ምን ያህል ተማሪዎች አሉ? መምህራንስ? እስካሁን በ10ኛና በ12ኛ ክፍል ለምን ያህል ጊዜ አስፈትናችኋል? የተማሪዎቻችሁ ውጤትስ እንዴት ነው?\nበሁለቱም ግቢዎች ከ1200 በላይ ተማሪዎች አሉን፤ 63 መምህራንና ድጋፍ ሰጪ ሰራተኞች ያሉን ሲሆን ለነዚህ ሰራተኞች 372 ሺህ 340 ብር ደሞዝ እንከፍላለን፡፡ እነዚህ ሰራተኞች ደግሞ ለመንግስት 107ሺ ብር የስራ ግብር ይገብራሉ:: 63 ሰራተኞች በነፍስ ወከፍ በአማካኝ አራት ቤተሰብ ቢኖራቸው፣ የትየለሌ ነው ቁጥሩ፡፡ ይሄ ብቻ አይደለም፤ ከት/ቤታችን ተማሪዎችን በኮንትራት የሚወስዱ ወደ 300 የሚጠጉ ባጃጆች አሉ፡፡ በአጠቃላይ ተቋሙ በቀጥታና በተዘዋዋሪ ለበርካታ ሰው እንጀራ የከፈተ ነው ማለት ይቻላል፡፡ እስካሁን ከ10ኛ ክፍል 5 ጊዜ፣ ከ12ኛ ክፍል ሁለት ጊዜ አስፈትነናል፡፡ 12ኛ ክፍል ከተፈተኑት የመጀመሪያው 580 ነጥብ በማምጣት ከፍተኛ ውጤት ያስመዘገበና ት/ቤቱን ያስጠራ ሲሆን ሁለተኛው ዙር ላይ አንዱ ተማሪያችን 576 ነጥብ በማምጣት አኩርቶናል::\nእስካሁን ከት/ቤታችን ተፈትነው ዩኒቨርሲቲ ከገቡት 40 ተማሪዎች ውስጥ 25ቱ የህክምና ትምህርት በዶክትሬት ደረጃ እየተከታተሉ ሲሆን ሶስቱ በኮምፒዩተር ሳይንስ፣ ቀሪዎቹም በተለያዩ መስኮች እያጠኑ ይገኛሉ፡፡ በጥሩ ሁኔታ ላይ ነው የምንገኘው፤ በስራችን በውጤታችን ደስተኞች ነን፡፡\nአንተም ሆንክ ቤተሰብህ እዚህ ለረዥም ዓመታት ቆይታችኋል፤ ከዚህ በኋላ አዲስ አበባ የመመለስ ሃሳብ አላችሁ?\nእኛ አላማችን በዚህ ከተማ አሁን ከምንሰራው የበለጠ ሰርተን፣ ትውልድን ገንብተን፣ ክልሉን በበጎ ማስጠራት ነው፡፡ ተመልሰን አዲስ አበባ የመኖሩን ሀሳብ አንስተነውም አስበነውም አናውቅም፡፡ አሁን ከዚህ ክልል የተማሩ፣ የበቁ የነቁ ልጆችን እያፈራን፣ ወደ ከፍተኛ ትምህርት ነው ማሻገር የምንፈልገው፡፡ በዚህ ክልል የተሻሉ ልጆችን በማፍራት ደረጃ የነበረውን ክፍተት በመሙላት፣ ከባለቤቴ ጋር እየሰራሁ ነው:: ከባለቤቴ ከወ/ሮ ኤልሳቤት ጋር እቅዳችን፣ እዚሁ ጠንክረን መስራት ብቻ ነው፡፡\nMore in this category: « የዐቢይ/ለማ "አብረቅራቂ" ድል\tቃለ ምልልስ አጥፍቶ መጥፋት ፖለቲካ የትም አያደርሰንም” »


የ“ሆላንድ ካር” ባለቤት ችግሩን በመወያየት መፍታት እፈልጋለሁ ይላሉ - Addis Admass Newspaper | Amharic news | Ethiopian news\nየ“ሆላንድ ካር” ባለቤት ችግሩን በመወያየት መፍታት እፈልጋለሁ ይላሉ\nለኪሳራ የዳረገን የውጭ ምንዛሬ እጥረት ነው\nፋብሪካው ውስጥ ያሉት ንብረቶች የደንበኞች ናቸው\nችግሩ ከተፈታ በሀገሬ ላይ ኢንቨስት ማድረግ እፈልጋለሁ\nከሁለት ዓመት በፊት የተዘጋው “ሆላንድ ካር” በኢትዮጵያ የመጀመሪያው የመኪና መገጣጠሚያ ፋብሪካ ሲሆን በአጭር ዓመታት ውስጥ ባሳየው የስራ “አፈፃፀም የአፍሪካ ምርጥ ኩባንያ ተብሎ መሸለሙ ይታወሳል፡፡ በኢትዮጵያም በወቅቱ ኢንዱስትሪውን እያንቀሳቀሱ ካሉ ፋብሪካዎች አንዱ ነበር፡፡ የኩባንያው መስራችና ባለቤት ለረጅም ዓመታት በሆላንድ ሃገር በትምህርትና በስራ የቆዩት ኢ/ር ታደሰ ተሰማ ሲሆኑ ኩባንያው በሃገሪቱ ታላላቅ ወንዞች የተሰየሙ አባይ፣ አዋሽና ተከዜ የተሰኙ የቤት አውቶሞቢሎችን ከመገጣጠም ባሻገር፣ የአዲስ አበባ ከተማ የትራንስፖርት ችግርን ይፈታል የተባለ ተሰካኪ አውቶብስ ለመገጣጠም እንቅስቃሴ ጀምሮ ነበር፡፡ በወቅቱ የተከሰተውን የነዳጅ ዋጋ ጭማሪ እና የአካባቢ አየር ብክለት ለመቋቋም የሚያስችል የባዮ ጋዝ ቴክኖሎጂንም ለማስፋፋት ጅምር ስራዎች ነበሩ፡፡ በዚህ መሃል ነበር ድንገት ኩባንያው ከስራ ውጪ መሆኑ የተነገረው፡፡ ባለቤቱም ከሃገር ወጥተው ለጋዜጠኞች በስልክ መግለጫ ሰጡ፡፡ በወቅቱ ኩባንያው ስራ ያቆመበት ምክንያት በግልፅ አልታወቀም ነበር፤ ብዙ ያልጠሩ ጉዳዮችም ነበሩ፡፡የውጭ ምንዛሬ እጥረት ከዘመን ባንክ ጋር የነበራቸው አለመግባባት ለኩባንያቸው መክሰር ዋነኛው ምክንያት እንደሆነ የሚናገሩት ኢ/ር ታደሰ፤ አሁን ሁሉም ነገር በውይይት ስምምነት ላይ ተደርሶበት፣ ደንበኞች ቀብድ የከፈሉባቸውን ተሽከርካሪዎች የሚያገኙበት መፍትሄ ማበጀት እንደሚሻል ይገልፃሉ፡፡ የአዲስ አድማስ ጋዜጠኛ አለማየሁ አንበሴ፤ ከሆላንድ ካር መስራች ጋር በከኩባንያው መዘጋትና ተያያዝ በደንበኞች ንብረት ዙሪያ ካሉበት አገር በስልክ አነጋግሯቸዋል፡፡\nእስቲ ወደ ሌላ ጉዳይ ከመግባታችን በፊት ሆላንድ ካር ኩባንያ እንዴት እንተ ተቋቋመ ይንገሩኝ?\nበ1980 ወደ ሆላንድ ገብቼ እዚያው ትምህርቴን ጨርሼ ስራ እየሰራሁ ሳለ፣ መጠነኛ አገልግሎት የሰጡ መኪናዎችን ወደ ኢትዮጵያ እልክ ነበረ፡፡ በዚህ ስራ ትንሽ እንደቆየሁ ያገለገለ መኪና ከማስገባት “ለምን እዚሁ ሃገር ቤት መገጣጠም አይቻልም” በሚል ሃሳቡን ለሆላንድ መንግሥት አቀረብኩ፡፡ የሃገሪቱም መንግሥት የተማርኩበትን ሙያ ከገመገመ በኋላ፣ ከሙያዬ ጋር ስለማይሄድ እውቀት ያለው ማስተር ኩባንያ ፈልግ አሉኝ፤ እኔም አገኘሁ፡፡ “ትሬንቶ” ከሚባል ኩባንያ ጋር ሆነን ለሆላንድ መንግስት አመለከትን፡፡ የሆላንድ መንግሥትም ጥያቄያችንን ተቀበለ፡፡ በ2005 እ.ኤ.አ ከኩባንያው ጋር የጋራ ጥምረት መሰረትን፡፡\nወደ ኢትዮጵያ ስትመጡ በምን ሁኔታ ተስተናገዳችሁ?\nድርጅቱን ስናቋቁም እኛ የመጀመሪያዎቹ ስለነበርን ብዙ ችግሮች ነበሩ፡፡ ነገሮች በደንብ እስኪደራጁ ለሁለት አመታት ፊያት መኪናዎችን መሸጥ ጀመርን፡፡ በኋላም ከቻይና ባለሙያዎች ጋር ግንኙነት በመፍጠር፣ በሰው ሃይል ተደራጅተን ወደ ፋብሪካ ግንባታው ልንገባ ችለናል፡፡ መጀመሪያ ላይ በጠቅላላው 40 ሰራተኞችን ብቻ ነበር ወደ ስራ ይዘን የገባነው፡፡ በወቅቱ ኢትዮጵያውያን ባለሙያዎች ወደ ቻይና ልከን ሙያውን እንዲቀስሙ አድርገናል፡፡ የሆላንድ ባለሙያዎችን ለ6 ወር አስመጥተንም የእውቀት ሽግግር አድርገናል፡፡ የሰራተኛው ቁጥርም ከ40 ወደ 250 አድጎ ነበር፡፡\nወደ ገበያ ስትገቡ አቀባበሉ እንዴት ነበር?\nብዙ ችግር ነበረብን፡፡ አንደኛው ችግር ያገለገሉ መኪናዎች በብዛት ወደ ሃገር ውስጥ ስለሚገቡ፤ ህብረተሰቡ ሃገር ውስጥ በኛ ባለሙያዎች በሚገጣጠሙት መኪናዎች ላይ መተማመን አልነበረውም፡፡ በጥራት ደረጃው ላይ አብዛኛው ደንበኛ ጥርጣሬ ነበረው፡፡ እኛ ያንን ለማሳመን ብዙ የፕሮሞሽን ስራ ሰርተናል፡፡ አንዱ የኩባንያችን ግብ የነበረው የህብረተሰቡን አመለካከት በመቀየር፣ በሃገር ውስጥ ምርት የመገልገልን ባህል ማሳደግ ነበር፡፡ በዚህ ተሳክቶልናል፡፡ በኋላም እንዳየነው፣ ከውጭ የሚመጡ ያገለገሉ መኪኖች ቁጥር በጣም ቀንሶ ነበር፡፡ የኛ መኪኖችም በትዕዛዝ ጭምር በወረፋ ይሸጡ ነበር፡፡ ያገለገሉ መኪኖች ወደ ሃገር ቤት አለመግባት ደግሞ በብዙ አኳያ ጥቅም አለው፡፡ በ2 ዓመት አካባቢ ገቢዎችና ጉምሩክ እንዲሁም ኢንቨስትመንት ሚኒስቴር ይፋ ባደረጉት ጥናት፣ ጠቀሜታ እንዳለው ጠቁመው ነበር፡፡ በገበያው በኩል ከሄድን፣ እኛ እንደውም ፍላጎቱን ማሟላት አልቻልንም ነበር፡፡ አንድ ደንበኛ ያዘዘውን ምርት ለማግኘት እስከ 7 ወር ድረስ ሁሉ ይጠብቅ ነበር፡፡ ይሄ ምርታችን ምን ያህል ገበያ ላይ ተፈላጊ እንደነበር ያሳየናል፡፡ ነገር ግን በወቅቱ በነበሩት ችግሮች፣ ጥሬ እቃውን በፈለግነው መጠንና ፍጥነት ወደ ሃገር ውስጥ ማስገባት አንችልም ነበር፡፡\nጥሬ ዕቃውን ወደ ሃገር ውስጥ በፈለጋችሁት መጠንና ፍጥነት እንዳታስገቡ ያገዳችሁ ምን ነበር?\nየውጭ ምንዛሬ ችግር ነው፡፡ የምንፈልገውን ያህል ምንዛሬ ከባንክ አናገኝም ነበር፡፡\nፋብሪካው እስኪዘጋ ምን ያህል መኪኖችን ነው ለደንበኞቻችሁ ያስረከባችሁት?\nትክክለኛ ቁጥሩ አሁን እጄ ላይ የለም፤ ነገር ግን በግምት ወደ 3ሺ ይሆናል፡፡\nትርፋማ ከነበራችሁ እንዴት ወደ ኪሳራ ልትገቡ ቻላችሁ?\nእንግዲህ እ.ኤ.አ በ2010 አካባቢ የገንዘብ መግዛት አቅም በጣም ተዳከመ፡፡ በአንድ ዓመት ጊዜ ውስጥ 30 በመቶ ያህል ነበር የቀነሰው፡፡ ያ በጥሬ እቃ አቅርቦታችን ላይ ትልቅ ተፅዕኖ ነበረው፡፡ ያጋጠመንን ኪሳራ ደንበኛው ላይ ላለመጫን እኛ ነበርን የምንሸከመው፡፡ ለምሳሌ የ24 መኪናዎች መገጣጠሚያ ስናስገባ 950 ሺህ ብር ነበር ታክስ የምንከፍለው፡፡ ይህ የታክስ መጠን የገንዘብ የመግዛት አቅም መዳከምን ተከትሎ ወደ 2.1 ሚሊዮን ብር ገባ፡፡\nበዚህን ወቅት ደንበኛው ላይ ዋጋ ከመጨመር ይልቅ በራሳችን ለመወጣት ወሰንን፡፡ ደንበኛው ቀደም ብሎ የታክስ ዋጋ ሳይጨምር ያዘዛቸው መኪኖች ስለሆኑና ቀደም ብሎ የተገባ የዋጋ ስምምነት ስላለ ጭማሪ ማድረግ አይቻልም፡፡ ትዕዛዞቹን በወቅቱ ለደንበኛው ላለማስረከባችንም ደጋግሜ እንዳልኩት የውጭ ምንዛሬ እጥረቱ ማነቆ ሆኖብን ነበር፡፡ በዚህ ምክንያት ኩባንያው ችግር ላይ ወደቀ፡፡ ያም ቢሆን ኪሳራውን እየተሸከመ ከ300 በላይ ለሚሆኑ ደንበኞች በስምምነቱ መሰረት መኪናዎችን አስረክቧል፡፡ በወቅቱ ከባንክ እየተበደርን ነበር ኪሳራውን የምንወጣው፤ ምክንያቱም ከችግሩ ፈጥነን እንወጣለን የሚል ተስፋ ነበረን፡፡\nበወቅቱ ባጋጠማችሁ ችግር ዙሪያ ከሚመለከተው የመንግሥት አካል ጋር ተቀራርባችሁ ለመነጋገር አልሞከራችሁም?\nእኔ በተቻለኝ መጠን ለኢንዱስትሪ ሚኒስቴር፣ ለኢንቨስትመንት ቢሮ እና ሌሎች ባለስልጣኖች ችግሩን ደጋግሜ ተናግሬያለሁ፡፡ አሁን ያኔ እኛ ስናነሳው የነበረው አይነት ችግር መከሰቱንና ጉዳዩን የተለያዩ ኩባንያዎች ለመንግሥት አመልክተው፣ በአስቸኳይ እንዲታይላቸው መወሰኑን ሰምቻለሁ፡፡ እኛ ግን በወቅቱ በተደጋጋሚ ተናግረናል፡፡ ለምሳሌ ድርጅቱ በ2010 ላይ ኦዲት ተደርጎ ምንም ገንዘብ እጃችን ላይ አልተገኘም፡፡ ከዚያ በኋላ ደግሞ 5 ዓመት ሳይሞላን ኢትዮጵያ ውስጥ ዋና የኢኮኖሚ አንቀሳቃሽ ተብለው ከተለዩት 5 ኩባንያዎች አንዱ ሆነን ነበር፡፡ በወቅቱ ምርጥ ታክስ ከፋዮችም ተብለናል፡፡\nኩባንያው የከሰረው የገበያ ፉክክሩን ስላልቻለው ነው የሚባል ነገርም አለ፡፡ በዚህ ጉዳይ ላይ ምን ይላሉ?\nእስከመጨረሻው ሰዓት ድረስ የደንበኞች ፍላጎት በገለፅኩት መጠን ነበር፡፡ ፈፅሞ የገበያ ችግር አልነበረብንም፤ መኪኖቻችንን በወረፋ ነበር የምንሸጠው፡፡\nአዳዲስ ፕሮጀክቶችም ጀምራችሁ ነበር፡፡ ተገጣጣሚ አውቶብስ የመስራት እና በባዮ ጋዝ የሚንቀሳቀሱ መኪኖችን የማምረት፡፡ እሱስ ጫና አልፈጠረባችሁም?\nአውቶብሶቹን ለመስራት ወጪ አውጥተናል፡፡ እኛ ለአዲስ አበባ ትራንስፖርት ችግር መፍትሄ ይሆናል ብለን ያቀረብነው ፕሮጀክት ነበር፡፡ የከተማዋ ትራንስፖርት ቢሮም በጉዳዩ አምኖበት ወደ ስራ የተገባ ቢሆንም በኋላ ላይ ምርቱ ስላልተፈለገ ቆሟል፡፡ በወቅቱ ግን “አሃዱ” የተባለውን የመጀመሪያ ተገጣጣሚ አውቶብስ ለመስራት ወደ 8.5 ሚሊዮን ብር አውጥተናል፡፡ ባዮ ጋዝን በተመለከተ ለማምረት የሚያስችሉን ጥሬ እቃዎችን ከውጭ ካስገባን በኋላ አሁንም ኮንቴይኔር ውስጥ ያለ አገልግሎት ተቀምጧል፡፡ አላማችን የነበረው የነዳጅ ዋጋ እየጨመረ ስለመጣ ከተማ ውስጥ ካለው ቆሻሻ፣ ባዮ ጋዝ በማምረት፣ በዚህ የሚንቀሳቀሱ ተሽከርካሪዎችን ለገበያ ማቅረብ ነበር፡፡ ይህ ቴክኖሎጂ የከተማዋን ፅዳት ከመጠበቅ አኳያ ካለው ጥቅም ባሻገር፣ ለነዳጅ የሚወጣውን በመቆጠብ ሃገሪቱንና ህብረተሰቡን ተጠቃሚ የሚያደርግ አዋጭ ፕሮጀክት ነበር፡፡ እነዚህን ፕሮጀክቶች መጀመር በራሱ ወጪ ያለው በመሆኑ የተወሰነ ጫና ቢፈጥሩብንም ዋናው ችግራችን ግን የውጭ ምንዛሬ እጥረቱ ነበር፡፡\nመጨረሻ ላይ ከዘመን ባንክ ጋር አለመግባባት ውስጥ የከተታችሁ ጉዳይ ምን ነበር?\nበ2010 እ.ኤ.አ ኩባንያው ከፍተኛ የገንዘብ ችግር ላይ ስለወደቀ ደንበኞች ራሳቸው ተሰብስበው ምን መፍትሄ እናምጣ በሚለው ጉዳይ ተወያዩ፤ እነዚህ ደንበኞች እኛ ጋ አስቀድመው የከፈሉት ቀብድ የመኪናውን ዋጋ 30 በመቶ ነበር፡፡ “የቀረውን ገንዘብ ለሆላንድ ካር አንሰጠውም፤ ከዘመን ባንክ ጋር እያንዳንዱ ደንበኛ ስምምነት ፈፅሞ ቀሪው ገንዘብ ባንክ ይቀመጥና ባንኩ ጥሬ እቃውን ከውጭ በማምጣት ለሆላንድ ካር ይሰጥ” የሚል ስምምነት ላይ ደረሱ፡፡ ሆላንድ ካር ደግሞ ገጣጥሞ ያስረክበን ተባለ፡፡\nይህን አፈፃፀም የሚከታተል የደንበኞች ኮሚቴም ተቋቋመ፡፡ ገንዘቡ የሚቀመጥበት ልዩ ሂሳብም ተከፈተ፡፡ በዚህ ሂደት ባንኩ ሆላንድ ካርን ማንቀሳቀስ ጀመረ፡፡ ባንኩ እቃውን የማስገባት ፍቃድ ስለሌለው፣ በሆላንድ ካር ስም ኤልሲ ተከፍቶ በዚያው መሰረት እቃው በሆላንድ ካር ስም ይገባ ነበር፡፡ መኪናዎቹ ከተገጣጠሙ በኋላ እንኳ የትኛው ደንበኛ ይውሰድ የሚለውን የሚወስነው የደንበኞች ኮሚቴ ነው፡፡ መጀመሪያ ላይ ገንዘቡን ሙሉ ለሙሉ የመቆጣጠሩ ኃላፊነት የደንበኞች ኮሚቴ እና የባንኩ ነበር፡፡ በኋላ ላይ ኩባንያውም እዚህ ውስጥ መግባት አለበት ተብሎ ያሉንን ቋሚ ንብረቶች በሙሉ አስይዘን ወደ 22 ሚሊየን ብር ተበድረን ገባንበት፤ ነገር ግን አሁንም እኛ ገንዘቡን የማስተዳደር ስልጣን አልነበረንም፡፡ በወቅቱ 600 ደንበኞች ነበሩ በዚህ ሂደት መኪናቸውን የሚጠባበቁት፡፡ ከነዚህ ውስጥ ወደ 400 ገደማ ሰዎች ወስደዋል፡፡ ኋላ ላይ 120 ደንበኞች ብቻ ሲቀሩ በባንክ የተቀመጠው ገንዘብ አለቀ፡፡ ለምን ይህ ሆነ ከተባለ በወቅቱ ኮሚቴው እና ባንኩ ተራቸው ለደረሰና ክፍያቸውን ላልጨረሱ ደንበኞች እንደማሟያ ገንዘብ ወጪ ያደርጉላቸው ነበር፡፡ በዚህ ምክንያት ገንዘብ አለቀ፡፡ ለቀሩት 120 ሰዎች የሚያስፈልገው እቃ ሃገር ውስጥ ገብቷል፡፡ ባንኩ ግን ደንበኞች ያስቀመጡት ገንዘብ ስላለቀ እኛን ወደ 20 ሚሊዮን ብር አምጡ አለን፡፡ በወቅቱ ኩባንያው ያንን ማድረግ ስለማይችል ጊዜ ስጡን አልናቸው፡፡ ሶስት ወር ያህል ጊዜ ቢሰጡን ኖሮ ባንኩም ኩባንያውም፣ ደንበኞችም ችግር ውስጥ አይገቡም ነበር፡፡ በወቅቱ ይህን በሚገባ ደጋግመን ነግረናቸዋል፡፡ እንደውም እኔ ባንኩ ላይ ሊከተል የሚችለውን ኪሳራ ጠቅሼ አስረድቻቸዋለሁ፡፡\nባንኩ ግን በፎር ክሎዠር ምክንያት ድርጅቱን ሸጦ ገንዘቡን የመውሰድ ሃሳብ ነው ያመጣው፡፡ በዚህ ደግሞ ባንኩም፣ ኩባንያውም፣ ደንበኛውም ተጎጂ ይሆናል አልናቸው፡፡ ነገር ግን ይኸው እስካሁን ድረስ እልባት ሳያገኝ ደንበኛውም ንብረቱን ሳያገኝ ሊቆይ ችሏል፡፡\nበወቅቱ ባንኩ ለተጠየቀው ገንዘብ የ3 ወር ጊዜ ሰጥቶን ቢሆን ኖሮ ችግር ውስጥ ባልተገባ ነበር፡፡ እኔ ችግሩን ለመፍታት ካለኝ ፍላጎት የተነሳ የግል መኪናዬን ጭምር አስይዣለሁ፡፡ አሁን ደንበኛው ሊያውቀው የሚገባው ነገር ፋብሪካው ውስጥ ያሉት ያልተገጣጠሙ መኪኖች የሆላንድ ካር ንብረቶች አይደሉም፡፡ ንብረቶቹ የደንበኞች ብቻ ናቸው፡፡ ብራቸውን ከፍለውበታል፤ ሊከራከሩ የሚገባቸውም የ“ሆላንድ ካር ነው” ብለው ሳይሆን “የኛ ንብረት ነው ይገባናል” ብለው ነው፡፡\nከዘመን ባንክ ጋር ያለው ችግር ባልተፈታበት ሁኔታ ደንበኛው ማንን ነው መጠየቅ የሚችለው?\nአንደኛ ንብረቱን በተመለከተ ውሳኔ እንዲሰጡ የተሾሙትን ዳኛ፤ ውላቸውንና የከፈሉበትን ደረሰኝ አሳይተው “ይሄ ንብረት የሆላንድ ካር አይደለም፤ የኛ ነው” ብለው መጠየቅ አለባቸው፡፡ ባንኩ ንብረቱ የሆላንድ ካር ስለሆነ ሸጬ እወስዳለሁ የሚለው ነገር ትክክል አይደለም፡፡ የባንክ ንብረት አይደለም፤ የደንበኞች ነው፡፡ ባንኩ በስሙ ከውጭ ሃገር እቃ ማምጣት አይችልም፤ በኩባንያው ስም ነው እቃው የመጣው፡፡ የኛ ኃላፊነት የነበረው የደንበኞችን ንብረት ገጣጥመን ማስረከብ ነው፡፡\nበወቅቱ ለሚመለከታቸው የመንግሥት አካላት ችግሩን አሳውቃችሁ ነበር?\nይሄንማ ደንበኛው ነው ማድረግ የነበረበት፡፡ ውሉ ያለው በባንኩ እና በደንበኞች መካከል ስለሆነ ማለት ነው፡፡ ደንበኞች በወቅቱ ወደ ባንክ ያስገቡት የገንዘብ መጠን 43 ሚሊዮን ብር ነበር፡፡ እኛ 22 ሚሊዮን ብር አስገብተናል፡፡\nይሄን ለምን አስቀድማችሁ ለደንበኞች ማስረዳት አልቻላችሁም?\nእኛ ደንበኛውን የማግኘት እድል አልነበረንም፡፡ ግንኙነታቸው ከባንኩ ጋር ነበር፡፡ በተደጋጋሚ ብንናገርም የሚሰማን አልነበረም፡፡ እንነጋገርና እንፍታው ብዬ ደጋግሜ ጠይቄያለሁ፡፡ አሁንም ቢሆን መፍትሄ ሊሆን የሚችለው የሶስትዮሽ ውይይት እና ድርድር ነው፡፡ ከመንግስት በኩል ለሃገሪቱ የነበረን አስተዋፅኦ ታምኖበት፣ በቅንነት ችግሩን የመፍታት ፍላጎት ካለ ተነጋግሮ ለመፍታት አሁንም እኛ ዝግጁ ነን፡፡ ውይይቱን ባንኩ እንኳ ባይፈልግ ኩባንያው እና ደንበኞች ቢወያዩ በቀላሉ ችግሩ ይፈታል፡፡ ምክንያቱም ንብረቱ ተሸጦ ለደንበኞች ይከፋፈል ቢባል ደንበኛው ሊያገኝ የሚችለው በፊት ከከፈለው በጣም ያነሰ ነው የሚሆነው፡፡ የሚሻለው ችግሮች በንግግር ተፈተው ደንበኞች መኪኖቻቸውን የሚያገኙበትን ዘዴ መቀየስ ብቻ ነው፡፡ ይሄን ማድረግ ደግሞ በኛ በኩል ቀላል ነው፡፡ እኔ አሁን የማስተላልፈው መልእክት ደንበኞችን ተነጋግረን ችግሩን ለመፍታት እንችላለን የሚል ነው፡፡ ንብረቱን እንሸጣለን ከተባለ የሚገኝ ትርፍ የለም፡፡ ይሸጥ ቢባል እንኳ ባንክ ቀደም ሲል የወሰደውን ገንዘብ መመለስ አለበት፡፡ እኔ ፍላጎቴ ደንበኞች ገንዘባቸውን ሳይጭበረበሩ እንዲያገኙ ነው እንጂ ድርጅቱን የማዳን ጉዳይ አይደለም፡፡ እዚህ ላይ መናገር የምፈልገው አንዳንድ ሚዲያዎች “ገንዘብ ይዞ ነው ከሃገር የወጣው” የሚባል ነገር ይወራ ነበር፡፡ እኔ ምንም ገንዘብ ይዤ አልወጣሁም፡፡ ለሁለት ዓመታት ሆላንድ ካር ምንም ትርፍ ገንዘብ አልነበረውም፡፡ በባንክ የተቀመጠውን የደንበኞች ብርም እንዴት ብዬ ማውጣት እችላለሁ? እንኳን ብር ይዤ ከሃገር ልወጣ ማንኛውም የኩባንያው የገንዘብ እንቅስቃሴ በባንኩ እና በደንበኞች ብቻ የሚንቀሳቀስ በመሆኑ ለሰራተኞች ደሞዝ እና ለቤት ኪራይ እንኳ አይበቃኝም ነበር፡፡\nከዚህ በኋላ ሁኔታዎች ቢመቻቹ ወደ ሃገርዎ ተመልሰው ኢንቨስት የማድረግና ስራውን የመቀጠል ፍላጎት አለዎት?\nይሄ ነገር ከተስተካከለ ለምንድን ነው የማልፈልገው፡፡ የተወለድኩባት ሃገሬ እኮ ነች፡፡ በወቅቱ ነገሮች ስላላማሩኝ ዞር ማለቱን መርጫለሁ፡፡ እስካሁን ግን ሂደቱን ሳየው የሚሻለው ነገር ደንበኛው እንዳይጎዳ የሚደረግበትን ዘዴ መፈለግ ብቻ ነው፡፡ ንብረቱ ተሸጦ ይከፋፈላል ከተባለ፣ ከደንበኛው ባሻገር ትልቁን ኪሳራ የሚጋፈጠው ባንኩ ነው፡፡ እኔ በግሌ ያነጋገርኳቸው አንዳንድ ባለስልጣናት አሉ፡፡ በወቅቱ ለመንግሥት ስናቀርበው የነበረው ቅሬታ እና አሁን አቤቱታ የቀረበበት ከታክስ ጋር የተያያዘ ጉዳይ የሆላንድ ካርም ጥያቄ መሆኑን አንስቼላቸው፣ እነሱም ጥያቄው ትክክል ነው ብለዋል፡፡ በዚህ መንገድ የሚፈታ ከሆነም መልካም ነው፡፡ አዳዲስ የጀመርኳቸው ፕሮጀክቶችንም ሃገሬ ላይ መስራት እችላለሁ ብዬ አስባለሁ፡፡ ካልቻልኩኝ ግን ወደ ሌላ ሃገር ሄጄ ለመስራት እገደዳለሁ፡፡ በቅን ልቦና ከተነጋገርን ችግሩን ደጋግሜ እንደገለጽኩት መፍታት ይቻላል፡፡\nእኔ ምርጥ ታክስ ከፋይ ተብዬ፣ ኩባንያችን ከምርጥ 5 የኢኮኖሚ አንቀሳቃሽ መሃል ተመድቦ ሳለ፣ መንግስት ለምን ነገሩን ችላ እንዳለም አልገባኝም፡፡ እኔ የመንግሥት ድጋፍ ካገኘሁ አሁንም ቢሆን ሃገሬ ላይ ኢንቨስት የማላደርግበት ምክንያት የለም፡፡\nMore in this category: « የመርካቶ ታሪካዊ ቅርስነትና መስህብነት እያከተመ ነው የኢንዱስትሪው ዘርፍ የተጋፈጣቸው ፈተናዎች »